Földtani Közlöny 142/4 





























Felelős kiadó 

Baksa Csaba, 

a Magyarhoni Földtani Társulat elnöke 

Főszerkesztő 

Császár Géza 

Műszaki szerkesztők 

Piros Olga 
Simonyi Dezső 

Nyelvi lektor 

Philip Rawlinson 

Szerkesztőbizottság 

Elnök: Baksa Csaba 
Cserny Tibor, Fodor László, Kleb 
Béla, Palotás Klára, Papp Gábor, 
Sztanó Orsolya, Vörös Attila 

Főtámogató 

Mól Nyrt. 

Támogatók 

TXM Olaj- és Gázkutató Kft. 
Geoproduct Gyógyító Ásványok 
Kft., 

Mecsekére Zrt. 

Mineralholding Kft. 

OTKA 

A kéziratokat az alábbi címre kérjük 
küldeni 

Piros Olga, 1442 Budapest, Pf. 106. 
e-mail: piros.olga@mfgi.hu 

* * * 


Editor-in-charge 

Csaba Baksa, 

President of the Hungárián Geological 
Society 

Editor-in-chief 

Géza Császár 

Technical editors 

Olga Piros 
Dezső Simonyi 

Language editor 

Philip Rawlinson 

Editorial board 

Chairman: Csaba Baksa 
Tibor, Cserny, László Fodor, Béla 
Kleb, Klára Palotás, Gábor Papp, 
Orsolya Sztanó, Attila Vörös 

Sponsors 

Mól Nyrt. 

TXM Olaj- és Gázkutató Kft. 
Geoproduct Gyógyító Ásványok 
Kft. 

Mecsekére Zrt. 

Mineralholding Kft. 

OTKA 

Manuscripts to be sent to 

Olga Piros, 1442 Budapest, P. O. 
box 106. 

e-mail: piros.olga@mfgi.hu 

Földtani Közlöny is abstracted and 
indexed in 

GeoRef (Washington), 

Pascal Folio (Orleans), 

Zentralblatt für 
Paláontologie (Stuttgart), 
Referativny Zhurnal 
(Moscow) and 
Geológiai és Geofizikai 
Szakirodalmi Tájékoztató 



Bulletin of the Hungárián Geological Society 


Tartalom — Contents 

Galácz András: Néhai Kovács Lajos professzor Mecsek hegységi középső-jura 
ammoniteszei. — The Middle Jurassic ammonites of the Mecsek Mts (South 
Hungary) in the collection ofthe laté Professor Lajos Kovács. 313 

Horváth Balázs, Fodor László, Kövér Szilvia: Komplex rátolódások és szerke¬ 
zetalakulás a szőlősardói Henc-völgy környezetében. — Complex structural 
evolution and thrust systems in the Henc Valley near Szőlősardó (Aggtelek- 
RudabányaHills). 321 

Törő Balázs, Sztanó Orsolya, Fodor László: Aljzatmorfológia és aktív defor¬ 
máció által befolyásolt pannóniai lejtőépülés Észak-Somogyban. — 
Inherited and syndepositional structural control on the evolution ofthe slope of 
Laké Pannon, Northern Somogy, Hungary. 339 

Konrád Gyula, Földing Gábor, Barabás András, Unyi Péter: A dinnyeberki 
uránércesedés földtana, kísérleti perkolációja és rekultivációja. — Geology, 
experimental in situ leaching and site remediation ofthe Dinnyeberki uránium 
őre deposit. 357 

Rövid közlemény 

Varga Andrea, Raucsik Béla, Bajnóczi Bernadett: Nodular calcretefrom the 
Lower Permian Korpád Sandstone Formádon (borehole Dinnyeberki 9015, 


Mecsek Mts, Hungary) and its palaeoenvironmental significance. 375 

Vita 

Jáger Viktor: Földtani érvek, melyek a zengővárkonyi alsó-kréta „hidrotermás 

fauna” ellen szólnak. 379 

Bujtor László: Földtani, őslénytani, biológiai, ökológiai érvek és tények, ame¬ 
lyek a zengővárkonyi kora-kréta hidrotermális hasadékfauna létezése mellett 
szólnak. 385 

In memóriám 

Jámbor Áron: In memóriám Horváth István. 393 

Puzder Tamás: In memóriám Kőváriné Gulyás Erzsébet. 399 

Hírek, ismertetések (összeállította Palotás Klára) 401 


Első borító: Miocén konglomerátum Gyűrűfűi Riolit kavicsának vékonycsiszolata keresz¬ 
tezett nikolok között (Fotó: Konrád Gyula). Hátsó borító: Durvakristályos mészkő- 
boudinek körül meghajtó kifejlett foliáció triász mészkőben (Fotó: Kövér Szilvia). 

f Budapest, 2012 ISSN 0015-542X J 



















Útmutató a Földtani Közlöny szerzői számára 

értekezés esetében magyar és angol nyelvű összefoglalással. Az angol változat vagy összefoglalás elkészítése a szerző feladata. Magyar 
nyelvű értekezéshez elvárt egy részletes angol nyelvű összefoglaló. Más idegen nyelven történő megjelentetéshez a Szerkesztőbizottság 
hozzájárulása szükséges. 

A kéziratot (szöveg, ábra, táblázat, fénykép, tábla) pdf formátumban — lemezen vagy hálózaton keresztül - kell benyújtani. Ha a 
szerző nem tudja biztosítani a digitális formát a kézirat elfogadásáról a Szerkesztőbizottság javaslata alapján a Társulat Elnöksége dönt, 
tekintettel annak költségvonzatára. 

A Szerkesztőbizottság a cikket, indoklással, lektoráltatás nélkül is elutasíthatja. Elfogadás esetén a Szerkesztőbizottság három lektort jelöl 
ki. A lektorálásra 3 hét áll rendelkezésre. A harmadik lektor egy elfogadó és egy elutasító vélemény, (vagy elmaradó lektorálás) esetén kapja 
meg a kéziratot, amennyiben a szerkesztőbizottság így dönt, miután mérlegelte az elutasítás, ill. a további lektoráltatás lehetőségét. 

A szerzőtől a Szerkesztőbizottság a lektorálás után 1 hónapon belül várja vissza a javított változatot. A szöveget word fájlban az 

The Middle Jurassic ammonites ofthe Mecsek Mts (South Hungary) in the collection 
ofthe laté Professor Lajos Kovács 

Abstract 

The laté Lajos Kovács, former professor at the University of Miskolc, made field studies in the Mecsek Mts in 1949, 
and he gathered a modest collection of fossils — mainly ammonites — from the characteristic red, nodular limestone of 
the Middle Jurassic. In 1953 he published a short paper about the results of his studies, with the conclusion that the 
ammonites indicate the age of the limestone as mainly Bathonian, while Early Callovian is alsó represented. In 2011 his 
collection became available and this resulted in arevision of his original conclusion. The re- investi gátion ascertained that 
the ammonites, understood formerly as of Lower Callovian, could be determined as belonging to Bathonian genera and 
species. The cáréiul studies carried out on the collection of L. Kovács supported the previous stratigraphic conclusion 
that, on the hasis of all the hitherto known fossils, the red nodular Middle Jurassic limestone of the Mecsek Mts belongs 
only intő the Bathonian. 

Keywords: Mecsek Mts, Middle Jurassic, Bathonian, stratigraphy, ammonites 
Összefoglalás 

Néhai Kovács Lajos, a Miskolci Egyetem 1978-ban elhunyt professzora 1949-ben végzett terepi vizsgálatai során 
ősmaradványokat, zömmel ammoniteszeket gyűjtött a Mecsek hegység jellegzetes, vörös, gumós dogger mészkövéből. 
Az anyagot megvizsgálva 1953-ban publikációban ismertette az eredményeket, többek között azt. hogy egyes példányai 
a képződmény bath mellett kora-callovi korára utalnak. A teljes gyűjtemény 2011 -ben hozzáférhetővé vált, és átvizs¬ 
gálásával kiderült, hogy pontos meghatározás alapján az alsó-callovinak vélt ammoniteszek is bath fajokba vagy 
genusokba sorolhatók, tehát ez az anyag is alátámasztja, hogy a kérdéses kőzet csak a bath emeletbe tartozik. 

Tárgyszavak: Mecsek hegység, középső-jura, bath, sztratigráfia, ammoniteszek 

Bevezetés kezdeti éveiben Kovács Lajos liász képződményeket érintő 

munkája mellett végiglátogatta a bath vörös mészkő számos 
A Mecsek hegységi jura képződmények ősmarad- lelőhelyét, ősmaradványokat gyűjtött, és az ezekre alapított 
ványokban leggazdagabb, és a hegység keleti részében sok sztratigráfiai eredményeket rövid cikkben ismertette (Kovács 

helyen a felszínre bukkanó eleme a középső-jura vörös, 1953). Ezekre a megállapításokra alapultak azok a faunisz- 
gumós, agyagos mészkő, litosztratigráfiai nevén az Óbányai tikai és sztratigráfiai adatok, amiket a térképező munka 
Mészkő Formáció. Ammonitesz-faunáját, amit a kőzetből eredményeként kiadott térképmagyarázókban és más össze¬ 
kikerülő leggyakoribb maradványok alkotnak, már a kezde- foglalásokban később közöltek (lásd pl. Nagy et al. 1978). 

tekben nagy figyelem kísérte: Hofmann Károly gyűjtése és Az 1990-es évek elején a mecseki bath mészkő rétegtani 
saját terepi vizsgálatai alapján ezekből írta akadémiai és ammonitesz-sztratigráfiai szempontból revízióra került 

székfoglalóját Böckh János (1880, 1881). Vadász Elemér (Galácz 1995a). A munkálatok körében új gyűjtések alap- 
Mecsek-monográfiájában (Vadász 1935) kitüntetett figyel- ján feldolgozások készültek számos mikrofauna-csoportról, 
met szentelt a faunának és bőséges faunalistát közölt. A valamint a kagylók, csigák és a brachiopodák mellett az 

háború után kezdődött mecseki földtani újratérképezés ammoniteszekről (Galácz 1995b). Sajnos a munka során 

sem Kovács Lajos gyűjteménye, sem Hetényi Rudolf, a 
Magyar Állami Földtani Intézetben a mecseki felvételezést 
irányító geológus által gyűjtött anyag nem volt hozzá¬ 
férhető, így az azokra vonatkozó szakirodalmi említéseket 
érdemben nem lehetett felülvizsgálni. 

2011-ben a Miskolci Egyetem az ELTE Természet- 
tudományi Múzeuma számára átadott a gyűjteményéből 
számos, számukra kevéssé érdekes ősmaradványt, köztük 
— mint az áttekintés során kiderült — Kovács Lajos 1949- 
ben gyűjtött mecseki bath ősmaradványait is. Kovács L. 
abban az időben a Debreceni Tudományegyetem Ásvány¬ 
tani- és Földtani Intézetének magántanára volt, és nyaranta 
térképező munkát folytatott a MÁFI megbízásából (Némedi 
Varga 1981). A mecseki középső-juráról tett megállapítá¬ 
sait tervezte a gyűjtött ammoniteszek részletes leírásával 
alátámasztani, minden bizonnyal ezért vitte magával az 
anyagot Miskolcra, az ottani egyetemre történt kinevezé¬ 
sekor. Tervét azonban nem sikerült megvalósítania. E rövid 
dolgozat munkája elismeréséül, szakértő tevékenységének 
megörökítéséül készült. 

A gyűjteményről általában 

Kovács Lajos idézett cikkében (1953) összesen 97 
ősmaradvány példányt említ, a gyűjtemény azonban ennél 
nagyobb: összesen mintegy 150 darabból áll. Valamennyi 
gondosan cédulázva, az arra alkalmasnak látszó példányok 
a megtartási állapot függvényében meghatározva. 


A példányok láthatóan a rutin terepi-térképezési mun¬ 
kálatok során szokásos módon, az egyes kibúvásoknál a 
kimállott, könnyen hozzáférhető ősmaradványokat össze¬ 
szedve kerültek begyűjtésre. A legtöbb példány preparálatlan 
maradt, de Kovács Lajos korábbi érdeklődésének meg¬ 
felelően egyes Phylloceras-tí pusú példányokat gondosan 
megtisztított, lóbavonalukat kifestette, majd lelakkozta. 

A cédulák tanúsága szerint a közelebbi határozásra 
Böckh 1881-es monográfiája mellett Till (1910-1911), 
Lóczy (1915) és Quenstedt „Dér Jura” c. munkáját (1858) 
használta. 

A gyűjtésekkel nem volt igazán szerencséje. Kevés 
olyan ammoniteszt sikerült gyűjtenie, ami emelet szintnél 
finomabb rétegtani megállapításra jogosította volna. Az 
újravizsgálat során lehetett ugyan néhány, alemelet szintű 
rétegtani határozást lehetővé tevő alakot azonosítani, de 
mivel a példányok a végig azonos litológiájú bath képződ¬ 
ményből nem réteg szerint, sokkal inkább a törmelékből 
lettek begyűjtve, ezért ezek az információk nem pontosít¬ 
hatók. Mindent összevéve az anyagnak nem őslénytani- 
sztratigráfiai, inkább történeti jelentősége van. 

A lelőhelyek és az onnan előkerült 
ammoniteszek 

Kovács Lajos láthatóan a Böckh János (1881) és 
Vadász (1935) munkáiban már említett előfordulási 
helyeket látogatta végig — új lelőhelyet nem talált (1. ábra). 



1. ábra. A Keleti-Mecsek egyszerűsített geológiai térképe a vörös gumós bath mészkő szövegben tárgyalt lelőhelyeivel 
1 - Márévári-völgy, 2 - Síngödör, 3 - Hidasi-völgy, Csurgó, 4 - Ófalu, Szén-völgy 

Figure 1. Simplified geological map of the Eastern Mecsek Mts indicating the localities of the Bathonian red, nodular limestone discussed in the text 
1 - Márévár Valley, 2 - Síngödör, 3 - Hidas Valley, 4 - Ófalu, Kohltal 

Érdekes, hogy Böckh egyik legjobb feltárását, az Óbányai- 
völgyben található, ún. Vadászmalom melletti lelőhelyet 
nem kereste fel. 

Az észak-mecseki feltolódásos övbe tartozó Szászvári¬ 
völgyben csupán néhány Lytoceras- töredéket talált, ezek 
azonban nincsenek az anyagban. Meglehet, nem is tette el 
ezeket. A Szászvári-völgyhöz közeli Vékényi-völgyben 
több szerencsével járt, s az így megszerzett példányok az 
anyagban meg is találhatók. Összesen 13 innen jelzett pél¬ 
dány áll rendelkezésre, valamennyi igen rossz megtartású, 
részben azért, mert erősen préselt, kalciterekkel sűrűn átjárt 
mészkőből való. Egyik példány sem határozható még 
genus-szintig sem; Kovács meghatározott példányairól 
(„Perisphinctes hofmanni Till” és „ Perisphinctes balca- 
nensis Lóczy”) csak annyi állapítható meg, hogy ezek igen 
rossz megtartású, perisphinctid-típusú ammoniteszek. 
Nagyon valószínű, hogy a példányok nem is a bath korú, 
hanem már a felső-jurába tartozó mészkőből származnak. A 
Kárászi-völgy ammoniteszei (összesen 6 példány ) Phyllo- 
ceras- és Lytoceras-félék, láthatólag a bath vörös, agyagos 
mészkő itteni előfordulásából valók. 

Márévári-völgy 

A Márévári-völgy feltárása (1. ábra, 1) klasszikus 
lelőhelynek számított, már Böckh János is ismertette, 
Hofmann Károly innen gyűjtött faunaelemei alapján. 
Vadász is felsorolja a bath mészkő előfordulásai között 
(1935, p. 57), mert abban az időben, és még az 1960-as évek 
végéig, itt a vörös, gumós, agyagos mészkő felett települő 
táblás, kovás mészkövet egy kis kőfejtőben fejtették, és a 
feküt is jól feltárták. Az 1990-es években végzett terepi 
munkálatok idején a feltárás nagyon rossz állapotban volt 
(Galácz 1995b, p. 118-119), a rétegsor egyes kibukkanó 
részei között az összefüggés nem volt látható. Csak néhány 
ammonitesz került elő, amik a középső- és felső-bath 
meglétére utaltak. 

Kovács Lajos is rögzítette a bath rétegek itteni kimoz¬ 
dult helyzetét. Bőséges anyagot gyűjtött (a gyűjtemény 50 
innen származó példányt tartalmaz), amiből 10 meghatá¬ 
rozott ammonitesz-taxont, továbbá brachiopodákat és 
kagylókat ismertetett cikkében (p. 90-91). A rétegeket a 
bath emeletbe helyezte, de az alsó-callovi jelenlétét is 
feltételezte. 

Faunalistája kevés diagnosztikus faj nevét tartalmazza. 
A Phylloceras- és Lytoceras-fé\ék a bath faunákban álta¬ 
lában előforduló alakok, a „ Perisphinctes cfr. lytoceratoides 
Lóczy” néven említett példány egy meghatározhatatlanul 
rossz megtartású perisphinctid ammonitesz. A Nanno- 
lytoceras tripartitum (Raspail) fajba tartozó példányokat 
„Lytoceras sp. ex aff. phyllipsi Sow.” és „L. pygmaeum 
d’Orb.” néven említi. Faunalistájában nem szerepel, mert 
meghatározatlanul maradt egy szép Lissoceras psilodiscus 
(Schloenbach) példány, ami azért fontos, mert eddig ez az 
egyetlen, innen fellelt olyan ammonitesz, ami az alsó-bathra 
utal (I. tábla 7. ábra). Szintén meghatározás nélküli 
cédulával szerepel a márévári-völgyi példányok között egy 


kicsiny phylloceratid, ami közelebbi vizsgálat alapján a 
Sowerbyceras genusba tartozónak bizonyult. Itteni bemu¬ 
tatásával (I. tábla 6. ábra) ez a példány a Magyarországról 
ismertetett első, bath emeletbeli Sowerbyceras. A nemzet¬ 
ség fajaiba tartozó példányok egyébként igen gyakoriak a 
villányi callovi ammoniteszes pad faunájában (lásd Lóczy 
1915, Géczy 1984). Bemutatásra érdemes még egy Phyllo¬ 
ceras obanyaense példány (I. tábla, 3. ábra), mely a Böckh 
Jánostól újként (Böckh 1881, p. 12), az Óbányai-völgyből 
származó típus alapján leírt fajba tartozik, s amelynek 
egyéb lelőhelyei között Böckh a Márévári-völgyet (nála 
„Máriavári völgy”) is megemlítette. 

Síngödör 

A Magyaregregytől déli irányba, Zobákpuszta felé 
haladó fővölgy Márévári-völgytől délre eső első nagyobb 
mellékvölgye a Síngödör. A bath rétegsor, erősen meg¬ 
gyűrvén, a völgyben több helyen is megjelenik a felszínen 
(1. ábra, 2), de a patakbevágásban legfeljebb egy-két méte¬ 
res szakaszai láthatók. Kovács Lajos is hasonló állapotban 
találta a feltárásokat, amelyek rétegeiből főleg Phylloceras- 
féléket gyűjtött. Ezek közül bemutatásra érdemes itt egy 
szépen preparált, bár rétegtanilag kevéssé értékes Calli- 
phylloceras disputabile (Zittel) példány (I. tábla, 4. ábra). 
Egyéb faunaelemei sem értékelhetők sztratigráfiai szem¬ 
pontból. A „ Perisphinctes lytoceratoides LóczY”-ként em¬ 
lített példány egy meghatározhatatlanul rossz megtartású 
perisphinctid ammonitesz, az „ Oppelia sp. indet.” valójá¬ 
ban egy meghatározhatatlan Oxycerites , míg a patakmeder¬ 
ből gyűjtött, és számára az alsó-callovira utaló „Sphaero- 
ceras bullatum d’Orb.” egy bath Bullatimorphites belső 
kanyarulataiból álló példány. 

Hidasi-völgy 

A Síngödörtől délre a Zobákpuszta felé húzódó völgy 
következő mellékvölgye a Hidasi-völgy. Kovács Lajos a 
legtöbb bath ammoniteszt innen, a völgy ún. Csurgóhoz 
közeli lelőhelyénél gyűjtötte (1. ábra 3). Itt a patak egy 
néhány méter magas falban tálja fel a bath mészkő 
nagyjából vízszintes rétegeit. 54 innen gyűjtött ősmarad¬ 
vány, zömmel ammonitesz szerepel a gyűjteményben, 
amikről Kovács L. 22 elemet tartalmazó faunalistával, 
ebben 15 ammonitesszel számolt be (zárójelben a revideált 
nevek): 

Heterophylloceras óbányaense Böckh ( Phylloceras sp.) 

Heterophylloceras kudernatschi Hau. (Phylloceras 
kudernatschi Hauer) 

Calliphylloceras sp. ex aff. demidojfi Rouss. ( Calli- 
phylloceras disputabile [Zittel]) 

Holcophylloceras zignodianum d’Orb. (Holcophyllo- 
ceras zignodianum [d’Orbigny]) 

Ptychophylloceras flabellatum Neum. (Ptychophyllo- 
ceras flabellatum [Neumayr]) 

Lytoceras sp. ex aff. phillipsi Sow. ( Nannolytoceras 
tripartitum [Raspail]) 

Lytoceras pygmaeum d’Orb. {Nannolytoceras tripar- 
titum [Raspail]) 

Lytoceras adeloides Kud. (Lytoceras sp.) 

Lytoceras sp, ind. ex aff. adeloides Kud. (,Lytoceras sp.) 

Perisphinctes wagneri Opp. (IBullatimorphites [ISphae- 
roptychius] sp. indet.) 

Perisphinctes sp. indet. (meghatározhatatlan perisphinc- 
tid) 

Stephanoceras sp. ind. ex aff. coronatum Schloth. (Ca- 
domites [Cadomites ] sp. indet.) 

Sphaeroceras ex aff. microstomum d’Orb. (Bullati- 
morphites \Sphaeroptychius] sp. indet.) 

Oppelia sp. ind. ( Oxycerites sp. indet.) 

Kovács a „ Sphaeroceras microstomum d’Orb.” és a 
lytoceras adeloides Kud.” alapján az alsó-callovi jelen¬ 
létét is föltételezte az itteni lelőhelyen. A példányokat 
átvizsgálva megállapítható, hogy az előbbi alak a bath 
Bullatimorphites egy rossz megtartású microconch fajának 
képviselője (lásd I. tábla 8. ábra), míg az utóbbi Lytoceras 
—kőbél lévén — fajra nem határozható. A Lytoceras adelo¬ 
ides (Kudernatsch) faj callovikénti értelmezése egyébként 
abból a téves nézetből fakad, aminek alapján az aldunai 
Swinitza híres ammonitesz-faunáját, amit még Kudernatsch 
írt le 1852-ben, sokáig callovinak gondolták, holott az a 
középső-bath alsó részébe tartozik (lásd Galácz 1994). 

Komló, Malom-hegy 

Kovács Lajos itteni lelőhelyét ismételt terepi bejárások 
során sem sikerült megtalálni. A leírásában szereplő völgy¬ 
ben az utóbbi években nem folyik patak, így a völgy 
legmélyebb részeit a völgyoldalakról leomló törmelék telje¬ 
sen eltemette, szálban álló kőzet nem látható. 

Kovács L. jó megtartású ammoniteszeket említ innen, 
de Phylloceras- félék mellett csupán egy Oppelia sp. ind. 
példányt jelez listájában. Ez a példány azonban egy rossz 
megtartású Phylloceras, és a többi 6. innen gyűjtött ammo- 
nitesz is az említett Phylloceras-fé\ékhez tartozik, vagyis 
rétegtanilag nem értékelhető. Ugyanakkor a megtartási 
állapot lényegesen eltér a bath mészkőből előkerülő ammo- 
niteszekétől, amennyiben ezek a példányok szürke-zöldes- 
szürke, kissé kovás mészkőből származnak. Ez a litológia a 
bath vörös, gumós, agyagos mészkő közvetlen fedőjében 
több helyen megjelenő mészkőre jellemző. Ezt a képződ¬ 
ményt a korábbi revíziós munka során a Jegalsó-calloviba 
lehetett sorolni, fenntartva annak lehetőségét, hogy esetleg a 
már Macrocephalites- féléket tartalmazó legfelső-bathba is 
tartozhat (Galácz 1995b, p. 137). 

Ófalu, Szénvölgy 

Kovács a régi nevén, Kohltalnak nevezi Ófalu község¬ 
nek azt a részét, ami Böckh János idejében még egy 
különálló falucska, Eszter része volt. Itt a völgyben futó utca 
bevágásában található a klasszikus lelőhely, ahonnan 
Vadász Elemér is mint ismert lelőhelyről gyűjtött ammo¬ 
niteszeket (1. ábra, 4). Korábban a teljes itteni jura rétegsor 


ismertetésre került (Pataky et al. 1983), az ammonitesz- 
fauna és annak rétegtani kiértékelése is megjelent (Galácz 
1984), majd a mecseki bath képződmények sztratigráfiai 
revíziójában a szelvény rétegsora is bemutatásra került (Fig. 
7 in Galácz 1995b). 

Kovács Lajos gyűjteményében az ófalui Kohltalból 16 
példány található, amelyek alapján 1953-as cikkében a 
következő listát adta (zárójelben a revideált nevek): 

Calliphylloceras sp. ex aff. frechi Prinz ( Calliphyllo- 
ceras disputabile [Neumayr]) 

Lytoceras tripartitum d’Orb. (.Nannolytoceras tripar- 
titurn [Raspail]) 

Perisphinctes banaticus Zitt. (Procerites sp. aff. P 
imitator Buckman) 

Perisphinctes orion Opp. ( Procerites sp. indet.) 

Perisphinctes sp. ex aff. moorei Opp. (meghatározhatat¬ 
lan pedsphinctid ammonitesz) 

Stephanoceras linguiferum d’Orb. (Cadomites [Cado¬ 
mites] rectelobatus [Hauer]) 

Macrocephalites macrocephalus Schloth. ( Morpho- 
ceras sp.) 

Cosmoceras sp. ex aff. globosum Till. ( Bullatimor- 
phites [B.] eszterensis [Böckh]). 

Kovács a faunát az alsó-calloviba helyezte a „Macro¬ 
cephalites macrocephalus Schloth. fellépése” alapján. 
Valójában ez egy alsó-bath ammonitesz, tehát a Kovács 
Lajos gyűjtötte ammoniteszek nem mondanak ellent annak 
a korábbi megállapításnak, hogy a vörös, gumós, agyagos 
mészkő rétegei itt is csak a bath emeletbe tartoznak. Mind¬ 
azonáltal néhány innen származó példány érdemes az is¬ 
mertetésre. 

Kovács L. már említett, munkájában Macrocephalites- 
nek határozott példánya a csak alsó-bath előfordulásokból 
ismert, de ott szubzóna-jelző értéket képviselő Morpho- 
ceras genusba tartozik. Sajnos a példány nem teljes, így faji 
szintű meghatározása nem lehetséges, tehát Morphoceras 
sp.-ként kerül ábrázolásra (I. tábla 2. ábra). Ritkaság, hogy 
Lytoceras- félék teljes, szájadékkal megőrződött példányok¬ 
ként kerüljenek elő. Az ófalui gyűjteményben van egy szép, 
láthatóan teljes, ezért bemutatásra érdemes Nannolytoceras 
tripartitum (Raspail) példány (lásdl. tábla 5. ábra). 

Szintén érdemes bemutatni, bár hiányos és elég rossz 
megtartású, azt a példányt, amit Kovács L. „ Cosmoceras sp. 
ex aff. globosum TiLL.-ként” említ. Till (1911, p. 23, 3. 
tábla, 2-4. ábra) a fajt egy olyan ammoniteszre alapította, 
amiről később kiderült, hogy feltehetőleg nem a villányi, 
callovi stromatolitos pádból, de lehet, hogy nem is Villány¬ 
ból származik, és valószínűleg az alsó-pliensbachi Liparo- 
ceras nemzetségbe tartozik (Ager & Callomon 1971, p. 6). 
Erre hivatkozva említi a fajt Villányból Géczy is (1984, p. 
190). Kovács L. ófalui példánya tulajdonképpen Böckh 
János innen leírt (1881, p. 49, pl. 6, fig. 3, pl. 7, fig. 1) fajába, 
a „Stephanoceras Eszteremé” = Bullatimorphites (Bulláti- 
morphites ) eszterensis fajba tartozik, ami a mecseki 
középső-bathra jellemző (I. tábla 9. ábra). 

Végül pedig feltétlenül ábrázolást érdemel a Kovács 
Lajos-féle mecseki bath ammonitesz-gyűjtemény legszebb 

darabja, a Kohltalból korábban csak töredékesen ismert 
Cadomites ( Cadomites ) rectelobatus (Hauer) egy teljes, 
kitűnő megtartású példánya (I. tábla, 1. ábra), ami rétegtanilag 
az alsó-bath felső, vagy aközépső-bath alsó részét jelzi. 

Következtetések 

Kovács Lajos professzor Mecsek hegységben gyűjtött 
középső-jura ammoniteszei elsősorban historikus jelen¬ 
tőségűek. Tanúsítják, hogy rövid idő alatt gyűjtött, szak¬ 
szerűen kiértékelt ősmaradványok alapot adnak megfelelő 
rétegtani következtetések levonására, és ezeket érdemes 
megtenni és publikálni. A mai igényeknek megfelelő, réteg 
szerinti gyűjtések pontosabb sztratigráfiai meghatározá¬ 
sokat kínálnak, nagyobb anyag gyűjtésével pedig jobban 
határozható példányok szerzésére is jobb az esély. 

A revideált anyag alapján megerősíthető az a korábbi 
megállapítás (Galácz 1995b), hogy a Mecsekben előfor¬ 


duló vörös, gumós, agyagos mészkő bath korú. A régebbi, 
alsó-callovira vonatkozó utalások rossz megtartású ősma¬ 
radványok meghatározásán, illetve olyan fajok azonosításán 
alapultak, melyeket korábban a callovi emeletre jellem¬ 
zőnek gondoltak. Az Óbányai Mészkő Formáció a Keleti- 
Mecsek Kovács Lajos vizsgálta előfordulásaiban is csak a 
bath emelet mellett tanúskodó ősmaradványokat szolgál¬ 
tatott. 

I. tábla — Plate I 

1. ábra. Cadomites (Cadomites) rectelobatus (Hauer, 1857), Ófalu, Kohltal, alsó- vagy középső-bath (= „Stephanoceras liguiferum 
d’Orb.” in Kovács 1953, p. 92). 

2. ábra. Morphoceras sp., Ófalu, Kohltal, alsó-bath (= ,Macrocephalites macrocephalus Schloth.” in Kovács 1953, p. 92). 

3. ábra. Phylloceras obanyaense Böckh, 1881, Márévári-völgy, bath (= , fíeterophylloceras óbányaense Böckh” in Kovács 1953, 
P- 90), 

4. ábra. Calliphylloceras disputabile (Zittel, 1868), Síngödör, bath (= „Calliphylloceras demidoffi Rous.” in Kovács 1953, p. 91). 

5. ábra. Nannolytoceras tripartitum (Raspail, 1831), Ófalu, Kohltal, alsó-bath (= „Lytocercis tripartitum d’Orb.” in Kovács 1953, 
P- 92). 

6. ábra. Sowerbyceras sp., Márévári-völgy, felső-bath (Kovács L. meghatározatlan példánya). 

7. ábra. Lissoceras psilodiscus (Schloenbach, 1865), Márévári-völgy, alsó-bath (Kovács L. meghatározatlan példánya). 

8. ábra. Bullatimorphites ( Sphaeroptychius) sp. indet., Hidasi-völgy, Csurgó, Középső- vagy felső-bath (= „Sphaeroceras ex aff. 
microstomum d’Orb.” in Kovács 1953, p. 92), 

9. ábra. Bidlatimorphites ( Bidlatimorphites ) eszterensis (Böckh, 1881), Ófalu, Kohltal, középső- vagy felső-bath (= „Cosmoceras sp. 
ex aff. globosum Till” in Kovács 1953, p. 92). 

Valamennyi ábra természetes nagyságban. 

Figure 1. Cadomites ( Cadomites) rectelobatus (Hauer, 1857), Ófalu, Kohltal, Lower or Middle Bathonian (= “ Stephanoceras 
liguiferum d’Orb.” in Kovács 1953, p. 92). 

Figure 2 .Morphoceras sp., Ófalu, Kohltal, Lower Bathonian (= “Macrocephalites macrocephalus Schloth.” in Kovács 1953, p. 92). 

Figure 3. Phylloceras obanyaense Böckh, 1881, Márévár Valley, Bathonian (= “Heterophylloceras óbányaense Böckh” in Kovács 
1953, p. 90). 

Figure 4. Calliphylloceras disputabile (Zittel, 1868), Síngödör, Bathonian (= “Calliphylloceras demidoffi Rous.” in Kovács 1953, 
P- 91). 

Figure 5. Nannolytoceras tripartitum (Raspail, 1831), Ófalu, Kohltal, Lower Bathonian (= “Lytoceras tripartitum d’Orb.” in Kovács 
1953, p. 92). 

Figure 6. Sowerbyceras sp., Márévár Valley, Upper Bathonian (indetermined specimen of L. Kovács). 

Figure 7. Lissoceras psilodiscus (Schloenbach, 1865), Márévár Valley, Lower Bathonian (indetermined specimen of L. Kovács). 

Figure 8. Bullatimorphites (Sphaewptychius ) sp. indet., Hidas Valley, Csurgó, Middle or Upper Bathonian (= “ Sphaeroceras ex aff. 
microstomum d’Orb.” in Kovács 1953, p. 92), 

Figure 9. Bullatimorphites ( Bullatimorphites ) eszterensis (Böckh, 1881), Ófalu, Kohltal, Middle or Upper Bathonian (= 
“Cosmoceras sp. ex aff. globosum Till” in Kovács 1953, p. 92). 

All figures natural size. 

Complex structural evolution and thrust systems in the Henc Valley near Szőlősardó 
(Aggtelek-Rudabánya Hills) 


Abstract 

This paper presents the results of the geological mapping and structural geological analysis done in a small part of the 
Aggtelek-Rudabánya Hills (Northern Hungary, Figure 1). As a result, cross-sections, a structural map and a geological 
map were made and these illustrate the pre-Pannonian formations (Figures 2-4). The aim of the work was to understand 
the age and kinematics of the main tectonic boundaries and to create a comprehensive structural model fór their 
formádon. A critical review of previous concepts is alsó given. 

The area is located on the bordér of the Aggtelek and Rudabánya Hills and is significant fór its complicated structures. 
A totál of five structural units we distinguished as follows írom top to bottom: Aggtelek nappe, Lászi, Henc, Szőlősardó 
and Bódva units (Figure 4). Previous models have suggested contrasting interpretations of the Lászi Unit: either below, 
or above the Aggtelek (Silica) Unit, or as a megabreccia within the Darnó shear zone. The work presented in this paper 
suggests that all the units were thrust on each other, first to the SE, then to the S. These movements correspond to the Dl 
and D2 phases of the structural evolution (Figure 7). They could have occurred around 90 Ma, based on the extrapolation 
of geochronological data from the surrounding areas (Kövér et al. 2009). This deformation could alsó have involved 
incipient salt tectonics near Alsótelekes, where Permian - lowermost Triassic gypsum and anhydrite form a dome 
(Zelenka et al. 2005); the latter árosé from below the Szőlősardó unit. The D2 phase was particularly marked by a young- 
on-older (out-of-sequence) thrust which formed a duplex in the Henc unit (Figure 3, 10, 11). This type of deformation 
could have completely rearranged the original nappe stacking and this makes its recognition difficult without carrying 
out a thorough sedimentological study of Triassic slope deposits. These deposits occur widely in the Lászi Unit, as 
demonstrated in the Szőlősardó Szől-2 borehole and outcrops (Figures 5,6). 

SE vergent thrusts were reactivated in the early Miocéné (before the laté Ottnangian) during the D3 phase. The NW-SE 
compressional direction indicates that the Rudabánya Hills were probably nőt a positive flower structure at that time. On the 
other hand, the subsequent D4 phase was a strike-slip event in the laté Ottnangian to early Badenian. Left lateral slip could 
have reactivated earlier thrust planes and contributed to the final shaping of the Alsótelekes gypsum dome. The final D5 
phase resulted in normál or oblique-normal faults (Figures 8 d, 9) which affected the laté Miocéné (Pannonian) sediments. 

Keywords:Aggtelek-Rudabánya Hills, geological map, slope sediment, nappe, Cretaceous, Miocéné 


Összefoglalás 

Jelen munkában az Aggtelek-Rudabányai-hegység egy kisebb részén, a Henc-völgyben és környékén elvégzett 
földtani térképezés és szerkezetföldtani elemzés eredményei szerepelnek, melyhez egy, a prekainozoos képződményeket 
ábrázoló földtani térkép is készült. A munka célja a korábbi eredmények figyelembevételével, de egyúttal értékelésével 
történt terepi vizsgálatok eredményeinek bemutatása, ezek által pedig átfogó szerkezeti modell készítése a területről. A 
terület a szoros értelemben vett Aggteleki-hegység és Rudabányai-hegység határán fekszik. A korábbi modellekkel 
szemben egy vala mi vel összetettebb szerkezeti képet alkottu nk . Összesen öt szerkezeti egységet különböztettünk meg, 
melyek mai helyzetükben, sorban fentről lefelé a következők: Aggteleki-takaró, Lászi-, Henci-, Szőlősardói- és Bódvai- 
egység. Ezek legalább öt tektonikai fázis során, a krétától egészen a pliocénig tartó időtartamban nyerték el mai 
szerkezetüket. A fő áttolódási fázisokban az egységek délkeleti, majd déli irányban tolódtak egymásra. A képet a Henci- 
és Szőlősardói-egység déli peremén dokumentált sótektonikai mozgások teszik még összetettebbé. Alsótelekes 
környékén, a Darnó-zónában a miocén elején rátolódásos, a miocén közepén eltolódásos deformáció lépett fel, míg a 
miocén végén és/vagy a pliocénben egy extenziós deformáció kisebb süllyedéket hozott létre Szőlősardó táján. 

Tárgyszavak: Aggtelek-Rudabányai-hegység, földtani térkép, lejtőüledék, takaró, kréta, miocén 

Bevezetés 

A szőlősardói Henc-völgy és környéke az Aggtelek- 
Rudabányai-hegység egyik legbonyolultabb részlete. A 
Szőlősardótól délre feltárt Szőlősardói szerkezeti egység 
környezetétől részben eltérő kifejlődésű rétegsorával már 
önmagában is számos kérdést vetett fel a korábbi kutatások 
során, csakúgy, mint a tőle keletre található, Lászi-forrás 
környéki képződmények. A terület feltártsági viszonyai nem 
túl jók: néhány kibukkanástól eltekintve a felszínt pannóniai 
képződmények borítják. 

A vizsgált területről, vagyis a Henc-völgyről és annak 
közvetlen környezetéről több értekezés is készült. A terület 
első részletes földtani térképét Balogh Kálmán és Pantó 
Gábor készítette 1949-ben (Balogh & Pantó 1952). A föld¬ 
tani térképezés második fázisát Less et al. 1988-ban meg¬ 
jelentetett munkája képviseli, amelyen három korábbi fel¬ 
mérés eredményeit ábrázolták: két, Grill J. által 1980-ban, 
illetve egy Balogh K. által 1978-1983 között felvett adatsort 
dolgoztak fel. Less (1998a, b) két további térképet készített 
az Aggtelek-Rudabányai-hegységről, melyeken természete¬ 
sen a vizsgált terület is szerepelt. Fejlődéstörténeti összefog¬ 
lalását és benne szerkezetfejlődési elképzelését 2000-ben 
tette közzé (Less 2000). Hips (2001) cikke szintén tartalmaz 
egy földtani térképet, mely csupán a perm-alsó-triász kép¬ 
ződményekkel foglalkozik részletesen, azokkal azonban 
tagozat szinten. Az Aggtelek-Rudabányai-hegység térképé¬ 
hez tartozó magyarázó összegzi a terület képződményeit és 
szerkezetfejlődési modellt ad (Less et al. 2006). 

A Henc-völgy szerkezetéről kialakított modell az idők 
során többször változott. Grill (1988) a Henc-völgyet fel¬ 
építő Szőlősardói-egységet és a lászi-forrási Hallstatti 
Mészkő-testet az északról és délről határoló oldalelmoz¬ 
dulások hatalmas dörzsbreccsa-elemeinek értelmezte, kö¬ 
zöttük széles, erősen tektonizált, 
zavaros szerkezetű zónákkal. A 
meglehetősen bonyolult felépítést 
a Darnó-zóna nyugati szétseprű- 
ződésével magyarázta. Less et al. 

(1988) térképén a Hallstatti Mész¬ 
kő-testet az Aggteleki-takaró 
alatti helyzetben ábrázolja, a Sző- 
lősardói-egység esetében nem 
foglal állást. Less (1998a,b, 2000) 
újraértelmezett térképei szerint 
mind a Szőlősardói-egység, mind 
a lászi-forrási Hallstatti Mészkő¬ 
test takaróroncsok, amik az őket 
körülvevő, aggteleki kifejlődésbe 
tartozó, összetett rendszerű kép¬ 
ződmények tetején fekszenek. Az 
1988-as térképhez utólagosan ki¬ 
adott magyarázó (Less et al. 

2006) szerint a területet a Darnó- 
zóna balos jellegű, ÉK-DNy-i 
irányultságú vízszintes eltolódá¬ 
sai szövik át, a két testet pedig az 


Aggteleki-takaró tetejére helyezi. A rátolódást a Darnó- 
zóna menti balos elmozdulás kísérőjelenségének tartja és 
így korát a miocénbe helyezi. 

Jelen kutatás egyik célja a lászi-forrási Hallstatti Mész¬ 
kő-test és a Szőlősardói-egység, valamint az Aggteleki¬ 
takaró egymáshoz való viszonyának tisztázása volt. További 
feladatot jelentett ezen egységek lehatárolása, határaik 
minőségének és szerkezeti jellegének meghatározása, a 
terület struktúrájának modellezése. A harmadikként felme¬ 
rülő problémakört az alsótelekesi evaporitbánya szolgál¬ 
tatta. Habár közvetlenül a bányában tapasztaltak alapján 
készültek szerkezeti feldolgozások (Zelenka et al. 2005), 
azok nem kapcsolódtak a környezet szerkezeti felépíté¬ 
séhez. Jelen mű kísérletet tesz arra, hogy az ottani megfi¬ 
gyeléseket a terület egészére jellemző tektonikai környe¬ 
zetben helyezze el. Az új értelmezés fényében a terület szer¬ 
kezeti felépítése bonyolult, de alapvetően kréta időszaki 
rátolódások, duplexek jellemzik. A Darnó-zónába eső szer¬ 
kezetek kismértékben felújultak a miocénben is. A szerke¬ 
zeti képet a késő-miocén-pliocén töréses deformáció is 
komplikálja: a vetők mentén lesüllyedt pannóniai képződ¬ 
mények számos korábbi szerkezeti határt fednek le vagy 
módosítanak. 


Helyszín, módszerek 

A vizsgált, nagyjából 7,5 km 2 kiterjedésű terület Észak- 
kelet-Magyarországon, az Aggtelek-Rudabányai-hegység 
területén fekszik (1., 2. ábrák). Tulajdonképpen a vizsgált 
terület a két hegység érintkezési zónájában található. A 
területet felépítő képződmények, az egyes litosztratigráfiai 
egységek leírása több tanulmányban is megtalálható 
(Kovács et al. 1988, 1989; Haas et al. 2001; Haas (szerk.) 

1. ábra. Az Aggtelek-Rudabányai-hegység szerkezeti térképe (Kovács et al. 1993) 

A keret: a vizsgált terület elhelyezkedése. É, B: Égerszög és a Barbara-fejtés helye (szerkezeti adatok a 7. ábrán) 
Figure 1. The structural map of the Aggtelek-Rudabánya Hills (Kovács et al. 1993) 

Inset: location of the analysed area. É, B: location ofÉgerszög and Barbara Quarry (structural data on Figure 7 ) 

2. ábra. A Henc-völgy környezetének prepannóniai földtani térképe (1:25 000, Horváth 2010 után módosítva) 

Figure 2. Pre-Pannonian (pre-late Miocéné) geological map of the area around the Henc Valley (1:25.000, modifled after Horváth 2010) 

2004; Less et al. 2006). Ismertetésükre csak olyan esetben 
térünk ki, amikor terepi vizsgálataink új megállapítást hoz¬ 
tak. 

A terepi és mikroszkópos vizsgálatok, a földtani reambu- 
lációs térképezés és szerkezeti elemzés alapján elkészítettük a 
terület prepannóniai földtani térképét, illetve 3 földtani szel¬ 
vényt (2., 3. ábrák). A területet felépítő formációk, szerkezetek 
alapján összesen öt tektonikai egység különíthető el: Agg¬ 
teleki-takaró, Szőlősardói-, Henci-, Lászi- és Bódvai-egység 
(4. ábra). A későbbiekben kerülnek részletes ismertetésre az 
egységek határai és belső felépítésük. 

A saját terepi megfigyelések, valamint Zelenka et al. 
(2005) alsótelekesi mérései alapján körvonalaztuk a terület 
szerkezetfejlődését és az egyes szerkezeti fázisokba tartozó 
elemeket. A mérési adatokból redőtengelyeket szerkesz¬ 
tettünk, illetve a karcos vetőkből feszültségmező-megha- 
tározást végeztünk Angelier (1984) módszere alapján. A 
Zelenka et al. (2005) által mért alsótelekesi adatsort újra 
feldolgoztuk. A feltárások egy részében billentéstesztet vé¬ 
geztünk, azaz a rétegekben levő töréses elemeket vízszintes 
réteghelyzetben is elemeztük. A mai és a vízszintes réteg¬ 
helyzetbeli geometria közül azt fogadtuk el, ahol a törés¬ 
geometria és feszültségtengelyek szimmetrikusak, illetve 
függőlegeshez közelebbiek. 

A Szőlősardó Szol—2 jelű fúrás értékelése 

A Lászi-forrás környezetének rétegtani és szerkezeti 
felépítéséhez alapvető a Szőlősardó Szől-2 jelű fúrás, mely 
a Szén-völgy-tető ÉK-i nyúlványán mélyült (2. ábra). A 
fúrás (5. ábra) értelmezését és leírását eddig nem publi¬ 
kálták. A fúrómagok makroszkópos megfigyelése alapján 
az alábbi képződmények különíthetők el, amelyek egy 
részét Kovács S. Conodonta-vizsgálatainak nem publikált 
jegyzetei alapján tudjuk korban is elhelyezni (5. ábra): 

0-27 m Hallstatti Mészkő Formáció, 

27-35 m tektonikai zóna, rauhwacke, 

35-139 m Derenki/Bódvalenkei Mészkő Formáció (?), 

139-150? m átmenet a Steinalmi Formációba, 

1507-325 m Gutensteini Formáció, tetején esetleg a 
Steinalmi F. felé való átmenettel, 

325-500 m Nádaskai Mészkő Formáció (?). 

A Hallstatti Formációt itt egy vegyesen szürke és vörös 
színű, kemény, finomszemcsés mészkő (0-27 m) alkotja, a 
„Lászi-forrási Tagozat” (részletesen lásd következő fejezet) 
a fúrásban nem jelenik meg. A Hallstatti Formáció kőzet¬ 
anyaga alatt egy rauhwacke alkotta tektonikai zóna húzódik: 
1-8 mm átmérőjű szürke, helyenként kagylómaradványokat 
tartalmazó kiasztok úsznak a sárgásbarna, finomszemcsés 
mátrixban (6. ábra, I). A tektonizált zónát a rossz magkiho¬ 
zatali arány is jelzi. Kovács S. Conodonta-vizsgálatai azt 
mutatják, hogy a Hallstatti és a Derenki/Bódvalenkei Mész¬ 
kövek között időbeli hézag van (késő-fassai-középső-laci). 

A tektonikai határ alatt a Derenki, vagy Bódvalenkei 
Mészkő Formációba sorolható képződmény következik. Az 


összletben négy szövettípus figyelhető meg: szürke, luma- 
sellás mészkő (35-54 m); néhol lemezes szerkezetű, túl¬ 
nyomóan vörös színű, agyagos, lekerekített szélű fehér 
mészkőgumókat tartalmazó, vörös tűzkőlencsés és -gumós 
mészkőrétegek (54-90,120-139 m); rózsaszín és hússzínű, 
gyakran sztilolitos érintkezésű mészgumók, valamint több¬ 
fázisú fehér és szürke kalciterek (90-120 m); átmenet a 
Steinalmi Formációból (139-150 m). Jellemző a különféle 
mészanyag keveredése, amikor az egyes kőzettípusok 
klasztjai még puha állapotban mozogtak. Üledéke suszam- 
lások is felléptek (6. ábra, A). Az eltérő üledékanyag vékony 
rétegeket, redepedéskitöltéseket, vagy kalcittal bélelt vagy 
kalcitérben megjelenő üregkitöltéseket alkot (6. ábra, B). 
Hasonló jelenségeket a felszíni feltárásokban is megfigyel¬ 
tünk (6. ábra, B; Horváth 2010). 

A lejtő környezetben képződött mészkövek makroszkó¬ 
posán nagyon hasonlítanak egymásra, korban pedig átfed¬ 
nek, ezért mindkét lehetséges formációnév szerepel. A 
pontos besorolást csak részletes mikrofácies-vizsgálatok 
segítségével lehetne eldönteni. Less et al. (1988) és Less 
(1998a) térképe szerint sem a Derenki , sem a Bódvalenkei 
Mészkő Formáció nem szerepel a Henc-patak völgyében, 
jelen munka alapján viszont kijelenthető, hogy egy fúrásban 
(Szől-2) és felszínen is több helyen kimutatható a kettő 
valamelyikének j elenléte. 

A Derenki/Bódvalenkei kőzettestben több helyen is 
rátolódási síkok figyelhetők meg, melyek jellemzően 
50-70°-os dőlést mutatnak. A Gutensteini Formációval 
közös határvonal meghatározása nem pontos az erős tekto- 
nizáltság és gyengébb magkihozatal miatt. 

A Gutensteini Formációban számos sztilolit, tektonikusán 
breccsásodott réteg, tektonikus eredetű agyaglemezbete- 
lepülés van. Általában elmondható, hogy erősen tektonizált, 
számos törés és vetőbreccsás szakasz található benne. A 
mikroba-laminák és a velük párhuzamos sztilolitok kb. 20°- 
os rétegdőlést jeleznek. A 264,9 méter mélyről származó 
mag fekete, agyagos dolomitból áll, amit kalciterek szőnek 
át. 

A Nádaskai Mészkő-test nagyjából 400 méteres mély¬ 
ségig szürke, helyenként kagylómaradványos, mikrites 
mészkőből áll, mely lefelé fokozatosan rózsaszín és vörös 
foltokban, illetve sztilolitos felszínek mentén vörös, agya¬ 
gos részekben gazdagodik (6. ábra, C). Ez alatt fokozatosan 
átmegy egy rózsaszín és hússzínű, gyakran sztilolitos, 
mészgumókból, valamint többfázisú fehér és szürke kalcit- 
erekből álló szövettípusba, ami egészen a talpig tart. 

Triász lejtőüledékek: a „Lászi-forrási tagozat” 

Rétegtani szempontból a Lászi-egység különlegessége a 
Sárkány-kút (Lászi-forrás) környékén felszínen lévő 
Hallstatti Mészkő Formáció szinszediment breccsás kifej¬ 
lődése (6. ábra, D), melynek koradatai a késő-ladintól a 
késő-noriig terjednek. Kovács (1988) ezt „Lászi-forrási 
Tagozat” néven különítette el. Definíciója alapján „vörös- 
sötétvörös, agyagos, finomkristályos mészkő mátrixban 

3. ábra. Földtani szelvények a Henc-völgy környezetében (1:25 000, Horváth 2010 után módosítva) 
Figura 3. Geological cross sections near the Henc Valley (1:25,000, modified after Horváth 2010) 


4. ábra. A Henc-völgyet és környékét felépítő szerkezeti egységek vázlata (1:25 000) 
Figura 4. Scheme of the structural units around the Henc Valley (1:25,000) 

5. ábra. A Szőlősardó Szol-2 jelű fúrás rétegoszlopa és litológiája. A megadott korok Kovács S. 
Conodonta-vizsgálatának eredményei, a korban be nem sorolt képződménynek a Conodonta-vizs- 
gálat hiányát jelzik 

A: szürke és vörös mészkő; B: szürke lumasella; C; agyagos mészkő, fehér mészkő- és vörös tűzkőgumókkal; D: 
mészgumók többfázisú fehér és szürke kalciterekkel; E: világosszürke mészkő; F: fekete, szerves anyagban gazdag, 
agyagos és emiatt mállékony dolomit; G: szürke, helyenként kagylómaradványos mikrites mészkő; H: foltokban, 
illetve sztilolitos felszínek mentén vörös, agyagos szürke mészkő; I: rózsaszín és hússzinű, gyakran sztilolitos, 
mészgumókból, valamint többfázisú fehér és szürke kalciterekből álló szövet 

Figure 5. The sequence and lithology of the borehole Szőlősardó Szől-2. The given ages are the results 
of Conodont-analysis made by Kovács S., the unclassified formations reflect the lack of Conodonts or 
Conodont-analysis 

A: grey and red limestone; B: grey lumashella; C clayey limestone with white limestone and red chert nodules; 
D: limestone nodules with multiphase white and grey calcite veins; E: lightgrey limestone; F: black, clayey andfractured 
dolomité with high organic matter content; G; grey micritic limestone, sometimes with mollusc fossils; H: clayey grey 
limestone and red irregular patches with red stylolitic surfaces; Lpink and meat-coloured, often stylolitic fabric formed 
by limestone nodules with multiphase white and grey calcite veins 


6. ábra. —yALászi- és Henci-egységek jellemző lejtőüledékei (A-D) és a szerkezeti határok menti vetőkőzetek (rauhwackék, breccsák, E-H) 

A) Üledékrogyásra utaló puha állapotú deformációk (üledékrogyásos redők), Szől-2, 132 m. B) Derenki/Bódvalenkei Formációba tartozó lejtőüledék, kalciterekkel és üregkitöltésekkel. Fászi- 
forrástól 500 méterre DNy-ra. C) Szürke Nádaskai Mészkő, mely vöröses sárga üregkitöltéseket és klasztokat tartalmaz (Szől-2,344 m). D) A Hallstatti Mészkő Formáció szinszediment breccsás 
„Fászi-forrási Tagozata” a Galica nyugati falából. E) Kissé elváltozott alsó-triász márga kalcitcementtel és repedéskitöltéssel („kettőskanyar” feltárás, keleti fele). F) rauhwacke, Galica. G), H) 
rauhwacke, enyhén irányított szövetű márga mátrixszal, széthúzott Gutensteini (nyíl) és alsó-triász aleurolit (Színi F.?) klasztokkal. Fehér-barlang, a Lászi-egység D2 talpi rátolódási síkjánál. I) 
tektonikus breccsa Hallstatti Mészkő klasztokkal a Szől-2 fúrásban (31,8 m) 

Figure 6. —> Slope sediments (A-D) andfault rocks (rauhwackes, breccias, E-H) along the structural boundaries of the units 

A) Soft-sediment deformations (slump folds) in the Szől-2 borehole (132m). B) Slope sediment of the Derenk/Bódvalenke Fm. containing calcite veins, voidfdlings (500m SWform the Lásziforrás). C) Grey 
Nádaska Limestone, containing redish yellow clasts and voidfillings (Szől-2,334m). D) Synsedimentary breccia ofthe “Lásziforrás member’from the Galica Hill. E) slightly altered Lower Triassic mari with 
calcite cement and void fdlings (“kettőskanyar” outcrop, eastern side), F) rauhwacke, Gailca outcrop. G), H) rauhwacke, slightly oriented mari mátrix, with strethced Gutenstein (arrow) and Lower Triassic 
siltstone (Szín Fm. ?) clasts. Fehér Cave, D2 thrust pláne of the Lászi Unit. I) tectonic breccia with Hallstatt Limestone clasts in the Szől-2 borehole (31.8m). D2 phase, young-on-older (out-ofsequence) thrust 

világos, afanitos-finomkristályos mészkő néhány cm-től 
több 10 cm-ig terjedő átmérőjű klasztjai úsznak. A kiasztok 
színe általában rózsaszínes, szürke-drapposszürke, világos 
barnásszürke, szövetük afanitos-finomkristályos, nem ritkán 
szabad szemmel is láthatóan filamentumosak (kokvina-jelle- 
gűek). A mátrix litológiája megfelel a vörös „Hangendrot- 
kalk”-nak, a klasztoké pedig a világos „Massiger Hellkalk”- 
nak” (Kovács 1988, Kovács et al. 1989). Kovács ugyaneb¬ 
ben a munkában a „Lászi-forrási Tagozat”-ot a bódvai 
kifejlődésbe helyezte reszedimentációt mutató szövete miatt, 
azonban ez a feltételezés nem tekinthető teljesen biztosnak. A 
középső-triász riftesedés következtében kialakult három 
kifejlődési terület közül kettőből ismert a Hallstatti Mészkő 
Formáció: a formáció képződésének idejében platform/ 
medence átmenetet mutató aggtelekiből és a tagolt aljzatú 
bódvaiból (Less et al. 2006). Kovács (1988) szerint a resze- 
dimentáció jelensége az aggteleki kifejlődési területen is 
megfigyelhető, igaz, nem olyan léptékben, mint a bódvain. 
Viszont ennek alapján elképzelhető, hogy az aljzat egy loká¬ 
lisan tagolt részén kialakulhatott a „Lászi-forrási Tagozat¬ 
hoz hasonló képződmény az aggteleki kifejlődési területen is. 
A Lászi-egység ősföldrajzi hovatartozásának tisztázása tehát 
mindenképpen további vizsgálatokat igényel. 

Mezotektonikai adatok, szerkezeti fázisok 

A szerkezeti elemzés fontos része a kis léptékű szerkezetek 
azonosítása. Kiemelendő, hogy konkrét mérésekre a terület 
méretéhez és bonyolult felépítéséhez képest nagyon kevés, 
mindössze hat helyen nyűt lehetőség az általunk csak fel¬ 
dolgozott alsótelekesi fejtéssel együtt (2. ábra). Ehhez csatol¬ 
tunk még két közeli feltárást is, amelyek szerkezeti üzenete 
fontos az értelmezésben (1. ábra). A szerkezetfejlődés pontos 
rekonstruálásához jóval több információra volna szükségünk. 

Az Aggteleki-takaróban, a Szőlősardói- és Henci-egysé- 
gekben mért dőlésadatok alapján sejthető egy ÉNy-DK-i 
összenyomással jellemzett deformáció (7. ábra, A). Ezt tekint¬ 
jük a legidősebb Dl fázisnak, a később kifejtendő kronológiai 
következtetések alapján. A Szőlősardói-egységben, a Lepény¬ 
ke ÉK-i oldalában a rétegdőlések egy nagyméretű szinform 
redőt rajzolnak ki (tengelysík dőlésiránya: -310°, hullám¬ 
hossz: -60-80 m). Kisebb léptékben tűzkőrétegekből 
képződött redők is megfigyelhetők (tengelysík: 160775°, 
hullámhossz: -20-50 cm) a mészkövön belül (8. ábra, A). 
Ezek másodlagos redők lehetnek. 

Közel É-D-i redőtengelyt jelez Hips (2001) a „kettős¬ 
kanyar” feltárástól északra, az Aggteleki-takarón belül. A 
redőtengelyek alapján K-Ny-i irányú rövidülés rekonstru¬ 
álható, mely kissé eltér a fázis egyéb szerkezeteinek 
jellemzőjétől. Mivel azonban a Dl fázis rövidülési iránya 
sem ismert pontosan, és az É-D-i redőtengely csak itt fordul 
elő, ezért e redőt is a Dl fázishoz soroltuk, annak lokálisan 
eltérő elemeként. 

Ezt követhette egy nagyjából É-D-i összenyomással 
jellemzett D2 deformáció. Ide tartozó kisebb redőket több 
helyen megfigyeltünk, mint a Malom-völgytől közvetlenül 


délre (7. ábra, B; 8. ábra, B) a Szini Márgában. A redők 
helyzete (tengelysík: -186765-80°, hullámhossz: 3-4 m) 
alapján jó közelítéssel É-D-i rövidülés tételezhető fel. Ide 
tartoznak a Fehér-barlangban megfigyelt rátolódások, a 
Szőlősardó melletti, Pötscheni Mészkövet feltáró kis fejtő 
néhány adata. A területtől nyugatra hasonló deformációt írt le 
Fodor et al. (2006) az égerszögi útbevágásban (7. ábra, B). 

A D3 fázisra az alsótelekesi bánya környéki fúrások adnak 
bizonyítékot. A miocén és mezozoos képződmények többszö¬ 
rösen ismétlődnek, egymásra vannak tolva (3. ábra). Feltéte¬ 
lezhető, hogy az összenyomás ÉNy-DK körül lehetett (C-C’ 
szelvény). NyÉNy-KDK-i összenyomás sejthető az alsótele¬ 
kesi adatsorból (7. ábra, C) és a Rudabányai-hegység keleti 
oldalán, a Barbara-fejtésből származó adatokból (Bergerat, 
Fodor nem publikált adata). Mivel a Felsőnyárádi Formációt 
is érintette a deformáció, ezért időzítése késő-eggenburgi- 
kora-ottnangi lehet. Erre a regionális feszültségmező-adatok 
adnak további támpontot (Fodor et al. 2005). 

A következő D4 fázist két feszültségmező jellemezhette: 
egy ÉK-DNy-i húzás és egy É-D-i összenyomással jellemzett 
eltolódásos feszültségmező. Előbbire ferdecsúszású karcos 
vetők és kiegészítő Mohr-párra utaló karc nélküli vetők 
utalnak az alsótelekesi külfejtésben (7. ábra, D). Hasonló 
deformációt mutat Földessy et al. (2010) 9. ábrája. Eltoló¬ 
dásos deformációra utalnak a Malom-völgyben, függőleges 
Szini Formáción mért eltolódások (7. ábra, D). A billentés- 
teszt elvégzése alapján az az értelmezésünk, hogy a vetők és 
karcok nem bülentettek, itt a mai réteghelyzetben történt 
deformációról van szó. Ez időben követte a rétegek kibille- 
nését okozó deformációt: véleményünk szerint ez utóbbi a D2 
fázisba sorolt gyűrődés volt (8. ábra, B). Vagyis, az eltolódá¬ 
sok a D2 fázis után jöttek létre. Az összenyomás iránya alapján 
ide sorolhatjuk a Szarvas-tető és a Nagy-László-dűlő határán, 
a műút mellett felfedezhető kisebb redőt, mely a Szini Márgát 
gyűri, és nagyjából nyugat-északnyugat-kelet-délkeleti ten¬ 
gelyű (-115-295°; 7. ábra, B; HB-91). 

A két törésrendszer viszonya nem tisztázott, ezért jelöltük 
D4a és D4b jellel. Lehet, hogy két epizódként időben egymást 
követik. A feszültségtengelyek szisztematikus változásának 
regionális adatai erre utalnának (Fodor et al. 2005). Az is 
lehet, hogy a széthúzásos vetők egy balos eltolódási zónában, 
az eltolódások átlépési zónájában, lokális feszültségmezőben 
lépnek fel. Bármelyik alternatívát is tekintjük, a két defor¬ 
máció a Darnó-zóna miocén eltolódásos mozgásához kapcso¬ 
lódik, és Fodor et al. (2005) rendszerében a késő-ottnangi- 
kora-badeni folyamán mehetett végbe. Az eltolódásos defor¬ 
mációt Zelenka et al. (2005) is kiemelte, mint az evaporit 
geometriáját megszabó fontos fázist. 

A legutolsó D5 szerkezeti deformációhoz több térképi 
méretű vetőt sorolhatunk, melyek csapása ÉNy-DK és 
ÉK-DNy között változik (9. ábra). Előbbiek közé tartozik a 
Lepény ke keleti lejtőjét kialakító normálvető (8. ábra, D), 
valamint az ezzel nagyjából párhuzamos törések a Farkas- 
akasztó-hegyen és ettől keletre. ÉK-DNy-i csapású vető 
zárja le a Malom-domb-Ravaszlyuk-tető mezozoos kibuk- 
kanásait. A vetőkre a mezozoos kőzetek egyenes lefutása, a 
levetett blokkban azok fedett volta és a ritkán előforduló 

1. ábra, A vizsgált henc-völgyi területen és környezetében észlelt mezotektonikus törések és rétegdőlések adatai, szerkezeti fázisai és a becsült vagy számított 
feszültségmezők. A), B), C), D), E): D1, D2, D3, D4, D5 fázisok adatai 

A jobb felső sarokban a maximális vízszintes feszültségtengely iránya és a mező típusa látható. C: összenyomásos, X: eltolódásos, E: extenziós feszültségmező. Schmidt-háló, alsó 
félgömb, területtartó vetület 

Figure 7. Mesotectonic fracture and bedding data, calculated or estimated stress fields, structuralphases in the Henc Valley and surrounding area. A), B), C), D), E): data 
ofDl, D2, D3, D4, D5 phases 

In the right hand upper corner the direction of maximai horizontal stress axis and the type of stress field can be seen. C: compression, X: strike-slip, E: extensional stress type. Schmidt net, lower 
hemisphere projection 

8. ábra. Szerkezeti elemek a Henc-völgy környezetében 

A) Kisméretű, tűzkő alkotta másodlagos D1 redő Pötscheni Mészkőben a Lepényke keleti lejtőjén. A redőt egy kisméretű jobbos 
eltolódás metszi (-300765°); B) A malom-völgyi, Szini Márgában feltárt redő vázlatos keresztmetszete a mért dőlésértékek 
alapján. C) A „kettőskanyar” nyugati oldala Ny-ról szemlélve. Jól kivehető a Hallstatti Mészkő és a Szini Márga kontaktusának 
meredek, közel függőleges dőlése, melyet a késői D4 fázisba sorolunk. A déli dőlés a perspektívából adódik. D) Kapcsolódó 
vetőletörések a Lepényke keleti és északi oldalain, melyek ferdecsúszású vagy normál, D5 fázisú vetőket jelölnek 
Figure 8. Structures near theHenc Valley 

A) Small Dl fold in chert of the Pötschen Limestone, eastern slope of the Lepényke Hill. The fold is cut by a small dextral fault 
(~300°/65°). B) Cross section sketch of the D2 fold having deformed Lower Triasssic Szin Fm., in the Malom Valley. C) The 
“kettőskanyar” outcrop view from the west. The subverticalfault is between the Hallstatt Limestone and Szin Fm. We attribute the fault 
to D4phase. Thefault has an apparent dip to the S due toperspective. D) Connectedfault scarps along the eastern and northern slopes 
of the Lepényke Hill, indicating D5 oblique-slip or normálfaults 


pannóniai üledékek adnak igazolás. E mellett, Jákfalvi 
(2009) munkájában a fiatal normál vetők jól kivehetők a 
Farkasakasztó-hegy környékén, az általa felhasznált látszó¬ 
lagos fajlagos ellenállás-eloszlás szelvényeken. A geoelekt- 
romos földtani szelvények értelmezése vetőkkel sűrűn át¬ 
járt, mélybe süllyedt mészkőblokkokat jelenítenek meg, 
amiket a szerző a Pötscheni Mészkővel azonosított. A nagy 
fajlagos ellenállású mészkő felett a kis ellenállású agyagos 
képződmények a pannóniai Edelényi Tarkaagyagot jelent¬ 
hetik. 


A Lepényke északkeleti sarkában végzett mérések 
alapján egy nagyjából K-Ny irányú tágulást rekonstruál¬ 
hatunk (7. ábra, E). Hasonló tágulást jelez Földessy et al. 
(2010) a rudabányai területen. Közel É-D-i normálvetőket 
azonosított Zelenka et al. (2005) az alsótelekesi bányában. 
Ez utóbbi kora annyiban kétséges, hogy a fiatal mozgásra ott 
nincsen bizonyíték. A KDK-NyÉNy-i széthúzásos fázist a 
mérést végző szerzők a felülbélyegzési viszonyok alapján 
idősebbnek gondolták, így nem lehet kizárni, hogy annak 
kora jóval idősebb, akár mezozoos is lehet. A fenti feszült- 

9. ábra. A D5 fázisba tartozó, pannóniai képződményeket is érintő késő-miocén-pliocén vetők és a pannónai képződmények együttes ábrázolása a Henc-völgy 
környezetében, a terület északi részén 
A szerkezeti elemek jelkulcsa megegyezik a 2. ábráéval 

Figure 9. D5 laté Miocéné to Pliocene extensional faults and the deformed Pannonian formations near the Henc Valley, in the Npart of the study area 
Legend fór structural elements is the same as fór Figure 2 


ségmező-adatok alapján az ÉNy-DK-i vetők jobbos-nor¬ 
mál, az É-D-iek normál, az ÉK-DNy-i csapásúak balos¬ 
normál kinematikájúak lehettek. NyÉNy felé dőlő vetők 
normál kinematikáját a közeli rudabányai fejtések területén 
Földessy et al. (2010) is rögzítette. 

A deformáció következtében Szőlősardótól keletre a 
mezozoos üledékek kissé lesüllyedtek: ennek mértéke 50- 
150 m körül lehetett, ha a levetett mezozoos tetőfelszínt 
összevetjük a DK-i területrészen, a hegytetőkön megmaradt 
pannóniai üledékek talpfelszínével (kb. 230-270 m, 9. 
ábra). A kis süllyedékből vetőkkel körülvéve a Farkas- 
akasztó-hegy áll ki. A pannóniai üledékek a süllyedékben és 
a DK-i hegytetőkön őrződtek meg. 

Mivel a fázisba sorolt vetők a pannóniai képződménye¬ 
ken is áthaladnak, korukat késő-, vagy posztpannóniainak 
becsülhetjük. Nem világos, van-e az elemek között szinsze- 
diment, és az sem, hogy a deformáció a miocén végén vagy 
csak a pliocénben ment-e végbe. 

Szerkezeti egységek 

Az Aggteleki-takaró déli és keleti határa 

Az aggteleki kifejlődés Szinpetri Mészkő, Szini Márga 
és Bódvaszilasi Homokkő (esetlegesen Perkupái Anhidrit) 
formációiból felépülő Aggteleki-takaró nem képezte részét 
a vizsgálatoknak, azonban a tőle délebbre fekvő egysé¬ 
gekkel való határának helyzete és minősége jelen munka 


egyik legfontosabb kérdése. Az Aggteleki-takaró a Szilicei- 
takarórendszer része (Grill et al. 1984, Less 2000), de itt 
szűk értelemben használjuk arra a nem metamorf képződ¬ 
ménysorból álló kőzettestre, melyet a takaró talpi lenyesése 
határol le. Szerkezetileg nem része pl. a Bódvai-takaró, 
holott pl. Less (2000) szerint mindkettőt a szilicei kifej¬ 
lődési terület formációival jellemezhetjük. Az Aggteleki¬ 
takarónak a Lászi-egységgel alkotott határvonala déli 
szakaszát két feltárás jelöli ki: a Galica nevű domb és a műút 
formálta „kettőskanyar” (2., 3. és 8. ábra, C). Mindkét 
helyen Hallstatti Mészkővel érintkeznek az Aggteleki¬ 
takarót felépítő alsó-triász képződmények. 

A Galica kis púpjának nyergében, a keleti lejtőjén és a 
„kettőskanyar” feltárásban kb. 10-50 méteres sávban egy 
vörösessárga, lyukacsos képződmény került elő, ami az 
érintkező kőzetekből képződött rauhwacke (6. ábra, E, F). 
Milovsky & Plasienka (1998) szerint a rauhwacke egy 
tektonikus hatásra létrejött kőzettípus, amit magyarul talán 
„vetőkőnek” nevezhetnénk. Folyamatos átmenettel össze¬ 
köti, de egyben elválasztja, lehatárolja a felső tektonikai 
helyzetben lévő takarót az alsó kőzettesttől. Megjelenésre 
egy polimikt breccsás szövetű képződmény, amiben a 
kiasztok mérete az aleurittól a több tíz méteres átmérőig 
terjedhet, a mátrix pedig az eredeti kőzetből kataklázis és 
fluid-túlnyomás keltette gyors szeme seméret-redukció so¬ 
rán alakult ki. Definíció és saját megfigyelések alapján 
enyhén deformálódott változataiban a finomszemcsés 
mátrixban szórtan elhelyezkedő kiasztok litológiai hova¬ 
tartozása (esetenként az eredeti szöveti bélyegekkel együtt) 

még felismerhető, erősebben átalakult esetekben pedig a 
dedolomitosodás, a kaiéit nagymértékű oldódása mellett új 
ásványok, például kvarc is kialakulnak. 

A kőzetek átalakultságának mértéke a zónában válto¬ 
zatos. A Galicán a vörös színű kiasztok aprózódottan vagy 
porszerűvé válva őrzik a Hallstatti Mészkő eredeti jellegé¬ 
nek egy részét, míg a sárga kiasztok már a teljesen átalakult 
kőzetből állnak: mindkettőt kalcitpát cementálja (6. ábra, 
F). Az 1-8 mm átmérőjű likacsok valószínűleg a kiasztok 
utólagos kioldásával képződtek az agyag szemcseméretű 
mátrixban. A Galica sziklafalának tetején (északi oldalán) 
egy kutatóárok még a Hallstatti Mészkő tektonikailag át 
nem alakult változatába mélyült, ettől északra, a rauhwacke 
sáv után viszont már sárgásszürke, agyagos márgatörme- 
léket találunk, ami a Szini Márga Formáció része. A „kettős¬ 
kanyar” keleti részén pedig az északi blokk alsó-triász 
kőzetei csak mérsékelt átalakulást szenvedtek (6. ábra, E). A 
Galicán 30 cm-nél nagyobb átmérőjű rózsaszín kalcittestek 
is előkerültek, míg a „kettőskanyar” feltárásban hasonló 
méretű kvarctömbök lépnek fel: e tömbök tovább erősítik a 
határvonal tektonikus jellegét és folyadékáramlással való 
kapcsolatát. 

A terepi megfigyelések alapján kísérletet tettünk a tekto¬ 
nikai határ geometriájának megállapítására. Hogy ez nem 
egyértelmű, arra az utal, hogy Less et al. (1988) és Less 
(1998b) térképén megfordult a rátolódás polaritása: míg előb¬ 
bi esetben déli, utóbbi munkában északi vergenciát ábrázolt. 
A Galicán és a „kettőskanyar” nyugati részén a határvonal 
közel függőleges helyzetű (3. és 8. ábra, C). Jól megfigyel¬ 
hető továbbá, hogy mind a Galicán, mind a „kettőskanyar” 
nyugati oldalán a Lászi-egység Hallstatti Mészköve alkotja a 
domb topográfiailag kiálló tetejét. Véleményünk szerint Less 
(1998a, b) erre alapozta feltevését, miszerint a Lászi-egység 
Hallstatti Mészköve van felső, az aggteleki Szini Márga pedig 
alsó tektonikai helyzetben. Ugyanakkor, a „kettőskanyar” 
keleti felén, a dombon északnak haladva Hallstatti Mészkő - 
rauhwacke - Szini Márga sorrend tapasztalható. E helyzet, 
valamint utóbbiakból származó dőlésadatok (026735°, 
040730°) egyaránt arra engednek következtetni, hogy erede¬ 
tileg az aggteleki Szini Márga helyezkedett el legfelül, alatta 
a rauhwacke-sáv, s legalul a Hallstatti Mészkő lehetett, 
csakúgy, mint ahogyan az Less et al. (1988) térképén 
szerepel. Ez a korábbi szerkezeti helyzet a Dl és a D2 fázis 
során egyaránt kialakulhatott. 

Az érintkezés meredek helyzete azonban már későbbi 
deformáció következménye lehet. A késői szerkezeti vonal 
alkotja az Aggteleki-takarónak és frontális pikkelyeinek 
déli határát a Lászi-egység felé. Ez a vető észak felé levetette 
az Aggteleki-takarót. A vető K-Ny és ÉNy-DK között 
hajladozik (2., 4. ábra). Leitételezzük, hogy a D4 fázisban e 
határfelület mentén miocén eseményekhez sorolható 
jobbos-normál vetődés történt, amely a Darnó-zóna menti 
balos eltolódásokhoz kötődhet. 

Az Aggteleki-takaró K felé idősödő kőzetei alatt, attól 
DK-re egy olyan kőzetsáv lép fel, amely a Gutensteini 
Lormáció dolomitrétegeiből és alsó-triász képződmények¬ 
ből áll. A „kettőskanyar” feltárástól ÉK-re 600 m-re, a Henc- 


patak délkeleti partján egy új erdészeti útbevágásban 
Gutensteini Lormáció bukkan elő. A sáv folytatásában, a 
műút könyökszerű kanyarjában pedig ebből képződött 
rauhwacke lép fel: ez utóbbi alkotja a szigorúan vett 
Aggteleki-takaró tektonikus talpát. E sávtól tovább DK-re a 
Less et al. (1988) térképén is jelzett alsó-triász képződmé¬ 
nyek következnek. Ezek az alsó- és középső-triász feltárá¬ 
sok nyilvánvalóan nem illenek bele Hips (2001) térképe 
alapján az alsó-triász Szinpetri, Szini és Bódvaszilasi 
(esetlegesen Perkupái) Lormációk alkotta nyugat felé dőlő 
és kelet felé idősödő rétegsorba, ezáltal az Aggteleki¬ 
takaróba sem. Bár ez az elkülönítés egyértelmű, de a 
szerkezeti helyzet megadása nem az. Ezek a képződmények 
Less (1998b) szerint az Aggteleki-takaró frontján levő 
pikkelyek lehetnek. Lelmerülhet az is, hogy önálló tekto¬ 
nikai egység, amint ezt Kövér et al. (2008) javasolta. Végül 
nem kizárt, hogy D4 fázisú balos eltolódások rendezték 
egymás mellé a kőzeteket: a megoldás további vizsgálatokat 
igényel. Mivel az egyes szerkezeti blokkokban a csapások 
hasonlóak, a képződmények egymás alá dőlnek, így az első 
megoldást fogadtuk el. A pikkelyeződés a dőlésirányok 
alapján DK-i vergenciájú lehetett. A dőlésirányokból és a 
vergencia alapján e rátolódásokat a Dl fázisba soroljuk. 

Lászi-egység 

A Lászi-egység a Henci-egységtől északra és az Agg¬ 
teleki-takarótól délre húzódó, Hallstatti és Bódvalenkei/ 
Derenki Mészkőből álló kisebb kőzettest. Less (1998b) 
értelmezésétől eltértünk, mivel a Larkasakasztó-hegy keleti 
részén a korábbi alsó-triász nyütvízi-szubtidális, vagy 
mélyebb szubtidális fáciesű képződmény helyett vékony¬ 
csiszolatos vizsgálatok alapján középső-felső-triász lejtő 
képződményt azonosítottunk, mivel abban pelágikus jelle¬ 
gű mikrofosszüiák voltak (Hips K. meghatározása). 

A Ravaszlyuk-dombon tömeges, rétegzettséget nem, 
vagy alig mutató rózsaszínű, Hallstatti Lormációba sorolt 
mészkő található, benne szabad szemmel is látható ős¬ 
maradványok nem fordulnak elő. A domb nyugati oldalán 
lefelé átmenet figyelhető meg: előbb a rózsaszín mészkő 
tektonizált változata jelenik meg, majd egy jól meghatároz¬ 
ható rauhwacke-szint következik, amely alatt egy szintén 
átmeneti, tektonizált sáv után a Gutensteini Lormáció 
dolomitja kerül elő. Az itteni rauhwacke nagyjából fele 
mátrix, fele klaszt; utóbbiak mérete 0,5 és 3 cm között 
változik. Makroszkóposán a szemcsék litológiai megha¬ 
tározása már bizonytalan, de új ásványok még nem ala¬ 
kultak ki. A tektonizált dolomitból származó mintában 
megfigyelhető, hogy az 1-12 milliméteres sötétszürke, 
szögletes dolomitklasztok egy világosszürke, finomszem¬ 
csés mátrixban úsznak. E megfigyelések alapján a Hallstatti 
Mészkő tektonikusán az ottani Gutensteini Lormáció 
tetején helyezkedik el. 

Ezt a jelenséget „fiatal-idősön” típusú rátolódásként 
értelmeztük. Ennek során a rátolódásoknál általában meg¬ 
szokott forgatókönyv, miszerint az idősebb kerül a fiatalabb 
képződményre, nem érvényesül, helyette a képződmények 

az eredeti, sztratigráfiai sorrendnek megfelelően következ¬ 
nek egymásra, de közöttük egyes egységek hiányzanak. 
Ennek a szerkezetnek előfeltétele, hogy a területet előtte 
már érte deformáció, ugyanis ez csak már deformált 
(például a rátolódási felülettel azonos irányba dőlő, de annál 
meredekebb) rétegsor esetén jöhet létre. Az angolszáz 
irodalom az ilyen szerkezetet általában out-of sequence 
(sorozaton kívüli) rátolódásként tárgyalja (Ramsay & 
Hubert 1987, Twiss & Moores 1992, illetve Csontos 
1998), de az elemet általában rátolódásos övék háttér felé 
eső részéhez kötik. Mivel mi itt csak az anomális sztratigrá¬ 
fiai helyzetet és a rátolódás tényét érzékeljük, és nincs 
adatunk a korábbi deformáció jellegére vonatkozóan, ezért 
használunk egy „semlegesebb” kifejezést. 

Ez a szerkezeti határ tovább követhető a Henc-patak 
keleti oldalán és ezt harántolta a Szől-2 fúrás is kb. 150 
méteres mélységben (3. ábra). A terület középpontjában 
található Fehér-barlang egy nagyjából 345730° dőlésű 
tektonikus határ mentén alakult ki, amit vastag meszes- 
márga kötésű breccsa és rauhwacke-zóna alkot a felső 
Derenki/Bódvalenkei Mészkő és az alsó helyzetben lévő 
Szini Márga között (Fodor L., Less Gy. és Fügedi U. terepi 
megfigyelése 2009). A rauhwacke klasztjai mindkét blokk¬ 
ból származnak (6. ábra, G, H), míg a mátrix helyenként 
irányítottan körbeveszi a klasztokat, melyek határa helyen¬ 
ként sztilolitos (6. ábra, H). Ezért e határt a Lászi-egység 
talpi felületeként értelmezzük. 

A Lászi-egységen belül is felismerhető egy további 
szerkezeti határ: a Szől-2 fúrásban 27-35 méter között 
harántolt tektonikus breccsa-rauhwacke elválasztja a nori 
Hallstatti és az alsó Bódvalenkei/Derenki képződményeket 
(5. és 6. ábra, I). A határ térképi követése nehezen megvaló¬ 
sítható, a térkép koncepcionális ábrázolást mutat. A réteg- 
tani eredmények alapján itt is rétegkimaradás lép fel, vagyis 
fiatal-idősön típusú rátolódást látunk. 

Henci-egység 

A Henci-egység a terület közepén elhelyezkedő, Szini 
Márga és Gutensteini Formációk váltakozásából álló egy¬ 
ség. Nyugaton a Szőlősardói-egység határán, keleten pedig 
a Ravaszlyuk-domb, a Galica és a Szén-völgy-tető vonalá¬ 
nál ér véget a felszínen. Less (1998b, 2000) térképe szerint 
az itteni képződmények az aggteleki kifejlődésbe tartoznak. 
Az alábbi szerkezeti jellegek, és a következő fejezet mo¬ 
dellje alapján azonban mi önálló szerkezeti egységbe 
soroljuk e kőzeteket. 

A legészakibb szerkezeti elem a Farkasakasztó-hegy 
nyugati és déli oldalán kibukkanó alsó- és középső-triász 
képződmények között feltételezett rátolódás lehet. Ez a 
határ nekifut a Lászi-egység talpfelületének. Ettől délre, a 
Ravaszlyuk-domb déli oldalán a Szini Márgára a Gutenstei¬ 
ni Formáció dolomitja következik. A Henc-völgy keleti 
oldalán jól látszik, hogy a kiugró dolomittest a Szini Márga 
borította lejtő felett foglal helyet (10. ábra). A két képződ¬ 
mény határa, melynek becsült dőlése 315745°, minden¬ 
képpen tektonikus, mivel rétegtanilag nem egymást követő 



10. ábra. D2 fázisú fiatal-idősön típusú rátolódás a Ravaszlyuk-dombtól DK-re, 
a Henc-völgy keleti oldalán 

Figure 10. Young-on-older (out-of-sequence) thrust of dolomité of Gutenstein Fm 
upon Lower Triassic sandstone, SE from the Ravaszlyuk Hill. The structure is 
attributed to D2 phase 

képződményekről van szó. A Gutensteini Formáció dolo¬ 
mitja ugyanis a Steinalmi Formáció felé való átmenet 
(pelsói), a Szini Márgát képviselő zöldesszürke homokkő 
pedig a „B”-tagozatból származik, ami a formáció második 
legidősebb része (spathi) (Hips 2001). A „fiatal-idősőn” 
jelleg alapján a rátolódást a D2 fázisba soroljuk. 

Ettől a rátolódástól délre, a Malom-dombon a Szini 
Márga a Gutensteini Formáció fölötti helyzetben található, 
ami egyszerű rátolódásra utal. A Henc-völgy keleti oldalán 
a Dl fázisba sorolt szerkezeti határ tovább követhető. 

A Malom-völgy mentén a Gutensteini Formáció dolomitja 
alsó-triász képződményekre tolódik. Ez a geometria ismét 
fiatal-idősön típusú rátolódásra utal, vagyis nem a legidősebb, 
hanem a D2 szerkezeti fázisra. E rátolódás előterében lépnek 
fel a D2 fázis leírásánál említett redők (8. ábra, B). 

Az egység déli részén, a Cinegés-völgy középső szaka¬ 
szán, az északkeleti oldalban Gutensteini Formáció dolomit¬ 
rétegei bukkannak elő, közvetlenül fölötte és tőle északra 
pedig Szini Márga helyben álló törmeléke található (Grill J. 
kéziratos térképe, in Less et al. 1988). Ez egyértelműen arra 
utal, hogy a határfelület nagyjából ÉNy-i dőlésű lehet, a Szini 
Márga pedig a Gutensteini Formáció fölötti tektonikai hely¬ 
zetben van (2., 3. ábra). Ezek alapján a rátolódások nagyjából 
ÉNy-DK-i irányú kompresszió hatására DK-i irányba történ¬ 
tek. A szerkezeti elemet a Dl fázisba soroljuk. 

Az egység ÉK-i sarkában mélyült Varbóc-3 jelű fúrás 123 
méteren keresztül, egészen a talpig Szini Márgát harántolt, ez 
alapján pedig a pár tíz méterre, nyugatra felszínen lévő, Lászi- 
egységbe sorolt Bódvalenkei/Derenki Mészkő relatív felső 
tektonikus helyzetben van. A két egység határának geomet¬ 
riája itt nem ítélhető meg, de a Fehér-barlangban és a Szől-2 
fúrás alapján közepesen észak felé dőlő felület. 

Az egység DNy-i határa a Szőlősardói-egység felé 
ÉNy-DK-i csapású. A miocén-pliocén deformációk miatt 
az eredeti geometria és érintkezési jelleg nehezen meg¬ 
ítélhető. Mivel a Henci-egység jelentős részben az É-D-i 
összenyomású D2 fázisban tolódott át, ezért az ÉNy-DK-i 
csapású határt jobbos-rátolódásnak vehetjük. Ez arra utal, 
hogy egy oldalsó rámpával van dolgunk. 

A Lászi-egység és a Henci-egység szerkezeteinek 
viszonya és modellje 

A fenti leírás alapján világos, hogy a Lászi-egység 
talpfelülete alatt, a Henci-egységben eltérő képződmények 
bukkannak ki, melyek rátolódások mentén ismétlődnek. Ezt 
úgy értelmezhetjük, hogy a szerkezetegyüttest egy duplex 
részeként lehet kezelni (11. ábra). A duplex egy adott réteg, 
vagy rétegcsoport önmagára pikkelyeződése, de ide sorol¬ 
juk több pikkely egymásutániságát is, ha azok elhelyez¬ 
kedése rétegszerű, emellett közös alsó és felső lenyesési 
felülettel rendelkeznek (Butler 1982). A fentiek szerint 
valószínű, hogy a Henci-egység a duplex pikkelyeit, míg a 
Lászi-egység talpi lenyesési felülete az úgynevezett tető- 
lenyesést (roof thrust) reprezentálja. A duplex modelljét a 
11. ábrán, a mai állapotot a B-B’ szelvényen figyelhetjük 
meg. Feltételezhetjük, hogy a duplex-rendszer talpa a 
Henci-egység talpi lenyesési felületével egyezik. 

Részletesebb elemzéssel láthatjuk, hogy a tetőlenyesés 
és a belső duplexek nagy része a D2 fázisba sorolható és 
fiatal-idősön típusú rátolódás. Tulajdonképpen ez az a jel¬ 
lemvonás, mely egy szerkezeti együttesbe sorolja az egyes 
elemeket. Az is valószínű, hogy a henci duplexek egy már 
rátolódásos-takarós szerkezetű kőzetblokkot deformáltak: a 
Dl fázisként értelmezett rátolódások a duplex-képződésben 
mint passzív kőzethatárok vehettek részt. Ezért véljük úgy, 
hogy ezen egység nem azonosítható az Aggteleki-takaró 
frontális pikkelyeivel, hanem önálló szerkezeti egységbe 
sorolandó. 

Szőlősardói - egység 

A Szőlősardói-egység a terület nyugati felén húzódó 
folyamatosnak tekinthető rétegsor, mely a szőlősardói kifej¬ 


lődés képződményeiből épül fel az Alsótelekestől északra 
felsz ínr e bukkanó alsó-triász Bódvaszilasi Homokkőtől a 
felső-triász Pötscheni Mészkőig. Keleten egy ÉNy-DK-i 
csapású szerkezeti határ választja el a Henci-egységtől, DK-en 
pedig egy, a Darnó-zónához köthető balos oldalelmozdulás. 
Az egység a felszín alatt DK felé egészen a Felsőtelekestől 
délre levő Rudabánya Rb-690 jelű fúrásig húzódik, ahol 
kimutathatók a szőlősardói kifejlődés képződményei (Less 
et al. 2006), melyek átmenetet mutatnak a bódvai kifejlődés 
felé. Nyugati irányban pedig a Teresztenye-2, Kánó-1, 
Ragály-1, Trizs-1, Szuhafő-1 jelű fúrásokban a kainozoos 
fedő alatt egészen Szuhafő településig követhető a kifejlő¬ 
dés Pötscheni Mészköve. 

A Nádaskai Mészkő dőlésértékei a Bedela-kúti 
kőfejtőben főleg északiasak (349738°, 033735°, 003735°) 
(1. Kovács 1990, 2-3. saját mérések), ám ettől kissé délre, 
valamint a kissé nyugatabbra kibukkanó lumasella-rétegek- 
ben eltérnek a korábban mértektől: északi helyett déli-dél¬ 
keleti irányúak (130737°, 192756°). Elképzelhető, hogy 
ezek gyűrődések eredményei. Ez magyarázná azt is, miért 
tűnik vastagabbnak a Nádaskai Mészkő a felszínen (mono- 
klinális dőlést feltételezve nagyjából 350 méternek), mint a 
Szől-1 fúrásban, ahol körülbelül 200 méter (Balogh & 
Kovács 1981). Ezek a kisebb redők a Dl fázis ÉNy-DK-i 
rövidülése során keletkezhettek. 

A Szőlősardói-egység délkeleti felében a kiterjedt 
pannóniai fedő miatt nem történtek mérések a jelen munka 
keretein belül. Ez alól egyedül az alsótelekesi bánya kivétel, 
amit részletesen Zelenka et al. (2005) dolgozott fel. A 
bánya délkeleti falán középső- és felső-triász karbonátok 
jelennek meg néhol hatalmas, több tíz méteres tömbökként 
a gipszbe gyúrva (pl. Alsótelekes At-62 jelű fúrás). 
Lehetséges, hogy ezek a kipréselt evaporit által felszakított, 
vagy éppen az egykori fedőképződményekből az evaporitba 

11. ábra. A Lászi- (Steinalmi+Derenki/Bódvalenkei+Hallstatti) és Henci-egységek (Gutensteini+Színi Márga) 
alkotta duplex kialakulása (elvi vázlat lépték nélkül) 

Figure 11. Development of the duplexformed by the Lászi (Steinalm+Derenk/Bódvalenke+ Hallstatt Formations) and 
Henc units (Gutenstein+Szin Formations) (conceptualsketch without scale) 

süllyedt kőzetdarabok. Az evaporit valószínűleg a Szőlős- 
ardói-egység aljáról származhat (lásd Rb-531 jelű fúrás). A 
területen mélyült több tucat fúrás alapján az evaporit és a 
körülötte lévő egyéb képződmények éles vonalak mentén 
különülnek el egymástól, melyek meredek határra utalnak. 
Lehetséges, hogy ezek oldaleltolódások, de az biztos, hogy 
az evaporit sótektonikai deformációval került mai dóm- 
jellegű helyzetébe (Zelenka et al. 2005). 

Zelenka et al. (2005) a bányabeli mérések alapján két 
tektonikai fázist különített el: egy korábbi NyÉNy-KDK-i 
irányú tágulást és egy későbbi északnyugat-délkeleti irányú 
összenyomást. Jelen munka feszültségmező-értelmezése 
szerint az extenziós fázis mellett két kompressziós tektoni¬ 
kai fázis különíthető el, melyek (Ny)ÉNy-(K)DK-i és É-D-i 
irányú összenyomással jellemezhetők (7. ábra). E két fázis 
szétválasztása megtehető a vetőkarcok alapján, de a térképi 
méretű vetők besorolása nehéz. 

Az északnyugati bányafalban a triász formációk kőzetei 
a miocén üledékekre tolódva látszódnak, ami arra utal, hogy 
a mozgás a kora-miocén során még aktív volt (Molnár 
1967, Zelenka et al. 2005). A 3. ábra C-C’ szelvénye mutat¬ 
ja, hogy a rátolódásokat fúrások is igazolták. A Rb-531 
fúrásban kétszer lép fel a Bretkai és/vagy Felsőnyárádi 
Formáció, vagyis itt egy késő-eggenburgi vagy fiatalabb 
szerkezeti ismétlődés kétségtelen. A Rb-531 és -462 fúrá¬ 
sok valószínűleg ugyanazt a szerkezeti elemet harántolták, 
hiszen mindkettőben a Bretkai vagy Felsőnyárádi Formáció 
középső-triász formációk alatt jelent meg (Németh N. 
szóbeli közlése szerint valószínű, hogy szelvényrajzunktól 
eltérően, nem csak Gutensteini Formáció dolomitja, hanem 
más középső-triász képződmény is lehetséges tektonikus 
fedőként). A közepes dőlés alapján a szerkezeti elem lehet 
rátolódás vagy esetleg (nem függőleges) balos eltolódás. 
Előbbi esetben nagyjából ÉNy-DK-i összenyomás, utóbbi 
esetben közel É-D-i összenyomású eltolódásos feszültség¬ 
mező lenne jellemző. Zelenka et al. (2005) adatainak újra¬ 
elemzése alapján mindkét deformáció jelen lehetett (7. ábra, 
C, D) és a D3 és D4 fázisokba sorolhatjuk az elemeket. A 
Darnó-zóna délebbi szakaszán mért vetőkarcok alapján az 
ÉNy-DK-i összenyomás eggenburgi-kora-ottnangi, az el¬ 
tolódásos feszültségmező késő-ottnangi-kora-badeni lehet. 
Fedőjük az alsó-pannóniai Edelényi Tarkaagyag, ami a 
rátolódásos mozgás felső korhatárát jelzi az általunk 
vizsgált területen. 

Bódvai-egység 

A bódvai kifejlődés képződményeiből felépülő Bódvai- 
egység a terület keleti peremén húzódik, ahol Gutensteini 
Formáció, vala min t Steinalmi és Bódvalenkei Mészkő építi 
fel. Egy keskeny sávban a Gutensteini F. határa fejlett 
rauhwacke. Az egység már nem képezte részét jelen mun¬ 
kának, azonban a vizsgált egységekkel való kapcsolata 
fontos kérdés. Jelen elemzés alapján ez képezi a jelenlegi 
legalsó szerkezeti egységet. Az Aggteleki-takaró frontális 
pikkelyei DK-i vergenciával tolódtak az egységre a Dl fázis 
alatt. Valószínű, hogy a meredekebb helyzetbe került fron¬ 


tális rámpa reaktiválódhatott a D4 fázis alatt balos eltoló¬ 
dásként: térképünk ezt rögzíti. 

Diszkusszió: Tektonikai fázisok és 
szerkezetalakulás 

Dl, D2 és D3 események sorrendje 

A következőkben időrendi sorrendben összefoglaljuk a 
területnek a megfigyelések alapján kirajzolódó tektonikai 
fejlődésmenetét. Mivel a D1-D3 fázisok több szempontból 
összefüggenek, korviszonyaik csak együtt tárgyalhatok. 

Az első fázis kompressziójának következményeként ki¬ 
terjedt takaróképződés ment végbe: ekkor tolódott fel DK-i 
irányban a Szőlősardói-egység és az Aggteleki-takaró, ek¬ 
kor jöhettek létre annak frontális pikkelyei, valamint ekkor 
jött(ek) létre a Henci-egységen belül az elsődleges rátoló- 
dás(ok), azaz az alsó-triásznak a Gutensteini Formáció 
dolomtjára való mozgása. 

Ugyanez az összenyomás Alsótelekesnél valószínűleg 
kipréselte és felboltozta a Szőlősardói-egység alján talál¬ 
ható Perkupái Evaporitot, létrehozva a Zelenka et al. (2005) 
által leírt gipszdómot és beindítva a sótektonikát (4. ábra). 

A D2 tektonikai fázis nagyjából É-D-i irányú komp¬ 
ressziójának eredményeként jöttek létre azok a fiatal-idősön 
típusú rátolódások, melyek a Fászi- és Henci-egységek 
létrejöttéhez vezettek, és amelyek a Henci- és Szőlősardói- 
egység tektonikus kapcsolatáért is felelősek. Ekkor alakult 
ki a Henci-egység duplexrendszere, miközben a rendszer 
tetőlenyesése fölött a Fászi-egység kőzettömege is tovább 
mozoghatott (3. ábra A-A’ és B-B’ szelvény, 11. ábra). Ez 
az értelmezés eltér mind a dörzsbreccsa-értelmezéstől, 
mind a Fászi-egység felső helyzetbe sorolásától (Fess 
2000). Ugyanakkor jobban beleillik a Szilicei-takarórend- 
szer déli vagy délkeleti irányú áttolódásáról alkotott képbe 
(Grill et al. 1984). 

Az első fázis korának meghatározása közvetlen adatok 
híján igencsak nehéz. Regionális adatok alapján a Szőlős¬ 
ardói-egység nyugati folytatását harántoló Kánó-1 és 
Ragály-1 jelű fúrásokban a Pötscheni Mészkő fölött száz 
méternél is vastagabb a Szécsényi Slír. Mivel a formáció az 
Aggteleki-takaró felett is megjelenik, így arra következ¬ 
tethetünk, hogy e képződmény az Aggteleki-takarónak a 
Szőlősardói-egységre való délkeleti irányú áttolódása után 
rakódott le. Ennek alapján valószínű, hogy a Dl és D2 
fázisok a késő-oligocén előtt mentek végbe. Az alsótelekesi 
külfejtésben szintén nyomozhatjuk az oligocén előtti defor¬ 
mációt. Érdemes visszarendeznünk a 3. ábra C-C’ szelvé¬ 
nyén, a Rb-531 fúrásban észlelt rátolódásokat, amik az 
oligo-miocén képződményeket érintették és a D3 fázisba 
soroltuk. Ekkor a talpi szintjükben kis imí tott oligo-miocén 
képződmények alatt eltérő mezozoos formációk jelennek 
meg: északnyugatabbra Gutensteini, délkeletebbre Szini 
Formáció. A legészaknyugatibb blokkban pedig Bódva- 
szilasi Formáció fog megjelenni, a D3 rátolódás hatásának 
eltávolítása után. Ezen eltérő mezozoos kőzetek defor- 

mációja (kibillenése) a késő-oligocén előtti, azaz a Dl 
(esetleg D2) fázisba sorolható. Ez a korbesorolás eltér a 
korábbiaktól (Grill et al. 1984, Less 2000), melyek a Darnó 
menti miocén eltolódásokhoz kötötték az egységek egymás¬ 
ra kerülését. 

Az alsótelekesi megfigyelések alapján azonban az is 
kétségtelen, hogy a miocén elején felújult az ÉNy-DK-i 
összenyomás, ezt mi D3 fázisként azonosítottuk. Ekkor 
azonban néhány tíz vagy száz méteres elvetések jöttek létre, 
amit a korábbi szerzők jeleznek is (Molnár 1967, Hernyák 
1977, Zelenka et al. 2005). Ezért különítjük el az egyébként 
hasonló rövidülési irányokkal jellemezhető Dl és D3 fáziso¬ 
kat, mert egyikük a késő-oligocén előtt ment végbe, a másik 
pedig a miocénben történhetett és legkésőbb az ottnangi 
elején ért véget. 

A kormeghatározás jobban megközelíthető, ha a terület¬ 
től közvetlen északra végzett szerkezetelemzéssel vetjük 
össze. Kövér et al. (2009) munkájában a D4 fázisba helyezi 
a metamorf Telekesoldali-takarónak a Bódvai-egségre való 
mozgását. Ez a deformáció mind irányát, mind töréses 
jellegét tekintve közel áll e munka Dl fázisához, tehát azzal 
korreláljuk. Az ottani D5 fázist pedig a Henci-egység D2 
fázisával vethetjük össze, mivel mindkettő kései déli ver- 
genciájú rátolódásokból áll. Kövér et al. (2009) geokrono- 
lógiai adatai alapján 90 M év körülire tehetjük a két fázis 
létrejöttének idejét (91,1+3,7 és 90,5+3,6 M éves K-Ar 
korok), de a fázisok időtartamáról nincs pontos infor¬ 
mációnk. 

A Szőlősardói-egység az Aggteleki-takarótól eredetileg 
délre helyezkedett el (Less et al. 2006), így felmerül a lehe¬ 
tőség, hogy a jelenleg tektonikusán köztük elhelyezkedő 
Henci- és Lászi-egységek eredeti helyzete a Szőlősardói- 
egységtől északra, az Aggteleki-takarótól pedig délebbre 
volt. Mivel azonban a Szőlősardói- és Henci-egység kap¬ 
csolata nem elsődleges, ezért a mai sorrend nem elégséges 
az eredeti paleogeográfiai kapcsolatok megállapítására. A 
D2 fázis rátolódásai ugyanis megfordíthatták a sorrendet. 
Pontos fácieselemzésre lenne szükség a releváns középső- 
és felső-triász lejtőképződményeket illetően. 

Fiatal-idősön típusú rátolódások 

A vizsgált területre nagyon jellemzőek a fiatal-idősön 
típusú rátolódások. A D2 fázisba szinte csak ilyen típusú 
elemet soroltunk. Ez azt jelzi, hogy a terület jelentős takaros 
jellegű áttolódásai legalább egy, esetleg több korábbi 
takaróképződést és/vagy gyűrődést követtek, amely(ek) a 
rétegeket már kibillentette eredeti vízszintes helyzetükből. 
A szerkezetalakulás eme komplikált elemeit Less (2000) 
már felismerte a Derenki-zónában, ahol egymásra tolt redő- 
ként értelmezte a szerkezetet. Az eredmény fiatal-idősön 
típusú rátolódás lett. Hasonlóan, a Rudabányai-hegység 
központi részén szintén jelentős a „késői” rátolódás, ahol 
eltérő korú vagy metamorf fokú képződmények kerülnek 
egymás fölé: Kövér (2005) és Kövér et al. (2008, 2009) 
munkájának D4 és D5 fázisa is ilyen. Bizonyos értelemben 
hasonló jellegű a Less et al. (1988) térképén ábrázolt 


Martonyi-takaró, ahol Bódvai-egység alsó-triászára (meta¬ 
morf) középső-triász tolódik (Less 2000, Fodor & 
Koroknai 2000). A fiatal-idősön típusú rátolódások jelen¬ 
tősége, hogy igen megnehezítik az eredeti elsődleges 
takarósorrend rekonstruálását: erre tulajdonképpen eddig 
csak modellek születtek (Grill et al. 1984, Less et al. 2006), 
a konkrét szerkezeti adatok hiányosak. 

A Darnó-zóna jelentősége 

A terület szerkezetelemzése hozzájárult a Darnó-zóna 
értelmezéséhez is. Az evaporitfejtésben Zelenka et al. 
(2005) által azonosított, általunk D3 fázisnak értelmezett 
rátolódások érintik a miocén tarkaagyagot, mely valószínű¬ 
leg a Felsőnyárádi Formációba sorolható. A rátolódások 
vergenciája DK-i, és nagyjából ÉNy-DK-i összenyomás 
jellemezhette azokat. DK-i vergenciájú rátolódásokat kissé 
délre, Rudabánya táján is felismertek a hegység nyugati 
oldalán (Pantó 1956, Hernyák 1977, Less et al. 2006, 49. 
oldal). A vergencia hasonló a hegység keleti peremén régóta 
ismert, miocén üledéket is érintő rátolódásokhoz. Vélemé¬ 
nyünk szerint az alsótelekesi adatok is inkább arra utalnak, 
hogy a Darnó-zóna a miocén elején rátolódásként és nem 
eltolódásként működhetett. Erre jutott Sztanó & Tari 
(1993) szeizmikus szelvény értelmezése és a zóna feszült¬ 
ségadatainak elemzése (Fodor et al. 2005). A feszültség- 
mező-adatokból nem következik, hogy ekkor a Rudabányai- 
hegység egy pozitív virágszerkezetet formált volna, hiszen 
ÉÉNy-DDK-i irányúnak kellett volna lennie a maximális 
összenyomásnak. 

A következő D4 fázisban azonban a Darnó-zóna balos 
eltolódásos vetőága szerepet játszhatott az evaporitdóm 
végső alakjának kialakulásában, ahogy arra Zelenka et al. 
(2005) következtetett. A balos mozgás reaktiválhatott egyes 
korábbi, akár a Dl, akár a D3 fázisba tartozó rátolódási 
síkokat is. Ez a komplex szerkezetfejlődés vezethetett el ah¬ 
hoz a képhez, hogy a Rudabányai-hegységet pozitív virág¬ 
szerkezetként lehetne értelmezni (Földessy et al. 2010 
értelmezése Pantó 1956 és Hernyák 1977 és saját adataink 
alapján). A Darnó-zóna alsótelekesi ága menti balos elmoz¬ 
dulás nagysága azonban továbbra is vita tárgya lehet, a 
hegység központi részén ugyanis nem látszik az ábrázolt 
eltolódás folytatása (Kövér et al. 2008). Tehát vagy az 
elvetés nem lehetett nagy az alsótelekesi ág mentén, vagy az 
kompenzálódott eddig fel nem ismert rátolódásokban. 
Ugyanakkor a balos mozgás más vetőket is reaktiválhatott a 
zóna közelében. Ilyen a normálvető felújulása az 
Alsótelekes At-47 fúrás felé. A normálvetők mentén az 
evaporit ÉNy irányba és felfelé nyomulhatott. 

Grill et al. (1984), Szentpétery (1988), Fodor et al. 
(2005) alapján tudjuk, hogy a Darnó-zóna egyes ágai a 
miocénben, közelebbről a késő-ottnangi-kora-badeni idő¬ 
ben biztosan mozogtak. A D2 fázis ~É-D-i rövidülési iránya 
azonban felveti, hogy volt egy korábbi balos elmozdulási 
fázis. Ez a D2 közvetett datálása miatt a kréta végére- 
közepére lenne tehető. Ez a hipotézis további vizsgálatokat 
igényel. 

Következtetések 

A munka vizsgálatának tárgya, a szőlősardói Henc-völgy 
és környezete összesen öt tektonikai egységre osztható: az 
aggteleki kifejlődést képviselő Aggteleki-egységre, a Lászi- 
és Henci-egységre, a szőlősardói képződménysorból felépülő 
Szőlősardói-egységre, valamint a bódvai kifejlődést felvo¬ 
nultató Bódvai-egységre. A terület mai szerkezeti képét jelen 
mű szerint legalább öt tektonikai átalakulási fázis alakította ki, 
melyek közül a két legidősebb a krétában, 90 millió év 
környékén ment végbe. A rátolódásokkal jellemzett D3 fázis a 
miocén elején, a késő-ottnangi előtt, az eltolódásos D4 a késő- 
ottnangi-kora-badeniben, a legfiatalabb D5 pedig a késő- 
pannóniai- pliocén során játszódott le. 

A korábbi elképzelésekkel szemben, jelen mű modellje 
szerint a kiemelten kutatott Lászi- és Szőlősardói-testek 
nem dörzsbreccsa-testek és nem takaróroncsok, hanem be¬ 
illeszkednek a DK-i, majd a későbbiekben D-i vergenciájú 
takaró- és pikkelysorozatokba. A szerkezet összetettségét az 
adja, hogy a második deformációs fázisban leginkább fiatal¬ 
idősön típusú rátolódások jöttek létre. Ilyen típusú rátolódás 
adja a duplexrendszernek értelmezett, Lászi- és Henci- 
egységek talpi és tetőlenyesési felületeit is. Ez a deformáció 
a hegység más területein is megjelenik, és igen jelentősen 
átrendezhette az eredeti őskörnyezeti viszonyokat talán még 
tükröző elsődleges takarósorrendet. Ezért a teljes szerkezeti 
kép rekonstruáláshoz további pontos üledékföldtani értel¬ 
mezésekre is szükség lesz. 

A terület elemzése arra is utal, hogy a Darnó-zóna 
ottnangi előtti mozgására inkább a rátolódásos deformáció 


jellemző (D3 fázis). A zóna késő-ottnangi-kora-badeni 
mozgásását a balos eltolódás uralhatta, amely felelős lehe¬ 
tett az alsótelekesi gipszdóm végső alakjának kialakulá¬ 
sáért. A késő-miocén-pliocén széthúzásos deformáció 
pedig — a Pannon-medence más területeihez hasonlóan — 
Szőlősardó környékén is térképi méretű normálvetőkben 
öltött testet. 

Inherited and syndepositional structural control on the evolution ofthe slope ofLake Pannon, 

Northern Somogy, Hungary 


Abstract 


The prograding shelf margin of Laké Pannon reached and ran across the Northern Somogy area between 8.8 and 8 
Ma in an overall NNW-SSE direction. At about the same time, the slope crossed in the deep-water area of the Zala Basin. 
However, as a result of the shallow water depth, in the area of the Transdanubian Rangé and near the zone ofLake Balaton 
the slope could nőt develop. South of this area, at Northern Somogy, the slope progradation became uniform again. The 
aim of this study was to understand the controlling effects of relatíve lake-level changes and structural movements on 
slope sedimentation, based on the interpretation of approximately 1800 km of 2D seismic reflection. 

The retro-deformation of the seismic sections revealed that the characteristic morphological features (deep basins 
and elevated highs) of the present-day pre-Pannonian basement existed before and fundamentally influenced the 
Pannonian sedimentation. This dissected morphology is a result of the complex structural evolution of the area, which 
can be subdivided intő four main phases. During the Laté Palaeogene to Early Miocéné a transpressional phase with strike- 
slip and reverse faults resulted in the juxtaposition of the distinct basement units. This phase was followed by syn-rift 
extension and the development of the deep sub-basins bounded by normál faults during the Karpatian to the Middle Mio¬ 
céné. Before and during the slope progradation the structural elements exhibit a complex transpressional-transtensional 
deformation. This phase is responsible fór the uneven basement morphology before the slope progradation. This 
influenced the thickness variations of the basin-filling maris and turbiditic sandstones and, alsó the direction of slope 
progradation locally. Later, during the fourth phase, the older structures were reactivated and the Pannonian sedimentary 
succession uplifted and földed during the neotectonic inversion of the area. 

As a consequence of the highly irregular basement morphology, the Pannonian strata vary significantly over short 
distances. The inherited sub-basins drew the prograding slope, while the elevated edges acted as a barriers and deflected 
it. The uneven basement relief alsó influenced the local water depth of the laké and this is reflected by the varying height 
of the slope: at the basinal areas, the thickness of the slope sediments is greater compared to that of the elevated ones. 
Based on the régiónál seismic mapping, the area studied was fiiled by two slopes prograding from different directions. 
The north-western slope prograded from the area of the present-day Tapolca Basin towards the S-SE intő the 
Mezőcsokonya Trough. The north-eastern slope prograded towards the SW and its progradation was influenced by the 
Ozora Trough and its elevated south-eastern margin, the Tamási Edge. These slopes were merged around the Igái High. 
In generál, the slope prograded towards the S and the slope advanced 35 km within ca. 0.7 millión years. 

The relatíve lake-level changes during the progradation are marked by the shelf-edge trajectory of the advancing 
clinoforms: the shelf margin is constructed of alternating aggradational and progradational units, which indicates 
repeated rising and stagnant laké levels. These cycles can be explained by climatic changes with a periodicity of ca. 100 
ky. At one location it was possible to identify two overlying slope sequences which indicates a major relatíve lake-level 
rise, however it was nőt traceable in the neighbouring sections. Features indicating relatíve lake-level fali were nőt 
apparent on the studied sections. However, unconformities could be identified and these are the results of the 
superposition of two slopes, prograding from different directions. 


Keywords: Laké Pannon, seismic stratigraphy, slope progradation, shelf-edge trajectory, active deformation 


Összefoglalás 

Az észak-somogyi területen a Pannon-tó selfpereme mintegy 8,8-8 millió évvel ezelőtt haladt át. A lejtő a Zala- 
medencében nagy vízmélységű területen épült, míg a Dunántúli-középhegység és a Balaton-vonal zónájában nem is 

fejlődött ki. Ennek ellenére az észak-somogyi területen ismét egységes arculatú lejtőépülést tapasztaltunk. A vizsgálat 
célja a lejtőépülést befolyásoló tényezők — elsősorban a korabeli relatív vízszint ingadozások és a potenciális szerkezeti 
mozgások hatása — feltárása volt, mintegy 1800 km 2D szeizmikus szelvényháló segítségével. 

A posztpannóniai deformáció lefejtése felfedte, hogy az aljzatmorfológia jellege a maihoz hasonló lehetett, csak a 
medencék és aljzatmagaslatok szintkülönbsége kisebb volt, és alapvető hatást gyakorolt az üledékképződés menetére. E 
tagolt aljzatmorfológia kialakulásának oka a terület szerkezetföldtani fejlődéstörténete, mely négy fázisra osztható. A 
késő-paleogén-kora-miocén transzpresszió felelős az eltérő aljzatképződmények egymás mellé kerüléséért. Ez a mozgás 
a szelvényeken megjelenő jobbos eltolódási és feltoldási (transzpressziós) szerkezeti elemek mentén ment végbe. Ezt a 
fázist a kárpáti-középső-miocén extenziós feszültségmezőhöz kapcsolódóan normál vetők kialakulása követi. A késő¬ 
miocén események, azaz a lejtőépülés előtti és alatti szerkezeti elemek komplex, transzpressziós és transztenziós 
jegyekkel bírnak. E fázis felelős a lejtő progradációt megelőző aljzatmorfológia kialakulásáért, a mélyebb medencéket 
kitöltő márga- és homokkőösszletek vastagságbeli változékonyságáért, valamint a lejtő irányának kis mértékű, ám loká¬ 
lisan j elentős megváltozásáért. A negyedik—lej tőépülés utáni — fázis során a korábbi szerkezeti elemek reaktiválódtak, 
majd a neotektonikus inverzió során a képződmények meggyűrődtek. 

Az erősen tagolt aljzat révén a pannóniai képződmények rétegsora kis távolságon belül is változékony. Az épülő lejtőt 
az egykori átöröklött mélyedések vonzották, míg a kiemelt peremek eltérítették azt. Ugyancsak a tagolt aljzat miatt a 
vízmélység helyi változékonysága befolyásolta a lejtő magasságát: a mélyebb vizű medencék területén a lejtőt alkotó 
képződmények jóval vastagabbak, mint a kiemelt, peremi területeken. Regionális szeizmikus térképezés alapján a 
területet két különböző irányból épülő lejtőn át érkező üledék töltötte fel. Az északnyugati lejtő a mai Tapolcai-medence 
felől épült dél délkelet felé a Mezőcsokonyai-árokban. Az észa kk eleti lejtő délnyugat felé való épülését az Ozorai-árok és 
a Tamási-perem határozta meg. A két lejtő találkozási helye az Igali-hát körül található. A lejtőépülés döntően DDK felé, 
mintegy 0,7 millió év alatt, 35 km-t haladt. 

A lejtőépülés során bekövetkezett relatív vízszintváltozásokat a selfperem nyomvonal lefutása jelzi: a fokozatos, 
kisebb lépésekből álló aggradáció és progradáció váltakozása ismételt relatív vízszintemelkedésre és stagnálásra utal. 
Ezek kb. 100 ezer éves skálán zajló klimatikus folyamatok eredményei lehetnek. Egy helyen azonosítottunk egy lokális 
kifejlődésű relatív vízszintemelkedést jelző második lejtőszintet, mely a szomszédos területeken már nem jelent meg. 
Relatív vízszinteséshez kapcsolódó jelenség nem fordult elő a szelvényeken, azonban sikerült azonosítani olyan 
unkonformitásokat, melyek eltérő irányú lejtők találkozásához kapcsolódnak. 

Tárgyszavak: pannóniai, szeizmikus sztratigráfia, lejtőépülés, selfperem nyomvonal, aktív deformáció 


Bevezetés 

A szeizmikus kutatások révén és a szeizmikus adatok 
regionális jellege miatt a Pannon-medence késő-miocén 
szerkezet- és üledékföldtani vizsgálata elsősorban a mélyebb 
részmedencék területén zajlott intenzíven (Pogácsás 1984, 
Bérczi & Phillips 1985, Royden & Horváth 1988, 
Pogácsás et al. 1989, Vakarcs et al. 1994). Habár ismert, 
hogy az egyes részmedencék fejlődéstörténete jelentős 
eltéréseket mutat, nem csak a különböző idejű feltöltődés, 
hanem a differenciált posztrift süllyedés és lokális defor¬ 
máció miatt, eddig alig dokumentáltak a részmedencék 
peremén lévő aktív szerkezeteket, melyek az üledékképző¬ 
dést befolyásolták. Üledékképződéssel egyidős deformá¬ 
cióval magyarázta a látszólag nagy és kis magasságú lejtők 
kialakulását a Kelet-Alföldön Sztanó et al. (2007). Na¬ 
gyobb vastagságú, medencekitöltő rétegsorok esetében 
Uhrin et al. (2009) bizonyította, hogy a pannóniai rétegek 
— elsősorban a lejtőt alkotó kőzettestek — vastagság¬ 
viszonyait a zalai redők kezdődő formálódása befolyásolta. 
Ugyancsak Uhrin (2011) demonstrálta, hogy a lejtőépülés 
irányára és így a feltöltődés menetére a Kisalföldet két 
részre osztó Mihályi-hát jelentős hatást gyakorolt. 

A vizsgálati terület a Somogyi-dombság északi részén, 
a Balatontól délre található. A terület kiemelt jelentőségű 
szerkezetföldtani szempontból, hiszen a területen keresz¬ 
tül húzódik a Közép-Magyarországi-zóna (Bállá 1984, 
Bállá et al. 1987, Csontos et al. 1992; Csontos & 
Nagymarosy 1998), mely mentén jelentős elmozdulások 
zajlottak le a Pannon-medence fejlődése során is. E széles 


deformációs öv, amennyiben a késő-miocén során is aktív 
volt, befolyásolhatta az üledékképződés — elsősorban a 
lejtőépülés — menetét a pannóniai során. Munkánk célja 
az volt, hogy bemutassuk egy olyan, sekélyebb vízzel borí¬ 
tott terület fejlődéstörténetét, mely jelentősen különbözik 
a DNy felől szomszédos, mély vízzel borított Zalai-me¬ 
dence fejlődésétől. Ehhez felhasználtunk 114 darab, mint¬ 
egy 1800 km összhosszúságú kétdimenziós szeizmikus 
szelvényt, melyet 22 fúrás adatsora egészített ki. A 
szelvények egy ÉK-DNy - ÉNy-DK-i irányú hálót alkot¬ 
nak (1. ábra). A fúrások elsősorban a rétegtani egységek 
azonosítására szolgáltak. A tanulmányban ezek közül csak 
a rétegtanilag fontos fúrások kerülnek bemutatásra. 

A szinrift fázis utáni szerkezetfejlődés 
fő vonásai 

A Pannon-medence kora-középső-miocén extenzióját 
követően nyugodt posztrift süllyedéssel számolhatunk 
(mintegy 12 millió évtől; Horváth & Royden 1981, Royden 
et al. 1983, Horváth & Rumpler 1984). Emellett a medence 
szerkezetföldtani fejlődéstörténetében jelentős események 
zajlottak le a késő-miocén során is. A szubdukcióhoz kap¬ 
csolódó extenziós feszültségmező fokozatos megszűnésé¬ 
vel, és egy döntően kompressziós feszültségmező fokozatos 
kialakulásával megkezdődött a medence inverziója, mely az 
Adriai-mikrolemez folytatódó, északi irányú mozgásának 
és nyugatias forgásának az eredménye (Bada et al. 1999, 
2007; Fodor et al. 2005). A neotektonikus inverziót jelző 

1. ábra. A vizsgálati terület helyzete a Pannon-medence egyszerűsített szerkezeti térképén (Csontos et al. 2005 alapján), a vizsgálat során felhasznált szelvények 
és fúrások helye és az alábbiakban bemutatott szelvények nyomvonalai (a számok az ábraszámokkal egyezőek). KMZ = Közép-magyarországi-zóna 
Figure 1. Simplified structural map of the Pannonian Basin and it’s surroundings with the location of the study area (after Csontos et al. 2005) and the 2-D seismic network, 
with the location of the wells and the traces of the seismic profiles shown in this study (the numbers correspond with figure numbering). MHZ=Mid-Hungarian Zone 


kompresszió fokozatosan alakult ki a Déli-Alpoktól kezdve, 
a Pannon-medence belseje felé, így DNy-tól ÉK felé eltérő 
időben érintette a medence területeit. Ebből adódóan 
regionális kompresszió legkorábban a délnyugat-dunántúli 
területet érintette, regionális gyűrt szerkezeteket létrehozva 
(8-7 millió évvel ezelőtt), míg a medence közepe felé a 
transzpressziós szerkezetek dominálnak (Sacchi et al. 1999; 
Márton et al. 2002; Bada et al. 2007, 2010; Uhrin et al. 
2009). 

A Somogyi-dombság területén ez a kompressziós jelleg 
szintén megtalálható (Bállá et al. 1987, Kőrössy 1990, 
Csontos et al. 2005). Valamennyi szerző a kompressziós, rá- 
tolódásos szerkezetek túlsúlyát és fontosságát említi, első¬ 
sorban a Balaton-vonal mentén lévő fúrások rétegsorai és 
szeizmikus szelvények alapján. Ezeket a szerkezeteket, vala¬ 
mint a pannóniai képződmények enyhén gyűrt jellegét idő¬ 
sebb szerkezeti elemek reaktivációjához kapcsolják. Csontos 
et al. (2005) emellett már említ fiatalabb pannóniai-kvarter, 
balos eltolódásos fázishoz kapcsolódó szerkezeti elemeket is, 
azaz a tiszta kompresszió a területen megszűnik és meg¬ 
jelenik egy transzpressziós jelleg. Ezek alapján a területet egy 
összetett késő-miocén szerkezeti fejlődés jellemezheti. A 
területen a pannóniai képződmények általános délies dőlése a 
Dunántúli-középhegységet és környezetét érintő jelentős 
inverzió általi kiemelkedés következménye (Horváth 1995, 
Horváth & Cloetingh 1996). Ezáltal a pannóniai képződ¬ 
mények néhol a felszínre bukkannak, illetve jelentős rétegtani 
hiánnyal (mintegy 3-4 millió év) változatos vastagságú 
kvarter képződmények fedik őket (Sacchi et al. 1999, 
Magyari et al. 2005, Horváth et al. 2010). 


Késő-miocén tavi üledékképződés 
a Pannon-medencében 

Az Alp-Kárpáti-hegységrendszer kiemelkedése és le¬ 
pusztulása révén jelentős mennyiségű hordalék érkezett a 
Pannon-medencébe a késő-miocén során, mely fokozatosan 
feltöltődött a peremek felől érkező folyóvízi-, delta- és 
mélyvízi törmelékkúp rendszerek által. A behordás iránya 
döntően ÉNy-i, ill. ÉK-i volt (Pogácsás 1984, Bérczi & 
Phillips 1985, Mattick et al. 1988, Juhász Gy. 1992, 
Vakarcs et al. 1994, Magyar 2010). A miocén végére a 
medence nagy részén folyóvízi-mocsári üledékképződés 
folyt. 

A medence pannóniai s.l. üledékképződési modell¬ 
jének alapját az Alföld területén végzett kutatások biztosí¬ 
tották. Az itt mélyült fúrások kiértékelése, és a szeiz mik us 
szelvényeken azonosított szeizmikus fáciesek felismerése 
alapján öt fő felhalmozódási környezetet különítettek el, 
akkori szóhasználattal élve: mélymedence, prodelta, 
deltafront-deltalejtő és deltasíkság, valamint alluviális 
síkság (Pogácsás 1984, 1987; Bérczi & Phillips 1985; 
Bérczi 1988; Pogácsás et al. 1988, 1989, 1994). Újabban 
ezt mély medence, medencelejtő és self morfológiájú 
részekre tagoljuk (Magyar 2010) és utóbbin helyezkednek 
el a terrigén üledéket a medencébe terítő delták, melyek a 
peremek irányában összefogazódnak a folyóártéri rend¬ 
szerekkel. 

Az óceáni környezetekben használt fogalmak adop¬ 
tálásának alapja, hogy a Pannon-tó mindenkori peremén is 
megtalálható egy változó mértékben sekély vízzel borított, 

csekély lejtésű terület, mely jelentősebb, néhány száz méter 
nyi szintkülönbséggel különül el a mélymedence terüle¬ 
tektől, ahogy azt a szeizmikus szelvények klinoformjai 
jelzik (vö. Pogácsás 1984). E kettőt köti össze a lejtő, 
melynek dőlése 2 és 7 fok között változik (cf. Porebski & 
Steel 2003, Magyar 2010, Uhrin 2011, Magyar et al. 
2012; Sztanó et al. 2012). A selfen a tóba betorkolló folyók 
deltái akár a selfperemekig épültek, ha elegendő hordalék 
érkezett a háttérterületről (Sztanó et al. 2005, 2007). A 
selfperemi deltákra kidolgozott modellek így jól alkal¬ 
mazhatóak a Pannon-tó esetében is (Uhrin et al. 2009, 
Sztanó et al. 2012). A Pannon-tavi lejtőreflexiók jól körül¬ 
határolható kötegekbe rendeződnek (pl. Mattick et al. 
1994, Uhrin et al. 2009, Sztanó et al. 2012), melyet 
autociklikus vándorlás és klimatikusan irányított vízszint- 
ingadozások is meghatároznak (cf. Juhász E. et al. 1996, 
1997). Általában az tapasztalható, hogy a self és a lejtő is 
gyarapszik, azaz a klinoformok felfelé és előre épülnek 
(aggradáció) vagy csak a lejtő vándorol medenceirányban, 
míg a self nem gyarapszik felfele (progradáció) (cf. 
Bullimore et al. 2005, Sztanó et al. 2012). 


A Somogyi-dombság északi részén, a Balaton környé¬ 
kéhez hasonlóan „medenceperemi” stílusban, míg a déli 
területen a mély medencékhez hasonlóan folyt az üledék¬ 
képződés. Előbbi azt takarja, hogy a prepannóniai aljzat¬ 
magaslat felett kondenzált, időben jelentős, ám vékony 
agyag és márga (pl. Száki F.) települ, erre következnek a 
deltalebenyek (Somlói és Tihanyi Formációk; 2. ábra; 
Jámbor 1980, Korpásné Hódi 1998, Sacchi et al. 1998, 
Juhász E. et al. 1999, Sztanó et al. 2007, Csillag et al. 
2010, Horváth et al. 2010), azaz a mély medencét képviselő 
Endrődi Márga és a turbidites Szolnoki Homokkő, valamint 
maga az Algyői Formáció, azaz a lejtő üledéke is kimarad. 
Délebbre, ahol a medence aljzata tagoltabb, mélyebben 
lehetett, a teljes rétegsor megjelenik az Endrődi Márgától az 
Algyői Agyagmárgáig, mely felett a self és a delta képződ¬ 
ményeket az Újfalui Formációba soroljuk, megfeleltet- 
hetően az általánosan elfogadott képnek és litosztratigráfiai 
beosztásnak (Juhász Gy. 1994) (2. ábra). A somogyi terü¬ 
leten a lejtőépülés feltehetően mintegy 8,8-8,6 millió évvel 
ezelőtt kezdődött (Magyar 2010). A selfen, partmenti, part- 
melléki és delta környezetben aleurolit és döntően finom- és 
középszemcsés homok rakódott 
le. Itt előfordulhatnak szenes, lig- 
nites betelepülések, melyek a part 
menti lápokban, feltöltött delta¬ 
síkságon képződhettek. A tisztán 
folyóvízi, alluviális síkságon, ár¬ 
téren, és ezekhez kapcsolódó se¬ 
kély időszakos tavakban lerako¬ 
dott üledékeket a Zagyvái Formá¬ 
cióba sorolják. Ezek többnyire 
agyag-aleurit-homok sűrű válta¬ 
kozásából álló képződmények. 

A szeizmikus értelmezés 
eredményei 

A pannóniai képződmények 
talpa 

A szeizmikus értelmezés első 
lépéseként kitérképeztük a pannó¬ 
niai képződmények jelenlegi tal¬ 
pát (3. ábra, A). Az így kapott 
szeizmikus időtérképen jól kive¬ 
hetőek a jelentős mélyedések és 
magaslatok, köztük a meredek és 
éles szintkülönbség-változások. 
Ez a morfológia azonban részben 
a posztpannóniai szerkezeti moz¬ 
gások eredményeképp jött létre, 
miközben az üledékképződés ide¬ 
jén létező topográfia rekonst¬ 
rukciója a cél. Ezért kiválasztot¬ 
tunk egy egész területen követhető 
pannóniai horizontot, mely már 


IDŐ / TIME 
(Ma) 



_ 2 


_ 4 


.10 


.12 


Bazalt, piroklasztit I Basalt, pyroclastics 

Tarka agyag, aieurit, homok (szárazalati) / Variegated clays , silts, sands (terrestrial) 

Homok, aieurit, humínites agyag (delta, sekély nyilttavi) ISand , sitt, traminiit clay (őetta. shallow tacustnne) 
Agyag márga (sekély vagy mély nyílttavi, lejtő) ! Claymarl (shallow or deep epén tacustnne, slope) 

Homokkő (mélytavi, tömegmozgással áthalmozott) / Sandstone (deep tacustnne, mass transport) 

Kavics, homok (partközeli, delta) /Gravel, sand (nearshore, delta) 

Édesvízi mészkő (lagúna) / Freshwater limestone (lagoon) 

2. ábra. A balatoni és a somogyi területen előforduló pannóniai üledékek krono- és litosztratigráfiai 
beosztása (Csillag et al. 2010 után módosítva) 

Figure 2 . Chrono- and lithostratigrahic units andpalaeoenvironments of the UpperMiocéné to Pliocene deposits 
at the Balaton and Somogy area, Hungary (modified after Csillag et al. 2010) 

3. ábra. A. A pannóniai képződmények jelenlegi fekümélységtérképe kétutas futási időben (TWT), az egyes részterületek neveivel; B. A pannóniai feküfelszín 
valószínű (deformáció előtti) késő-miocén topográfiája. A két térkép színskálája különböző idő/mélység tartományt képvisel! 

Figure 3. A. Relief map of the present-day base of Pannonian s.l deposits in TWT, with the names of different part of the study area; B. Seismic TWT difference map 
produced from a Pannonian alluvial piain horizon and the horizon of base Pannonian s.l. in TWT. The resulted map shows the possible palaeotopography of the pre- 
Pannonian basement surface without the effect of the Pliocene-Quarternary deformation. Note that the time rangé of colour bar is different. 


mindenütt a deltasíkság vagy alluviális síkság leképeződé¬ 
sével jött létre. Ez a felszín eredetileg, ülepedéskor nagyon 
kicsiny lejtésű, azaz a vízszinteshez közelítő lehetett. Ennek 
jelenlegi topográfiája ezért csak a pannóniai utáni defor¬ 
mációt tükrözi. E két horizont különbségtérképe közelítőleg 
megadja, hogy a deformáció előtt milyen lehetett az alsó 
felület — jelen esetben a pannóniai talp — eredeti reliefje 
(3. ábra, B). 

A térképeken jól elkülöníthető egy északi, északnyugati 
kiemelt terület, mely megfelel a Balaton-vonal zónájának. Az 
északkeleti területen egy ÉK-DNy-i csapású mélyedés, az 
Ozorai-árok található, melyet délről a Tamási-perem határol. 
Délnyugaton egy nagyobb kiterjedésű, döntően mély pozíci¬ 
óban lévő terület található, melyet mind északról, mind délről 
kiemelkedések határolnak. Ez utóbbit a szelvények déli vég¬ 
pontjai csak érintik, és Kaposvári-magaslat néven tüntettük 
fel. A mélyedés feltehetően tovább követhető Ny-DNy-i 
irányba (Sacchi et al. 1999, Fodor et al. 2005), a budafai 
antiklinális előterébe, ahol Nagykanizsai-mélyzóna néven 
ismert, míg itt Somogybán ez a terület a Mezőcsokonyai-árok 
(Horváth et al. 2010 alapján). A mélyedéseket középen egy 
aljzati kiemelkedés, az Igali-hát választja ketté (Csontos et 
al. 2005). A helyi idő-mélység adatokat és a fúrások réteg¬ 
sorait felhasználva az Ozorai-árokban a pannóniai képződ¬ 
mények talpa mintegy 1500-2000 méter mélységben van, 
illetve a Mezőcsokonyai-árok területén elérheti a 2500- 3000 
métert is. A kiemelt peremeken a talp mintegy 500-800 méter 
mélységben lehet, és ez a mélység fokozatosan csökken észak 
felé. 

Összehasonlítva a fekü jelenlegi és egykori reliefjét (3. 
ábra) megállapítható, hogy a jelenlegi morfológiai jellegek, 
mint például a markánsabb mélyedések (Mezőcsokonyai- 
árok, Ozorai-árok), és az őket körülvevő, illetve elválasztó 
kiemelkedések, vala min t az ezeket meghatározó szerkezeti 
elemek, korábban is jelen voltak, csak kisebb szintkülönb¬ 


ségekkel és sekélyebben. A rekonstruált fekümélységtérkép, 
mint vastagságtérkép, megmutatja, hogy a jelenlegi mélye¬ 
dések korábban is azok lehettek, hiszen ezeken a helyeken 
nagyobb az üledékek vastagsága (a két kiválasztott felszín 
között). A kiemelt területeken ennek a fordítottja igaz, hiszen 
az alluviális síksági horizontnál idősebb képződmények 
vastagsága itt jóval kisebb. így kijelenthetjük, hogy a mé¬ 
lyebb fekvésű területek már korábban, a pannóniai elején is 
léteztek, és üledékgyűjtőként viselkedhettek. 

A szeizmikus értelmezés szerkezetföldtani 
eredményei 

A szerkezetföldtani vizsgálatok során célunk a pannó¬ 
niai képződményeket érintő, valamint a főbb medencék, 
szinklinálisok és kiemelkedések kialakulásáért felelős szer¬ 
kezeti elemek azonosítása volt. Habár a mélyedések és kie¬ 
melt peremek mozgását elsősorban a neotektonikus inver¬ 
zió során fellépő litoszférikus deformáció befolyásolta 
(Horváth & Cloetingh 1996), a különféle pannóniai 
szintekre kiegyenesített szelvények megmutathatják azokat 
a medencéket, melyek a neotektonikai fázisnál korábbi 
(pannóniai vagy idősebb) szerkezeti elemekhez kapcsolód¬ 
nak. Ezért a szerkezeti elemzés a legtöbb esetben kiegye¬ 
nesített szelvényeken történt, melyeken a kiegyenesítés 
szintjét a vertikális időskála 0,0 pontja mutatja. 

A legidősebb szerkezetek a terület északi peremei 
mentén azonosíthatóak. Itt a rendelkezésre álló fúrások 
rétegsora és a szeizmikus kép alapján egyértelműen kiraj¬ 
zolódik a Balaton-vonal zónája, ahol késő-oligocén-kora- 
miocén rátolódások, meredek eltolódások, és lokálisan 
normál vetők jelennek meg (4. ábra). Hasonló, transz- 
pressziós deformációt feltételez a Balaton-vonal mentén 
Bállá et al. (1987), azonban Csontos et al. (2005) munká¬ 
jában a hasonló idejű deformáció már tisztán kompressziós 

jellegű. Ennél fiatalabb elemek a szinrift árkokat határoló 
kárpáti-középső-miocén normál vetők, melyek elsősorban 
a mélyedések területein jelentős vastagságú szinrift réteg¬ 
sort eredményeztek (5. ábra; Sacchi et al. 1999, Horváth et 
al. 2010). Ezzel szemben Csontos et al. (2005) értelme¬ 
zésében a szinrift fázis során a feltolódások dominálnak, 
azaz a terület nagy részén tisztán rövidüléses deformációt ír 
le. 


A középső-miocénnél fiatalabb szerkezeti elemek két 
csoportra oszthatóak, a lejtőépülés ideje (mintegy 8,8-8 
millió év) alapján. Az idősebb, „kora-pannóniai” szer¬ 
kezetek a lejtő képződményeket nem vagy alig érintik. E 
csoportba tartozó elemek rendkívül változatos, összetett 
képet mutatnak. Az északi perem mentén a rövidüléses 
szerkezetek vannak túlsúlyban (6. ábra), de a vizsgálati 
terület más részein megjelennek eltolódások és normál 




4. ábra. Az első (késő-oligocén-kora-miocén) fázist bemutató szerkezeti értelmezés a Balaton-vonal zónáját metsző szeizmikus szelvényen 
A különböző korú képződmények határai a fúrások rétegsora és a szeizmikus kép együttes figyelembevételével lettek kijelölve. Rövidítések: Pz=Paleozoikum (gránit), Tr=triász, 01 = 
Oligocén, Ml-M2=alsó- és középső-miocén 

Figure 4. Interpreted seismic profiléfrom the Balaton Line Zone with the oldest (Laté Oligocene - Early Miocéné) set of structural elements 

The boundaries of theformations from integrating the stratigraphic interpretations from the wells and the seismic data. Abbrevations: Pz=Palaeozoic, Tr=Triassic, 01 =Oligocene, Ml -M2=Lower 
and Middle Miocéné 

5. ábra. A második (kárpáti-középső-miocén) fázist bemutató szerkezeti értelmezés az Ozorai-árok tengelyére merőleges szeizmikus szelvényen 
A szelvény közepén jól kivehető a feltehetően kárpáti-középső-miocén szerkezeti elemek által meghatározott szinrift árok. A pontozott felszín a pannóniai s.l. képződmények talpát jelöli 
Figure 5. Seismicprofilé from the area of the Ozora Trough representing the second, Karpatian - Middle Miocéné phase 

The syn-rift trough is bounded by Karpatian - Middle Miocéné structural elements under the post-rift Pannonian s.l. deposits. The base of the post-rift sediments is signed with dotted surface 


vetők is, az idősebb szerkezeti elemek reaktivációjával 
együtt. Ez a komplex kép eltolódásos deformációra utal a 
lejtőépülés előtt, mely egyaránt befolyásolta a mélyvízi 
márga-turbidit rétegsor elterjedését és vastagságát, vala¬ 
mint a lejtőépüléskor meglévő aljzat morfológiáját is. Az 
ábrán látható, fiatalabb pannóniai képződményeket is érintő 
szerkezetek és az ezekhez tartozó deformáció a „kora- 
pannóniai” fázis elemeinek reakti vációjához kapcsoló¬ 
dik. 


A 7. ábrán bemutatott „késő-pannóniai” aktív szerke¬ 
zetek szintén a „kora-pannóniai” elemek reakti vációjához 
kapcsolódnak. A lejtőképződmények kivastagodása jelzi, 
hogy az utóbbi szerkezeti elemek létrehoztak egy kisebb 
medencét a szelvény déli részén még a lejtőépülést meg¬ 
előzően és az épülő lejtő vastagságát az így létrejött víz¬ 
mélységkülönbség befolyásolta. Később a „késő-pannó- 
niai” elemek már az épülő klinoformokat és a lejtőépü¬ 
lésnél fiatalabb képződményeket is érintik. Ezek a 



6. ábra. A harmadik („kora-pannóniai”) fázist bemutató szerkezeti értelmezés a Balaton-vonal zónáját metsző szeizmikus szelvényen 

Összetett, döntően eltolódásos-rövidüléses (transzpressziós) szerkezeti elemeket létrehozó „kora-pannóniai” deformáció erőteljesen érinti a lejtőépülést megelőző képződményeket 

(szürke területtel jelezve), majd ezek reaktivációja révén deformálódnak a lejtő képződményei is 

Figure 6. Seismic profilé from the zone of the Balaton Line representing the third, “Early Pannonian ”phase 

Complex “Early Pannonian ” transpressional deformation affectedpre-slope deposits (denoted by the shaded area), and later, with reactivation, the slope deposits alsó 

























































346 


Törő Balázs et al.: Aljzatmorfológia és aktív deformáció által befolyásoltpannóniai lejtőépülés Észak-Somogyban 



7. ábra. A negyedik („késő-pannóniai”) fázist bemutató szerkezeti értelmezés a Mezőcsokonyai-árkot harántoló szeizmikus szelvényen 
A „kora-” és „késő-pannóniai” szerkezeti elemek eltolódásos deformáció eredményei, melyek hatással voltak a pannóniai s.l. képződmények vastagságviszonyaira 
Figure 7. Interpreted seismic profile at the area of the Mezőcsokonya Trough representing thefourth, “Laté Pannonian "phase 

The “Early "and, “Laté Pannonian ’faults are the results of lateral displacement and most of them belong to the reactivation of olderfaults. It is visible on the seismic profilé that the thickness of 
the Pannonian sediments are ajfected by these faults 


többségében transzpressziós elemek a terület kezdeti 
inverziójához kapcsolódnak (Horváth 1995; Horváth & 
Cloetingh 1996; Bada et al. 1999, 2007; Fodor et al. 
2005; Csontos et al. 2005). Számos esetben a vetők felső 
vége már nem kivehető a szelvényeken, így a szerkezeti 
mozgások időbeli elhúzódása nehezen állapítható meg. A 
pannónai képződmények a szelvény mentén változó 
mértékű gyűrődést mutatnak, mely gyűrődés néhol csak 
az idősebb pannóniai üledékeket érinti (pl. szelvény déli 
része), de van, ahol a fiatalabbakat egyaránt (pl. szelvény 
északi része). A gyűrődés elsősorban az idősebb szerke¬ 
zetek reaktivációjának az eredménye, de kompakciós 
redők is keletkezhettek. 

Korábbi szerzők által azonosított, kb. a miocén-pliocén 
határon bekövetkező regionális kompressziós eseményhez 
kapcsolódó unkonformitás (Sacchi et al. 1999, Saftic et al. 
2003, Magyar & Sztanó 2008, Magyar 2010, Horváth et 
al. 2010) a pannóniai és pliocén-kvarter képződmények kö¬ 
zött a vizsgálati területen nem jelent meg. 

A lejtőépülés jellegzetességei 

A lejtők épülésének módja számos közös jellegzetes¬ 
séget mutat. Mindkét nagy kiterjedésű, mélyebb fekvésű 
terület (Mezőcsokonyai-, ill. Ozorai-árok) esetében meg¬ 
figyelhető a lejtőreflexiók által létrehozott klinoformok 
magasságának szisztematikus növekedése (azaz a lejtő- 
reflexiók meghosszabbodása, a lejtőüledékek ki vastago¬ 
dása) az árkok felett. Ez a jelenség azokon a szelvényeken a 
legszembetűnőbb, melyek mind a kiemelt (északi) 
peremeket, mind az árok területét érintik (8. ábra). Ez egy 
újabb bizonyítéka annak, hogy a topográfiai különbség a 
lejtőépülés idején már létezett, így a kiemelt peremeken 
kisebb, míg az árkokban nagyobb volt a tó vízmélysége (cf. 
Pogácsás 1984). A Mezőcsokonyai-árok esetében (8. ábra, 
A) látható, hogy az É-i magaslaton déli irányba épülő 


klinoform magassága az árokba érve jelentősen megnő, 
majd tovább épülve a lejtőreflexiók ellaposodnak és kevés¬ 
bé magas lejtők épülnek tovább. Ez a terület fokozatos 
feltöltődésének és a lejtőépülés-irány megváltozásának az 
eredménye. Hasonló jelenségek figyelhetőek meg az 
Ozorai-árokban is (8. ábra, B), azonban itt az északnyugat 
felől épülő lejtő ellaposodó reflexiói nekifutnak a Tamási¬ 
peremnek és kiékelődnek. Mivel az árok tengelyével párhu¬ 
zamos szelvényen a lejtőreflexiók meredek dőléssel ismét 
jól kivehetőek (9. ábra), megállapítható, hogy az épülés 
délnyugatra — azaz az árok tengelyének irányába fordult. 
Az előbb említett ellaposodás látszólagos, azaz áldőlés a 
lejtővel nagy szöget bezáró szelvényen. Az irányváltás a 
lejtőépüléskor is jelenlévő Tamási-perem hatása. 

Érdekes képet látunk az Igali-hát környékén, ahol a 
bemutatott kompozitszelvény két oldalán jól kivehető az 
ellenkező irányú lejtők épülése (9. ábra). Jól látszik az is, 
hogy az épülő klinoformok a hát közelébe érkezve ellapo¬ 
sodnak. Ez mindkét lejtő épülésének irányváltására utal, 
délkeleti irányba (a szelvényre merőlegesen), melyet az 
Igali-hát jelenléte idézett elő. Azonban az északkelet felől 
épülő lejtő reflexióit tovább követve, az Igali-hát nyugati 
oldalán azok ismét kivehetőek. Tehát a találkozási pont a 
szelvényen a háttól nyugatra található. Ezen a helyen tál 
alakú, ívelt reflexiók látszanak. Ez arra enged következtetni, 
hogy a két lejtő találkozása révén a két lejtő között mélyedés 
jött létre, mely fokozatosan feltöltődött. 

Érdemes részletesebben megvizsgálni a kompozit¬ 
szelvény északkeleti részét (10. ábra). Itt a DNy-i dőlésű 
lejtőre gyenge amplitúdójú, közel horizontális reflexiók 
lapolódnakrá. Hasonló jelenséget ismerünk a Kelet-Alföld¬ 
ről is: ott az így kialakult felszínt regionális unkonformi- 
tásnak tekintik, és a rátámaszkodó üledékeket a kisvízi rend¬ 
szeregységbe sorolták, mely kialakulását jelentős relatív 
vízszintesés okozhatta (Vakarcs & Várnai 1991, Csató 
1993, Vakarcs et al. 1994). Ugyanezt a jelenséget újabban 

8. ábra. A) A Balaton-vonal zónájának kiemelt területéről a Mezőcsokonyai-árok irányába épülő lejtő szeizmikus képe, az egyes környezeteket jelző formációk 
feltüntetésével. A szelvény középső részén behúzott reflexiók lefutása bizonytalan a szeizmikus kép minősége miatt; B) A lejtőreflexiók fokozatos ellaposodása és 
kiékelődése a Tamási-perem irányába az Ozorai-árok területén 

Figure 8. A) Interpreted seismic profilé of a clinoform, prograding towards the Mezőcsokonya Trough from the elemied area of the Balaton Line Zone (with the names of 
Pannonian s.l. formations). The interpretation in the middle of the profilé is uncertain because of the chaotic seismic picture; B) Interpreted seismic section showing the 
gradual decrease of slope dip and pinch-out of the slope horizons towards the Tamási Edge across the Ozora Trough 


kétirányú lejtő találkozásaként értelmezték háromdimen¬ 
ziós szeizmikus felvételek alapján (Sztanó et al. 2007, 
Magyar & Sztanó 2008, Magyar 2010). Ez a két lehet¬ 
séges magyarázat itt is felmerül. Azonban az üledéktestet 
metsző merőleges szelvényen jól látható, hogy arálapolódás 
felszíne felett ÉNy-i irányból egy újabb lejtő épülése jelenik 
meg. Ez egyértelműen arra utal, hogy nem relatív vízszint- 
esést jelző kisvízi lejtőlebenyt képeznek le a szelvények, és 
rámutat arra, hogy csak több irányból megvizsgálva azono¬ 
síthatók bizonyossággal a kisvízi üledéktestek. 

A morfológiai self és a lejtő találkozási pontjának felfelé 
és előre épülése arányában 3 selfperem nyomvonaltípus 
jelölhető ki: pozitív (vagy emelkedő), stagnáló (lapos), 
illetve negatív (vagy ereszkedő) nyomvonal (Bullimore et 


al. 2005, Henriksen et al. 2011), melyek az erózióbázis 
szintjének, esetünkben a Pannon-tó egy aljzati referencia- 
ponthoz mért vízszintjének emelkedését, stagnálását vagy 
esését jelzik (cf. Helland-Hansen & Gjelberg 1994, 
Helland-Hansen & Martinsen 1996, Mellere et al. 
2002, Steel & Olsen 2002, Bullimore et al. 2005). Ez a 
hagyományos szekvencia-sztratigráfiai megközelítéstől 
eltérő módszer a vizsgált szelvényekre is jól alkalmazható 
volt. A legtöbb szelvényen a selfperemépülés két típusa 
jelent meg: rövidebb szakaszokon (0,2-3 km előrehaladás 
mellett) emelkedő, majd hosszabb szakaszokon (2-6 km), a 
fedő selffel párhuzamos, azaz stagnáló nyomvonal követ¬ 
hető. Ez azt jelenti, hogy a self-lejtő-rendszer fejlődésében 
egymást követték az aggradációval és progradációval jelle- 

9. ábra. Ellenkező irányból épülő lejtők találkozása (fehér nyíllal jelölve) az Igali-hát környékén. 

Az Ozorai-árokban a szelvény kisebb szöget zár be a lejtőépülés tényleges irányával, mint a Mezőcsokonyai-árokban. Az áldőlések ellenére a lejtőtalálkozás geometriája tisztán 
kirajzolódik. A10. ábrán megjelenő szelvény nyomvonalát a függőleges pontozott vonal jelzi 

Figure 9. Clinoforms progradingfrom opposite directions (marked with white arrows) around the area of the Igái High. 

At the area of the Ozora Trough the angle between the seismic section and the true direction of the slope progradation is smaller than in the Mezőcsokonya Trough. Despite the apparent dip, the 
geometry of meeting of the two slopes is clearly visible. The trace of the perpendicular seismic section (Figure 10) denoted by the vertical dashed line 

10. ábra. Az Ozorai-árok délnyugati részén húzódó közel merőleges szeizmikus szelvények, feltüntetve a lejtőépülés főbb felszíneit, jelezve a rálapolódó reflexiókat 
és az északnyugati irányból épülő lejtőt 

Figure 10. Interpreted profilé of two nearly perpendicular 2D seismic lines from the south-western part of the Ozora Trough with the main boundary surfaces of the 
clinoform(s). Black arrows show the onlapping horizons and the prograding slope from the north-western direction 

mezhető időszakok, melyet a medence más területein is 
megfigyelhetünk (vö. Sztanó et al. 2009, 2012; Uhrin 
2011) (11. ábra). A Pannon-tó relatív vízszintjének emel¬ 
kedésekor a nagy mértékű üledékbehordás meghaladta és 
kitöltötte a selfen gyarapodó kitölthető teret. Ennek követ¬ 
kezménye az aggradáló self és mérsékelten haladó lejtő. A 
progradációs időszakokban a relatív vízszint nem emelke¬ 
dett, a selfen nem keletkezett újabb kitölthető tér, ezért ott az 
üledék a folyómedreken és deltaágakon át csupán tovább 
szállítódott a lejtőre és a mélymedencébe, a lejtő jelentősebb 
előrehaladását okozva. A vizsgált területen egyetlen esetben 
sem tapasztaltunk negatív selfperemnyomvonalat, azaz ezt 


és ezt követik a fiatalabb lejtőreflexiók. A vízszintemelkedés 
mértéke mintegy 150 m (100 ms) lehetett. Ekkora mértékű 
elöntés az üledékképződési környezetek ismétlődését ered¬ 
ményezhette (12. ábra, B). Ennek igazolására sajnos nem állt 
rendelkezésre a szelvény tágabb térségében mélyült fúrás. E 
jelentős kimélyülést csupán csak egyetlen, szomszédos, pár¬ 
huzamos szelvényen lehetett látni, de már ott se volt ilyen 
kifejezett. 

Ugyanitt fut a korábban Sacchi et al. (1999), újabban 
Horváth et al. (2010) által értelmezett D5 regionális szel¬ 
vény, melyen a lejtő ismétlődését jelző elöntés szintén nem 
jelenik meg, sem a szelvényen, sem a kapcsolódó fúrások- 



11. ábra. Aggradáló és progradáló lejtők sorozata szeizmikus szelvényen a selfperemi pontok feltüntetésével 

Figura 11. Aggrading andprograding series of slopes on an interpreted seismic section with the successive positions of the migrating shelf- slope break 


kísérő kilapolódásokat és az ezt fedő selfreflexiók kisebb 
vagy nagyobb mértékű szétnyílását. Az ereszkedő selfpe- 
remnyomvonal hiánya azt tükrözi, hogy az erózióbázis 
szintje sosem süllyedt a perem alá. Másképpen a tó víz¬ 
szintje nem esett, vagy ha esett is, ez nem volt nagyobb a 
szeizmikus szelvény felbontóképességénél, azaz kb. 30 ln¬ 
nél. 

Egyetlen szelvény esetében figyeltünk meg két, lejtőt 
képviselő ferde reflexiósorozat egymásra települését (12. 
ábra). A szelvényen kirajzolódó „alsó” lejtő jellegzetes 
aggradáló-progradáló épülést mutat. Ezek felett azonban 
megjelenik egy újabb lejtő, a selfperem jelentős hátralépé- 
sével, melyet újabb progradáció követ, kisebb aggradáló 
szakaszokkal. Hasonló jelenséget korábban már írtak le az 
Alföld területéről is (Juhász et al.,2006, Magyar 2010). A két 
lejtőrendszer között markáns, jól követhető határ látható, 
mely mentén jelentős relatív vízszintemelkedés történhetett, 


bán. Ennek oka lehet, hogy értelmezésük még „papír” 
szelvényeken született. A hosszan követhető lejtő felett az 
adott mélységben, az egyébként 9,2 millió évesnek hatá¬ 
rozott maximális elöntéssel véget érő transzgresszív rend¬ 
szeregység csupán „self'-reflexiókat tartalmaz, és értelme¬ 
zésükben az egész Dunántúlon térképezhető. Véleményünk 
szerint ez az esemény szeizmikusán nem követhető, hiszen 
mind tovább kelet felé, mind nyugati irányba több szelvé¬ 
nyen már nem jelent meg. Amennyiben a Sacchi et al. 
(1999) vagy Horváth et al. (2010) által azonosított transz¬ 
gresszív rendszeregység fúrásokkal igazolható a terület 
tágabb környezetében, úgy valóban regionális esemény, a 
Pannon-tó vízszintje emelkedésének eredménye lehet. 
Bizonyítékok hiányában azonban nem állíthatjuk, hogy 
regionális jelenség. Valószínűleg csak lokális, kis területet 
érintő intenzív süllyedés és/vagy a beszállítás időszakos 
helyi szünetelésének eredménye. Az előbbihez tartozó 

12. ábra. A) Két egymás felett kifejlődött lejtő a selfperemi pontok feltüntetésével. Az „alsó” progradáló lejtők látszólagos, csökkenő, negatív selfperem útvonala 
az utólagos süllyedés eredménye (megszűnne idősebb horizontra történő kiegyenesítés esetében); B) A selfperemi pontok és a transzgresszív felület segítségével 
kijelölt self-delta környezetek (Újfalui Formáció) megismétlődése 

Figure 12. AJ Interpreted seismic profile with two stages of slope progradation with the successive positions of the migrating shelf- slope break. The apparent negative 
trajectory of the “lower” slope is the result of the subsidence after the progradation; B) The repetition of the shelf-delta deposits (Újfalu Formation) determined by the 
positions of the shelf- slope break and the transgressive surface 


szerkezeti elemet nem tudtunk azonosítani, és ennyire kis 
területen a behordás szünetelését is nehéz elképzelni. 
Tehát egyelőre a kérdést megválaszolni nem tudjuk, az 
viszont biztosra vehető, hogy ha van is regionális elöntés, 
annak kora a fúrási adatok és a vizsgálati területen 
korrelált felszínek alapján kb. 8,1 Ma. 

Vízmélységviszonyok a lejtőépülés 
idején 

A medence területek mélységviszonyaira a klinoformok 
magassága, ill. a megfelelő lejtőüledékek vastagsága adhat 
felvilágosítást (Pogácsás & Révész 1987, Mattick et al. 
1994). A rendelkezésre álló, illetve a korábban bemutatott 
szelvények alapján kijelenthetjük, hogy az Ozorai-árok 
területét mintegy 350-400 m mély víz boríthatta a lejtő 
előrehaladása idején, míg a szomszédos peremeken a 


vízmélység alig haladta meg a 200 m-t. A Mezőcsokonyai- 
árok területén a lejtő kiépülése idejében a peremekhez 
képest (120 m) jóval nagyobb volt a vízmélység, mintegy 
300-400 m. Ezek az értékek mélységkonverzióval kapott, 
kompakciót figyelembe nem vett értékek. A lejtőüledékek 
dekompaktált vastagsága — és így az egykori vízmélység is 
— mivel pelites képződményekről van szó, ennél valójában 
jóval több lehetett (peremi helyzetben 200-300 m, míg a 
medencék területén 400-550 m). 

A feltöltődés folyamata 

Mivel a szelvények a lejtőnek csak egy adott irányú met¬ 
szetét mutatják, mely a legtöbb esetben nem esik egybe az 
épülés tényleges irányával, így áldőléseket látunk. Az épü- 
lési irány meghatározása azonban az alapvetően merőleges 
szelvényekből álló hálóban könnyen megoldható. Az így 

elkészített térkép (13. ábra) alapján a lejtőépülés iránya kis 
területen belül is erősen változó, de megállapítható, hogy a 
lejtő uralkodóan ÉNy és ÉÉK felől haladt dél felé. A „keleti” 
lejtő épülését, ahogy azt a szelvényeken is látni lehetett, az 
Ozorai-árok és a déli, meredek kiemelkedés, a Tamási¬ 
perem egyértelműen befolyásolta és eltérítette dél-dél- 


hogy a viszonylag kicsi — 200-250 m-nyi — relief is 
milyen jelentősen befolyásolhatta a lejtőépülést. A 
Magyar (2010) által publikált adatokat figyelembe véve 
az első nyomvonal megfeleltethető a selfperem 8,6 millió 
évvel ezelőtti helyzetének, míg az utolsó, ötödik 
nyomvonal a 8 millió évvel ezelőtti állapotának. Ez alapján 



13. ábra. A szelvények kereszteződésében megbecsült lejtőirányok az egykori pannóniai fekütérképen (1.3. ábra B) 

Figure 13. Directions of slopeprogradation derivedfrom the intersection of the seismicprofiles, on the relief map of the base Pannonian s.l. surface (see 
Figure 3B) 


nyugat felé. A „nyugati” lejtő épülését a Mezőcsokonyai- 
árok jelenléte határozta meg. Az épülés itt is a mélyedést 
követi, azaz leginkább dél-délkeleti irányú, és a Kaposvári¬ 
magaslat is, a Tamási-peremhez hasonlóan, eltéríthette a 
lejtőt. 

A szeiz mik us értelmezés során azonosított regionális 
lejtőhorizontok közül kiválasztottunk ötöt, melyek jól repre¬ 
zentálják a lejtő előrehaladását. Ezek felhasználásával ké¬ 
szült háromdimenziós képeken követhetjük a feltöltődés 
folyamatát (14. ábra). 

Az 15. ábrán a felszínekhez kapcsolódó selfperem 
lefutások mellett feltüntettük a pannóniai képződmények 
pannóniai aljzatának morfológiáját (3. ábra, B) és az 
épülésirányokat is, így a feltöltődés mellett a mélyedések 
épülésre gyakorolt hatása is jól látszik. Ne feledjük, hogy a 
lejtőépülés kezdetén az aljzat domborzata valamivel ki¬ 
sebb reliefű lehetett, hiszen az aljzatmélyedések mélységét 
az Endrődi Márga, de leginkább a Szolnoki Formáció fel- 
halmozódása jelentősen mérsékelhette. Annál meglepőbb, 


megállapítható, hogy a selfperem mintegy 0,7 millió év 
alatt haladt át a területen, megközelítőleg 35 km-t megtéve 
DDK-i irányba. 

Mind az Ozorai-, mind a Mezőcsokonyai-árok eseté¬ 
ben jelentős az előrehaladás az első és a negyedik selfpe¬ 
rem nyomvonala között, mely gyors lejtőépülésre enged 
következtetni. Meglepő módon épp az árkokban zajlik a 
gyors lejtőépülés, sőt, a kiemelt Igali-háton épp az ellenke¬ 
zője látható, azaz az előrehaladás mérsékeltebb. Ez annak 
lehet a következménye, hogy mindkét mélyedés koncent¬ 
rálta az ÉNy és ÉK felől érkező üledéket, így a szűkebb, 
kiemelt hátra nem érkezett elegendő üledék. Az Igali- 
háthoz hasonlóan az Ozorai-árok északnyugati pereme 
mentén is jóval kisebb mértékű előrehaladás látszik, mint 
az árok belsejében, létrehozva ezzel a selfperem lefutá¬ 
sának görbületét. Ezt azzal magyarázhatjuk, hogy ÉNy 
felől az üledékbehordás minimális volt, és az árokban 
csapdázódott üledék nagy része az árok ÉK-i vége felől 
érkezett. 

14. ábra. A lejtőépülés folyamata, vastagságtérképek által kirajzolódó lejtőfelszínek háromdimenziós képe segítségével. A lejtőt általában a vörös és a zöld színű 
mélységtartomány jelzi. 


twt (s) 
0 


0 ms 


Figure 14. Seismic TWT difference surfaces produced from a Pannonian alluvial piain horizon and the slope horizon representing the progradation of the slope. The 
prograding slope is indicated mostly by the red and green depth rangé 



15. ábra. A vastagságtérképek és a szelvények alapján kirajzolt selfperemnyomvonalak lefutása és a lejtőépülés iránya a 3. ábra B részén bemutatott „relatív 
pannóniai fekü” térképén 

Magyar (2010) alapján az 1. nyomvonal a selfperem mintegy 8,6 millió évvel ezelőtti helyzetét mutatja, míg az utolsó, 5. nyomvonal megfelel a 8 millió évvel ezelőtti állapotnak 
Figure 15. Traces of the shelfedges determined by the TWT difference surfaces and the seismic profiles. The lowersurface is the “palaeotopographic map ”of the Pannonian 
s.l. deposits (Figure 3B) 

Based on the data of Magyar (2010) thefirst trace represents the position of the shelfedge approximately 8.6 Ma, while the last, fifth trace represents the location of the shellf margin ca. 8 Ma 

Következtetések 

A Somogyi-dombság északi részéről származó szeiz¬ 
mikus szelvények elemzése során kitérképezésre került a 
pannóniai képződmények jelenlegi aljzata, mely erőteljesen 
tagolt morfológiát mutat. A szeizmikus vastagságtérképek 
megmutatták, hogy ez a morfológia kisebb relieffel, de a 
lejtőépülés idejében is jelen volt. A rendelkezésre álló bio- 
sztratigráfiai adatok alapján a progradáló lejtő mintegy 
8,8-8,6 millió éve érhette el a területet és gyorsan, több mint 
fél millió év alatt haladt át azon. 

A szerkezetföldtani elemzés során sikerült azonosítani a 
tagolt aljzatmorfológiát kialakító szerkezeti elemeket. A 
legtöbb elemet egy komplex, eltolódásos, döntően transz- 
pressziós, helyenként transztenziós deformáció hozta létre a 
pannóniai korszak során. Mivel ennek hatása megjelenik a 
lejtőépülés előtti, közbeni, és utáni képződményekben is, 
megállapítható, hogy a Pannon-medence posztrift fázisa a 
területen egy folyamatos, területenként változó mértékű 
deformációval jellemezhető. A somogyi területen a transz- 
pressziós jelleg képviseli a késő-miocén elejének defor¬ 
mációs stílusát. Mivel a délnyugat-dunántúli budafai- 
lovászi területekre tisztán kompressziós szerkezetek jellem¬ 
zőek, a somogyi transzpressziós deformáció átmenetet kép¬ 
visel Pannon-medence keleti részén megjelenő tenziós/ 
transztenziós stílus irányába. A szelvényeken jól kivehető a 
Dunántúli-középhegység neotektonikus inverzió általi ki¬ 
emelkedése, melynek következtében a teljes neogén réteg¬ 
sor meggyűrődött. 

A tagolt aljzatmorfológia és az aktív tektonika befo¬ 
lyásolta a pannóniai képződmények vastagságviszonyait és 
a selfperemi lejtők épülését is. A tagolt aljzatmorfológia 
révén a szelvényeken a Balaton területén áthaladó deltákhoz 
kapcsolódó selfperem és lejtő két ága jelenik meg, a mély¬ 
medence területekre jellemző rétegsorral. A területen azo¬ 
nosított aljzati mélyedések (Mezőcsokonyai-árok, Ozorai¬ 
árok) a lejtőépülés idején mélyebb vizű területek voltak, 
minek következtében a lejtőüledékek vastagsága is nagyobb 
e területek felett. E medencék egyfajta üledékcsapdaként 
viselkedtek, és koncentrálták az üledékbehordást, így az 
Endrődi Márga és a Szolnoki Homokkő összvastagsága, és 
a lejtőépülés üteme is nagyobb, mint a peremi területeken. 
Ilyen peremi, kiemelt terület volt az Igali-hát, vagy a 
Tamási-perem, ahol az üledékképződés mértéke jóval ki¬ 
sebb lehetett. Az Igali-hát esetében tapasztalt kismértékű 
lejtő-előrehaladás arra enged következtetni, hogy felgyor¬ 
sult épülést csak elegendően széles háton lehet feltételezni, 
ahol a környező mélyedések üledékkoncentráló hatása nem 
érvényesül. Az aljzatmorfológia hatással volt a lejtőépülés 
irányára is: a mai középhegység területe felől épülő egy¬ 


ségek a vizsgálati terület keleti részén dél-délnyugati 
irányba épülnek, míg nyugaton ez az irány dél-délkeleti. 
Tehát a Balaton területétől délre ismét kiépülő lejtő két 
szárnyának épülése az egykori aljzatmorfológia mélyedései 
(Mezőcsokonyai- és Ozorai-árok) által meghatározott irá¬ 
nyokba folyt tovább. A két beszállító rendszer közötti 
választó pedig az Igali-hát volt. A jelentősebb magaslatok 
(mint például a Tamási-perem, Igali-hát) gátként viselked¬ 
tek, és az épülő lejtőt fokozatos irányváltásra kénysze¬ 
rítették, hasonlóképp a Mihályi-hát környezetében tapasz¬ 
taltakhoz (Uhrin 2011). 

A szelvények többségén emelkedő és stagnáló selfpe¬ 
rem nyomvonalának váltakozása figyelhető meg. Ez 
szaggatott, lépésenkénti relatív vízszintemelkedést, majd 
stagnálást jelez, mely hasonlatos más területeken meg¬ 
figyelt jelenségekhez (Uhrin & Sztanó 2012, Sztanó et 
al. 2012). Jelentősebb elöntést csak két szomszédos 
szelvényen, a Mezőcsokonyai-árok területén figyeltünk 
meg, ahol egymás felett két lejtő-sorozat települ. Mivel ez 
csak lokálisan jelent meg, eredete bizonytalan. A self¬ 
perem nyomvonala sehol nem volt ereszkedő, ami kizárja a 
szeiz mik us felbontást meg nem haladó relatív vízszint- 
esések megtörténtét. A lejtőre támaszkodó, látszólag a 
kisvízi rendszeregységek geometriáját mutató testről az 
Ozorai-árokban merőleges szelvény mentén be lehetett 
bizonyítani, hogy azt eltérő irányú lejtők találkozása hozta 
létre. A fenti megfigyelésekből következik, hogy a terüle¬ 
ten nem jelenik meg klasszikus értelemben vett, vízszint- 
eséshez köthető szekvenciahatár, illetve csökkenő vízi - 
kisvízi - transzgresszív - nagyvízi rendszeregységekből 
álló szekvencia sem. 

Geology, experimental in situ leaching and site remediation ofthe Dinnyeberki uránium őre deposit 

Abstract 

The Dinnyeberki uránium őre deposit is located west of Dinnyeberki, at a depth rangé of 25.8-40.8 m below the 
surface, and at 100-115 m above sea level (N 46°05'36.46" E 17°56'47.20"). It is in the 0.5-3.5 m-thick, coarse-grained 
sedimentary rocks along with the high organic matter content of the Szászvár Formádon. Its horizontal extent is 50x70 
m. The underlying rocks of the Szászvár Formádon are the Palaeozoic basement (Mórágy Gránité, Korpád Sandstone, 
Gyűrűfű Rhyolite, Cserdi Sandstone) and the Middle Miocéné (Karpathian) Tar Dacitic Tuff. It is overlain by the Upper 
Pannonian (s.l.) Somló Formation. On the top of the bed sequence there is loess and re-deposited loess. 

The immediate over- and underlying beds of the mineralization are poor aquifers (10“ 8 m/s). The original water 
content of the mineralized horizon is 5% its average porosity is 15-20%, and its permeability 1-10 mD. Its average 
effective coefficient of permeability is 3.5x10 7 m/s. The lead isotopic age of the mineralization is 20 millión years, with 
additional enrichment through mobilisation 11-15 millión years ago. When discovered, 90% of the uránium was mobile 
and in an oxidised (U 6+ ) State. The őre reserve is 18,000 kg U. The equilibrium conditions of the mineralization were 
changed by the experimental in situ leaching. In the mineralized section of the Dinnyeberki Db-3 well (drilled in 1982) 
the Ra Ueq /U equilibrium ratio varied randomly between 0.76 and 1.5. In the lower mineralized section of the Db-46 well 
drilled in 2008 this paraméter was 0.39, while in its upper mineralized section the ratio has shifted towards a rádium 
surplus, even reaching a value of 1.89. According to the Dahlkamp classification, the mineralization belongs to sandstone- 
type deposits within these the Chinle subtype has developed in a basal channel environment. 

The Mecsek Őre Mining Company launched experimental in situ leaching to exploit the uránium in the middle of the 
1980s. The production was stopped in 1989. The environmental status assessment started in 1995. The solution retained 
in the deposit was strongly acidic (pH min = 2.8), with highly dissolved uránium (U max = 42 mg/l) and sulphate (SOJ max = 
16,255 mg/l. The remediation with clean water washing-out was started in 1999 and lasted three years. 

Keywords: Western Mecsek Hills, Miocéné, uránium őre, hydrogeology, in situ leaching, remediation 


Összefoglalás 

A dinnyeberki uránércesedés Dinnyeberkitől nyugatra, a felszín alatt 25,8-40,8 méter mélységben, 100-115 m 
tengerszint feletti magasságban helyezkedik el (É 46°05' 36,46" K17°56'47,20"). A Szászvári Formáció durvatörme¬ 
lékes, magas szervesanyag-tartalmú, 0,5-3,5 m vastagságú összletéhez kötődik. Horizontális kiterjedése 50x70 m. A 
Szászvári Formáció feküje a paleozoos alaphegység (Mórágyi Gránit, Korpádi Homokkő, Gyűrűfűi Riolit, Cserdi 
Homokkő), illetve a középső-miocén (kárpáti) Tari Dácittufa. Felette üledékhiánnyal települ a felső-pannóniai (s.l.) 
Somlói Formáció. A rétegsort lösz - áthalmozott lösz zárja. 

Az ércesedés közvetlen fedő és fekü rétegei rossz (10 8 m/s) vízáteresztő képességűek. Az ércesedést hordozó réteg 
eredeti víztartalma 5%, átlagos porozitása 15-20%, permeabilitása 1-10 mD. Átlagos effektív szivárgási tényezője 
3,5 xlO -7 m/s. Az ércesedés ólomizotóp-kora 20 millió év, további áthalmozódásos dúsulása 11-15 millió éve zajlott. A 
feltáráskor az urántartalom 90 százaléka mobilis, oxidált (U 6+ ) állapotú volt. A számított készlet 18 000 kg fémurán. Az 
ércesedés egyensúlyi viszonyai a kísérleti perkoláció hatására megváltoztak. Az 1982-ben mélyült Dinnyeberki Db-3 
jelű fúrás érces szakaszán a Ra Ueq /U egyensúlyi hányados 0,76 és 1,5 közötti tartományban, rendszertelen eloszlásban 
változott. Az 2008-ban mélyült DtM-6 jelű fúrás alsó érces szakaszában ez az érték 0,39 volt, amíg a felső érces 
szakaszában a radioaktív egyensúly a rádium irányába tolódott el, a hányados jelenleg eléri az 1,89 es értéket is. 

Az ércesedés a Dahlkamp- féle osztályozási rendszerben a homokkő típuson belül az alaphegység-felszíni üledék¬ 
szállítási csatornában létrejövő C/zm/e-altípusba sorolható. 

Az urán kitermelésére a nyolcvanas évek közepén a Mecseki Ércbányászati Vállalat felszín alatti kísérleti perkolációt 
indított. 1989-ben a termelés leállt. 1995-ben kezdődött meg a környezeti állapotfelmérés. A visszamaradt oldat erősen 
savasnak (pH min = 2,8), magas oldott urán- (U max = 42 mg/l) és szulfáttartalmúnak (SO^ max = 16 255 mg/l) bizonyult. 
1999-ben tiszta vizes öblítéssel indult kármentesítés, amely három év alatt fejeződött be. 

Tárgyszavak: Nyugati-Mecsek, miocén, uránérc, vízföldtan, felszín alatti kioldás, rekultiváció 


Bevezetés 

A nyolcvanas évek elején megismert dinnyeberki (né¬ 
hány jelentésben gyűrűfűinek nevezett) uránércesedésről — 
a bejelentéstől (Chikán & Wéber 1984) eltekintve — nem 
jelent meg nyomtatásban ismertetés. Ezt a hiányt szándé¬ 
kozunk pótolni az ércesedés teleptanának, a kutatás és a 
kísérleti perkoláció menetének és a rekultiváció módjának a 
bemutatásával. 


Kutatástörténet 

A nyugat-mecseki uránérc megismerését követően a 
Mecseki Ércbányászati Vállalat (MÉV), illetve elődválla- 
latai Dinnyeberki környékén is folytattak érckutatást, amit a 
perm kori képződmények felszíni és felszínközeli előfor¬ 
dulásai indokoltak. A fúrás- és kutatóakna-mélyítés mellett 
radiohidrológiai és radiometriai felvételek is folytak, a mód- 



1. HM ---- 

1. ábra. A dinnyeberki ércesedés helyzete a Ny-Mecsek földtani térképvázlatán 
1 - neogén képződmények felszíni elterjedése; 2 - triász képződmények; 3 - perm 
képződmények; 4 - paleozoos kristályos aljzat, 5 - periantiklinális-tengely; 6 - észlelt 
szerkezeti elemek; 7 - szerkesztett szerkezeti elemek; 8 - dinnyeberki ércesedés 
Figure 1. Location of the Dinnyeberki őre deposit on the geological map of the 
Western Mecsek Hills 

1 - Surface occurrence of Neogene formations; 2 - Triassic formations; 3 - Permian 
formations; 4 - Palaeozoic crystalline basement; 5 - Axis of perianticline; 6 - Observed 
structural elements; 7 - Concluded structural elements; 8 - Dinnyeberki őre deposit 


szerek fejlődésével ismételten is. E kutatások során uránér- 
cesedést nem találtak. 

A Magyar Állami Földtani Intézet és a MÉV együtt¬ 
működésének keretében folytatott tízezres méretarányú 
földtani térképezéshez 1982-ben, Dinnyeberkitől NyDNy- 
ra, a Gyűrűfűi-völgy oldalvölgyében Chikán Géza tervei 
szerint mélyült a Bükkösd térképező BüT-10 jelű fúrás, 
amelynek miocén törmelékes üledéksorában (36,5-39,9 m 
mélységben) magas gammaanomáliát mértek (Chikán & 
Wéber 1984). (Érdekesség, hogy a térképező fúrás a később 
feltárt érclencsének pontosan a közepét, a legjobb minőségű 
és legvastagabb részét harántolta.) A MÉV Kutató-Mély¬ 
fúró Üzeme még abban az évben fúrásos kutatást indított 
(Konrád 1982a, 1982b; Wéber 1982) (1. ábra, I. táblázat). 

A területet 20 méteres, NyDNy-KÉK-i és ÉÉNy-DDK-i 
csapású négyzetháló szerint telepített 45 db magfúrással 
tártuk fel. (A magfúrások a Db [Dinnyeberki] jelet kapták, a 
későbbi, teljes szelvényű geofizikai ellenőrző fúrások a Dbg 
jelet. A kezdeti kísérletek lineáris kúthálójának fúrásai P 
jelűek, a hatszöges elrendezésű kísérleti perkolációs fúrások 
hat nyomókútja N, a szívókút S jelölésű. F jelűek a megfigye- 
lőkutak.) A neogén képződmények harántolása után a fúrások 
még néhány métert haladtak az alaphegységi képződmények¬ 
ben. A mélyebb fekü rétegsor megismeréséhez lemélyítettük 
a 9017 számú, 607,6 m talpmélységű magfúrást is. 

A fúrómag dokumentációját rétegenként — az ország¬ 
ban az elsők között — számítógépi feldolgozásra alkalmas 
formában szerkesztett adatlapokon rögzítettük. Emellett — 
a Jámbor Áron által a nyugati-mecseki érckutatásban meg¬ 
honosított módszerre alapozva, azt kibővítve — minden 
fúrásról 1:200 méretarányú „fáciesszelvényt” készítettünk, 
amelyen a litológiai adatokon túlmenően a műszaki paramé¬ 
tereket és a karotázsgörbéket is ábrázoltuk. 

A kutatás eredményeként egy 18 000 fémkilogramm 
urántartalmú érclencse vált ismertté, a felszín alatt 25,8- 
40,8 méter mélységben, 100-115 m közötti tengerszint 
feletti magasságban. 

Az anyagvizsgálatok az ércesedés paramétereinek meg¬ 
ismerése mellett elsősorban a felszín alatti kioldásos ter¬ 
melés megalapozását szolgálták, ugyanis a gazdasági szá¬ 
mítások a külfejtés és a mélyművelés helyett a fúrólyukakon 
keresztül történő kioldást jelezték kifizetődőbbnek. 1985- 
ben kezdődött meg a kísérleti föld alatti perkoláció, amely¬ 
nek 1989-ben jelentkeztek az első eredményei (Unyi 1989). 
A kísérleti perkoláció befejezése után először 1995-ben 
végeztünk állapotfelmérést (Konrád 1995, Lendvai 1995), 
majd 1999-ben elkészítettük a kármentesítési tervet 
(Konrád etal. 1999). A kármentesítés 1999. szeptember 14- 
én kezdődött, és 2002. október 8-án ért véget. A kétezres 
években a WildHorse Energy Kft. (WHE) ismét kutatni 

I. táblázat. A dinnyeberki érckutatás, kísérleti perkoláció és kármentesítés munkafázisai 

Table I. Phases of the őre exploration, experimental in situ leaching and site remediation at Dinnyeberki 


1982 

Az ércesedés faarántolása a BíiT-10 jelű térképező fúrással; a Db-3 jelű 
ellenőrző fúrás és Db jelű felderítő fúrások mélyítése; egyedi 
kút vi/sgú la lók a Db és a 9017 jelű fúrásokban; Dühük aiuv-Popüv 
( 1982) szerinti lineáris ltúlbáló kialakítása (P jdíi fúrások) 

1982-1983 

A P jelű perkyláeiós fúrásokban nyeletési és egyedi kúlvizsgálalok 

1985 

Próbaszivattyúzás a P 10-es fúrásból 

1986 

Sóoidatos kísérletek a P jelű fúrásokban 

1986. 08. 

Sóoidatos (NaCi) nyomjelző kísérletek kezdete 

1987 

Kútüszülás, új, hesagonális kúlhálú tervezése 

1987 1988 

A heragonális kihigzősejt kútja inak (S !, N 1 6) mélyítése 

1988. 06. 23. - 1988. 10. 28, 

Per kóla dós kísérletek kénsavas oldattal 

1989. 02. 

A perkoládóhoz kapcsolódó utolsó elemzési eredmények 

1995 

Tanulmány a perkoláció környezeti hatásairól, rekultivációs terv 

1995. 06. 21. 07. 07. 

Kísérleti tisztító kompresszorozás 

1997-1999 

Vízmintázás, hidraulikai vizsgálatok 

1999. 09. 14. - 2002, 10, 08. 

Kármentesítés 

2008 

A DB 46 jelű fúrás lemélyítése (WildHorse Rnergy) 

2011 

Báuyászati tervezés (WildHorse Energy, Mecsekén: Zrt.) 


kezdte a lelőhelyet, ennek során 2008-ban lemélyíttették a 
Dinnyeberki Db-46 jelű fúrást (Barabás 2009). 2011-ben a 
WildHorse Energy és a Mecsekére Zrt. együttműködésében 
megindult a mélyszinti bányaműveletek tervezése. 

Az ércesedés földtani és teleptani 
jellemzői 

Földtani környezet 

A vizsgált terület a Nyugati-Mecsek nyugati előterében, 
a Mecsekalja-övtől északra, a Bükkösdi-töréstől nyugatra 
található. Az alaphegységet paleozoos granitoid (Mórágyi 
Komplexum), alsó-permi törmelékes üledékek (Korpádi 
Homokkő, Cserdi Formáció) és riolit (Gyűrűfűi Riolit) 
alkotja. A Gyűrűfű-Dinnyeberki környéki felszíni kibúvá¬ 
soktól dél felé haladva az alaphegység felszíne egyre mé¬ 
lyebben található (2. ábra). 

Nyugatabbra, Nagyváty környékén a granitoidok a 
felszínen is megjelennek, az ércesedéstől délkeletre pedig a 
Helesfai Szerpentinitet fúrták meg kis mélységben a pan- 
nóniai képződmények alatt (Helesfa H-l, H-2). 

Az ércesedés egy Dinnyeberkitől nyugatra, É-D-i csa¬ 
pással déli irányba mélyülő és kiszélesedő alaphegységi 
völgy elszigetelt miocén üledék-előfordulásához kapcsoló¬ 
dik (2. ábra és 1. még a 3. ábra földtani térképén az alap- 
hegységfelszín szintvonalait). A miocén képződmények 
elterjedését és vastagságát szemlélteti a 2. ábra. A részlete¬ 
sen megkutatott terület nagysága 160x180 méter (3. 
ábra). 


A fúrások és a közeli kibúvások adatai szerint az 
alaphegységet adó perm rétegek jellemzően ÉNy felé dőlnek 
~30 fokkal. A granitoid a Nagyváty környéki fúrásokból és 
felszíni előfordulásból ismert típussal megegyező, általában 
halványrózsaszín vagy zöldesszürke színű. Aprókristályos, 
halványzöld és rózsaszín földpát, valamint kvarc és biotit 
jellemzi. Buda (1984) vizsgálatai szerint kémiai összetétele 
közel áll a mórágyi granitoidokhoz, de annál savanyúbb. 
Jellemző kőzettípusai a monzogránit-granodiorit, kvarcmon- 
zonit, diorit-tonalit (Kosa 1982). Aplit, kvarc, valamint lamp- 
rofír (fonolit?)-telérei ismertek. A dinnyeberki ércesedés 
északi peremén mélyült 9017 számú fúrás granitoidjában 
512-516 méter között mikroteléres-mikroeres uránérc-indi¬ 
kációt találtak (Vincze et al. 2011). 

A granitoidra települő Korpádi Homokkő a vizsgált 
területen vörösesbarna, rosszul osztályozott, kavicsos ho¬ 
mokkő. A kavicsok anyaga granitoidokból és metamorf 
kőzetekből származik. A formációnak felszíni kibúvása 
ismert ÉNy-ra, egy kilométer távolságban. A Korpádi 
Homokkőre települő Gyűrűfűi Riolit felszíni kibúvása 1 
km-rel északabbra található. A 9017-es fúrás harántolta a 
teljes formációt. Irányított szövete az alaphegység dőlés¬ 
szögével megegyező. Saját anyagú zárványai mellett vörös 
és sötétszürke aleurolit-zárványokat is tartalmaz. A porfíros 
elegyrészek aránya kb. 50%: rózsaszín földpát, üvegfényű, 
gyakran víztiszta kvarc és fekete színes szilikátok ismer¬ 
hetők fel benne. Eredeti leírásunk szerint 56,2-56,7 m és 
141,2-141,7 m között agglomerátum, a formáció legalsó 
része — 141,7-146,8 m között — pedig halványzöld, ková¬ 
val cementált tufa. Varga (2009) értelmezése szerint a teljes 
formáció ignimbrit. 

2. ábra. Az alaphegység-felszíne (a kainozoikum elhagyásával, lent) és az alsó-középső-miocén üledékek vastagságtérképe (fent) a dinnyeberki ércesedés 
környezetében. Az ércesedés helyét csillag jelöb 

Figure 2. Contour lines of the elevation of the top of pre-Cenozoic basement above sea level (below) and the thickness of Miocéné sediments (above) in the vicinity of the 
Dinnyeberki őre deposit. The deposit is shown by an asterisk 


A Gyűrűfűi Riolitra települő Cserdi Formációt barna 
konglomerátum és kavicsos homokkő jellemzi. A kavics¬ 
anyag nagyobbrészt a Gyűrűfűi Riolitból származik, emel¬ 
lett metamorf és granitoid kőzetféleségek fordulnak elő 
benne. Báziskonglomerátumát riolit- és homokkőkavicsok 
alkotják. A 9017-es fúrásban az 57,2-54,5 m közötti rétegeit 
tufitnak minősítettük, báziskonglomerátumának mátrixából 
tufát írtunk le. Hasonló képződményeket említ Fazekas 
(1978) a 9015 jelű fúrásból, szintén a Cserdi Formáció alsó, 
a Gyűrűfűi Riolitra települő rétegeiből. 

A legidősebb fedőhegységi képződmény a Szászvári 
Formáció alapkonglomerátuma. (A területen feltárt miocén 
durvatörmelékes összletet Chikán [Chikán 1991, in Gyalog 
& Budai 2004] Keresztúri Formáció néven javasolta 
elkülöníteni. Jelen tanulmányban a Szászvári Formációba 


soroljuk, annak késői, hegységperemi kifejlődéseként.) Az 
alapkonglomerátum fölött, illetve annak hiányában — az 
egykori domboldalon — az alaphegység felszínén települ a 
zöld színű, horzsaköves, biotitos Tari Dácittufa. A formációt 
23 db fúrás harántolta, legnagyobb vastagságban (9,1 m) a 
Db-23 jelű. Több fúrás (Db-20, -22, -30, -35, -37, -39) 
rétegsora alapján a tufa a Szászvári Formáció képződése 
idején rakódott le, azzal „összefogazódik”. A völgy középső 
részén az időszakos vízfolyás később erodálta, többnyire a 
báziskonglomerátummal együtt (3. ábra), majd az így kiala¬ 
kult árokban folytatódott az üledékképződés. 

Az alapkonglomerátumra, illetve a tufára alig koptatott, 
durvaszemű kavicsokból álló lejtőtörmelék és időszakos 
vízfolyások üledéke települ. Gyakran mátrixvázú, a mátrix 
legnagyobb része a dácittufa lepusztulásából származik. A 

rétegsorban alulról felfelé haladva egyre redukáltabbá válik, 
színe vörösbarnáról szürkére változik. Kavicsanyaga a gya¬ 
koriság sorrendjében: riolit (Gyűrűfűi Riolit), alsó- 
középső-permi homokkő (Korpádi Homokkő, Cserdi For¬ 
máció), granitoid-féleségek, kvarc, csillámpala, kvarcit és 
bazalt (Mecsekjánosi Bazalt). A kvarc, a metamorf kőzetek¬ 
ből származik, a bazalt anyagú kavicsok feltehetően idősebb 
miocén képződményekből áthalmozottak, mert a közvetlen 
környéken nem ismert szálban álló előfordulásuk. Rétegso¬ 
rának alsó harmadában található meg az a szervesanyagban 
gazdag, sötétszürke, kavicsos, agyagos homok, amelyhez az 
ércesedés kapcsolódik. Sütőné (in Hegyi 1982) palinoló- 
giai eredményei szerint eggenburgi-ottnangi korú, ugyan¬ 
akkor a közbetelepült tufa az ásvány-kőzettani jellemzők 
alapján azonosítható a kárpáti emeletbe tartozó Tari Dácit- 
tufával. Barabás et al. (1996) szerint a Nyugati-Mecsek 
területén a terresztrikus összlet képződése a kárpáti kor¬ 
szakban is folytatódott, tehát fácieseltolódással a korábbi 
flóra is fennmaradhatott. 

A miocén rétegek eróziós felszínére sárga, homokkő¬ 
réteges, helyenként agyagos lencséket tartalmazó, 2-35 m 
vastagságban harántolt, a Somlói Formációba sorolható 
felső-pannóniai homok települ. Jól osztályozott, enyhén 
agyagos kötőanyagú, aprószemcsés, apró muszkovitcsillá- 
mos. Anyaga főként granitoidokból származik, a kvarc, a 
kevesebb földpát és a gyakori muszkovit mellett biotit- 
csillámokat is tartalmaz. Alsó rétegei gyakran halvány¬ 
zöld, szürke árnyalatúak. Bázistörmeléke 0,3-1,2 m 
vastagságú, szürke, rosszul osztályozott, agyagos kötő¬ 
anyagú, mátrixvázú, kavicsos homokkő, jól koptatott, 
zömében gránit, kevesebb riolit anyagú aprókaviccsal 
(Kállai Kavics Formáció?). A Somlói Formáció eróziós 
felszínére települnek a 12 m átlagvastagságú, negyed¬ 
időszaki eolikus-deluviális üledékek, illetve elsősorban 
lösz, áthalmozott lösz. 

A feltárt területen egy jelentős vető ismert, amelynek 
síkja a négy harántolás (9017, Db-11, Db-29 és Db-33 jelű 
fúrás) alapján 350770° helyzetű (3. ábra). E mentén az 
alaphegységi képződményekben legalább 100 méter a 
normál vető jellegű rétegtani elvetési magasság. Ugyan¬ 
akkor a miocén rétegsorban e szerkezet mentén 15 méteres 
feltolódás következett be, ami a fúrási rétegsorok közvetett 
adatai szerint a pannóniai képződményeket is érintette, 
vagyis az alaphegységi törés (normálvető vagy jobbos elto¬ 
lódás) síkja — a Mecsekre jellemző tektonikai fejlődés- 
menettel megegyezően — a késő-neogénben, déli vergen- 
ciájú feltolódásként éledt újjá (3. ábra), (Konrád & Sebe 
2010). Ezt támasztja alá Fazekas & Vincze (1984) érc¬ 
vizsgálata is. A szerkezet mentén az alaphegységben 
(Korpádi Homokkő) hidrotermás átalakulással Cr- és U- 
dúsulásos illitesedés történt, ami a Kővágószőlősi Homok¬ 
kő uránérces szerkezeti zónáiból jól ismert folyamat, és az 
alpi tektonikához köthető. Mivel a felette települő miocén 
rétegekben ilyen illitesedés nem figyelhető meg, a Db-11 
fúrással feltárt anomális szerkezeti zóna is miocén előtti; 
késő-miocén felújulását hidrotermás folyamatok már nem 
kísérték. 


Az ércesedés jellemzői 

Az ércesedéshez tartozó U-anomália elterjedése négy 
képződményt érint (3. ábra): 

— az alaphegységi vetőagyagot, 

— a dácittufa alatti szervesanyag-tartalmú rétegeket, 

— a dácittufa alsó néhány deciméterét és 

— a dácittufa feletti szervesanyag-tartalmú törmelékes 
összletet. 

Ezek közül a dácittufa feletti szervesanyag-tartalmú, 
lazán kötött, széteső, morzsalékos, agyagos, kavicsos 
homokban-homokkőben előforduló ércesedés (4. ábra) 
bizonyult műrevalónak. Finomszemű frakciója homokot, 
változó mennyiségű agyagot, kőzetlisztet és tufigén tör¬ 
melékanyagot tartalmaz. Jellemző agyagásványa az illit- 
Ca-montmorillonit (Hegyi 1982). A színképelemzési 
eredmények szerint az érces összletben néhol Zr és Ba 
dúsulása tapasztalható (Hegyi 1982). Fazekas & Vincze 
(1984) vizsgálatai szerint az urán a csökkenő szemcse¬ 
mérettel dúsul: a 0,125 mm-es frakció ötször-tízszer több 
uránt tartalmaz, mint az 1,0 mm-es frakció (5. ábra). 
A produktív összlet karbonáttartalma alacsony (átlag 0,2 
%). 

Az összlet különböző mértékű oxidációja eltérő 
limonit-tartalmat és színt eredményezett. A magas szer¬ 
vesanyag-tartalmú rétegek kivételével az uránérctartalmú 
rétegek erősen oxidáltak — Fe 2+ -0,4%, Fe 3+ ~2% —, 
ennek megfelelően az ércesedést is magas oxidációs fokú 
U-oxid és -hidroxid ásványok jellemzik. A nehézásvány 
frakció röntgen-pordiffrakciós felvételein csak a fő össze¬ 
tevők, mint a vas-oxid-hidroxidok és a rutil-ilmenorutil 
adtak jól értékelhető vonalintenzitást, a további gyakori, 
de halvány diffúz vonal Fazekas & Vincze (1984) szerint 
az uránásványok gyenge kristályosodottságára utal. A 
lehetséges ásványfázisok magasabb oxidációs fokú urán- 
oxidok, -hidroxidok (pl. studtit, hejvit-metahejvit (hai- 
weeite-metahaiweeite) és coffinit utáni oxidok) lehetnek. 

A szürke, szervesanyag-tartalmú rétegek környezetében 
sárga, sárgásbarna, limonitos zóna figyelhető meg, ami az 
érchordozó összlet jellemző sajátossága. Fazekas & Vincze 
(1984) radiográfiai felvételei szerint az urántartalom álta¬ 
lában szórt, de találhatók nagy urántartalmú (>10%) szem¬ 
csék is, amelyek ércásványokkal átszőtt fekete, szenes 
aleurolitok. Ennek köszönhető, hogy anehézásvány-leválasz- 
tással 5-10-szeres(!) dúsítás érhető el. A fonalas-szalagos 
szövetű uránoxidok környezetében megjelenő framboid 
bakteriopirit kristályok lokális, organikus eredetű reduktív 
környezetet jelölnek. Mindebből Fazekas & Vincze (1984) 
reduktív közegben végbement szingenetikus uránércesedésre 
következtetett, de nem tudták megállapítani, hogy az a permi 
vagy a miocén üledékképződés során zajlott-e le. Az érces 
aleurolitok viszonylagos állékonyságából, keménységéből 
inkább permi ércesedés áthalmozódását valószínűsítették. Az 
ércesedés a magas szervesanyag-tartalmú képződményhez 
kötődik, de nem minden magas szervesanyagtartalmú réteg 
érces, ezért az organikus szén és az U-tartalom közötti 
korreláció összességében alacsony. 

4. ábra. Részlet a Dinnyeberki Db-46 jelű fúrás érces szakaszáról. A papírcímkék a mért gamma intenzitást (cps) jelölik. 
Balogh Zoltán felvétele, a WildHorse Energy Hungary Kft. engedélyével 

Figure 4. Drill cores from the mineralized horizon of the borehole Dinnyeberki Db-46. Labels indicate the gamma-ray intensity 
(cps). Photo of Zoltán Balogh, licensed by WildHorse Energy Hungary Kft. 

5. ábra. A szemcseméret és az urántartalom összefüggése a Dinnyeberki Db-5 
jelű fúrás érces rétegeiben; Fazekas & Vincze (1984) adataiból szerkesztve 
Figure 5. Correlation of thegrain size and the uránium content in the mineralized beds 
of borehole Dinnyeberki Db-5;plottedfrom the data of Fazekas & Vincze (1984) 


A kavicsok zömét a 30-60 mm-es mérettartományba 
esők adják, ezek tartalmazzák az összes urán 20%-át. A leg¬ 
magasabb urántartalom a riolit-melariolit (Gyűrűfűi Riolit) 
és a bazalt (Mecsekjánosi Bazalt) kavicsokban mérhető 
(max. 430 g/t), a homokkövekben max. 40 g/t, a gránitokban 
max. 20 g/t. A dúsulás általában a kavicsok bekérgezé- 
seként, vagy a kavicsok belsejébe hatoló finom repedések 
mentén található (6. ábra). 

Az érces képződmény harántolási vastagsága 0,5-3,5 m 
között változik. Átlagos porozitása 15-20%, urántartalma 
20-6780 g/t közötti, a számított átlagérték 310 g/t. (A 2008. 
évben a WildHorse Energy által mélyíttetett Db-46 jelű 
fúrásban 20 600 g/t csúcsérték is előfordult, de ez már a 
kísérleti perkoláció utáni állapotot jellemzi.) Harsányiné 
(1988) számításai szerint az ipari ércvagyon sokszögelési 
módszerrel 13 305,7 t (18 048,8 fém-kg), számtani közép- 
arányos módszerrel 13 597,1 1 (17 676,2 fém-kg). A kezdeti 
mérések szerint a finomszemű frakció ércében fennállt a 
Ra/U egyensúly, az érces kavicsok többségében Ra-túlsúly 
mutatkozott. Az izotóparányok és az oxidációs viszonyok 
alapján jelenleg is intenzív kilúgzási és áthalmozódási 
folyamatok játszódnak le. Fazekas & Vincze (1984) vizs¬ 
gálata szerint az U több mint 90 százaléka hat vegyértékű, 
azaz lazán kötött, mobilis állapotú. A permi ércesedésből 
történt áthalmozódásra utal szerintük a legnagyobb U- 
tartalomhoz tartozó alacsony U 4+ érték (3-6%) és az enyhe 
negatív korreláció, valamint a szervesanyag és az U 4+ 
negatív korrelációja. 

Az ércesedés korának meghatározásához a Dinnyeberki 

7. ábra. A Db-3 és Db-46 jelű fúrások gamma-karotázs és laboratóriumi elemzési 
eredményei (Barabás 2009 nyomán) 

Figure 7. Gamma-ray downhole lóg and core sample laboratory test results of the boreholes 
Db-3 and Db-46 (Barabás 2009) 


6. ábra. Riolitkavicsok felületi csiszolatának fényképe (A, C) és 
autoradiográfiás felvétele (B, D). (Fazekas & Vincze [1984] 
felvétele, a háló osztása ~ 1 cm) 

Az uránásványok finom hintésként fordulnak elő, helyenként követve a 
folyásos szerkezetet és a repedezettséget 

Figure 6. Photos of polished sections (A, C) and autoradiography (B, D) 
of rhyolite pebbles. (Photos of Fazekas & Vincze [1984], grid spacing is 
-lem) 

The uránium minerals are finely disseminated, following the flow structure and 
fracturing in somé places 


Db-3 fúrás 5 ércmintájából ólomizotóp-összetétel 
meghatározást végeztek Leningrádban (Nyevszkaja 
Ekszpegyicija) izotóp-színkép módszerrel, a Me¬ 
cseki Ércbányászati Vállalat Radiokémiái Labora¬ 
tóriumában pedig az U-Th-Ra izotóparányt hatá¬ 
rozták meg (Sebessy L.) alfa-spektometriás mód¬ 
szerrel (Fazekas & Vincze 1984). Az utóbbi vizsgá¬ 
latot a Büt-11 jelű fúrás (MÁFI) 3 ércmintáján és 11 
db érces kavicson is elvégezték. Az eredmények 
alapján Fazekas & Vincze (1984) az első ércesedés 
korát 20 millió évnek találta, amelyet további áthal- 
mozódásos dúsulás követett 15-11 millió éve, de 
felhívják a figyelmet arra, hogy a permi homokkőből 
történt lepusztulás esetén a „törmelékes” uránásvá¬ 
nyok nagyobb radiogén ólomtartalma is okozhatta az 
idősebb koreredményt. 

A Ra/U egyensúlyra vonatkozó újabb adatokat 
(7. ábra) a korábbi Db-3 fúrástól 6,8 m távolságra 
lemélyített Db-46 jelű (WHE) fúrás szolgáltatta 
2008-ban (Barabás 2009). 

A két fúrás között jelentős különbségek mutat¬ 
koznak az ércesedés paramétereiben és jellegében. A 
Db-46 jelű fúrásban 1 méternyi meddő, valamint 
további 1 méternyi, gyengén ércesedett szakasz 
választja el egymástól a két érces szintet, míg a Db-3 
jelű fúrásban az ércesedés 3,7 méteren keresztül 
megszakítatlan. Továbbá a Db-46 jelű fúrás alsó 
érces szakasza olyan mélységben található, ahol a 
Db-3 fúrásban már nem volt érc. 

A nyolcvanas években az ércesedést összessé¬ 
gében egyensúlyi állapotúnak találták (Fazekas & 
Vincze 1984). A Db-3 jelű fúrás érces szakaszán az 
egyensúlyi hányados 0,76 és 1,5 között volt, rend- 
szertelen eloszlásban. Ezzel szemben a Db-46 jelű 
fúrás alsó érces szakaszában a gamma-spektrometriai 
elemzés erősen az urán irányába eltolódott radioaktív 
egyensúlyi helyzetet mutatott (Ra Ueq /U = 0,39). A 
fúrás felső érces szakaszában ellenkező helyzet 
alakult ki, vagyis a radioaktív egyensúly a rádium 
irányába tolódott el, a hányados eléri az 1,89-es értéket 
is. 


Az ércesedés teleptípusa 

A dinnyeberki ércesedés Dahlkamp (1993) 
osztályozási rendszerében a homokkő típusú tele¬ 
pek kategóriájába tartozik. Meglehetősen sajátos 
kifejlődésű, de besorolható az alaphegység-felszí- 

ni üledékszállítási csatornában létrejövő C/zm/e-altípusba. 
A szervesanyag-tartalmú rétegek U-tartalma rendszerint 
nagyságrendekkel nagyobb a környezeténél, de urán¬ 
szegély zónák is előfordulnak benne, a mi ből Fazekas & 
Vincze (1984) az ércesedés „lencsés-foltos” telepalkatára 
következtetett. 


Vízföldtani viszonyok 

A terület a Gyűrűfűi-völgy és egy ÉÉK-i oldalvölgy 
találkozásánál helyezkedik el, a fővölgyben állandó, a 
mellékvölgyben időszakos vízfolyással. A felszínközeli 
vizek áramlása is a völgytalp és a völgy lejtése irányába 
mutat. A morfológiából adódóan a nyugati-mecseki regi¬ 
onális beszivárgási területhez tartozik, az ún. középvonali 
régióhoz. A pannóniai (s.l.) képződmények vizére hatást 
gyakorló lokális vízáramlási rendszerek tekintetében 
lokális beszivárgási terület vagy átmeneti zóna. A mé¬ 
lyebb (miocén és alaphegységi) vizekre horizontális víz¬ 
áramlásjellemző, amit a különböző képződmények majd¬ 


nem teljesen azonos nyugalmi vízszintadatai bizonyí¬ 
tanak; a terület tehát vizét távolabbról, magasabb térszín¬ 
ről, D-DNy-i irányú áramlással kapja. A legalul települő 
miocén és az alaphegységi képződményekben a poten¬ 
ciálfelület kis esése és a rendkívül alacsony k-tényező 
miatt a vízmozgás gyakorlatilag elhanyagolható (Földing 
& Stefán 2004). 

A rétegsor hidrogeológiai jellemzése 

A lösz vízvezető-képessége irányonként változó: verti¬ 
kálisan viszonylag jó, horizontálisan gyengébb. 

A lösz alatt elhelyezkedő homokos, homokköves, he¬ 
lyenként agyagos lencséket tartalmazó felső-pannóniai 
üledékek talajvizet tárolnak, utánpótlást a beszivárgó csapa¬ 
dékvízből nyernek. Vízvezető- és víztároló-képességük 
valamivel magasabb, mint a fekü és fedő képződményeké. A 
tágabb környezetben több vízkút is települt ezekre a 
rétegekre. Szivárgási tényezője l,6xl0“ 6 m/s (II. táblázat). A 
képződmény víztározónak minősíthető, vize Ca 2+ , Mg 2+ 
HC0 3 -os. 


II. táblázat. Különböző módszerrel és különböző időben nyert permeabilitás, vízszállító-képesség és szivárgási tényező értékei a dinnyeberki ércesedés 
területén 

Table II. Permeability, water transport capacity and coefficient of permeability data obtained with different methods and at different times from the area of 
Dinnyeberki őre deposit 



Fúrásszám 

Vizsgált réteg 

Módszer 

Permeabilitás. D 

Vízszállító 
képesség T 

L m 7 s J 

Szivárgási 

tényező 

K [m/sj 

YlSZKFf 1982 

Db-8, 27,5 in veri. 

érces 

laboratóriumi 

0,0063 



Db 8, 27,5 m bor. 

0,0056 



Db-8, 27,9 in hor. 

1,511 



Db 8, 27,95 m vert. 

0.0678 



Db-8, 27,95 ni húr. 

0,120 



Tóth L ] 984 

S 1 

érces 

nyeletescs 

0,001 



Kusakin 

0,012 



vissza töl lődéses 

0,006 



Jtii'üb 

0,01 



alapegység 

laboratóriumi 

0,000001 



1985 

P 10 

érces 

pnibászivaltyá/is 



4,3F 07 

1986 

P2-P13 

érces 

sózás 



2,615-05 

Tóth A. 1987 

8-1 

érces 

kísérlet 



IL5F-04 

számítás 



l,0L-04 

Unyi 1987 

érces 

visszatöltödéses 



3,0E-07 

Unyi 1988 

P 10 

érces 

visszatöltödéses 



3,5 L 07 

P-2 - P-l3 

sózásos 



2,6F-05 

Unyt 1989 

S 1 

érces 

Jaeob 



3,5 R-0K 

több lépcsős 



3,5L-08 

1997 

S ] 

érces 

visszatöltődéses 



1,411 07 

l ' ömrNG & 
Stefin (2004) 

N 2 

alaphegység 




2L 06 

pannóniai 

főműk 

Iheis & Jaeob 


8,27F.-06 

1,65F-06 

érces 

Thm &. Jaeob 


8,59L-Ü7 

2,14L-07 

A teljes miocén törmelékes összlet gyengén vízvezető¬ 
nek és tározónak minősíthető. A szivárgási tényező szá¬ 
mított értéke a vízzáróság határát súrolja (II. táblázat). 
Vízföldtani szempontból három egységre bontható: 

A pannóniai homok alatti durvatörmelékes (agyagos 
homok, kavics, homokkő) összletre, amelyet két eltérő réteg 
épít fel: a miocén összlet felső harmadának alján lencsékben 
vagy az alaphegység felszínén települő tufás-agyagos réteg, 
amely gyakorlatilag vízzáró, és a miocén összlet alsó har¬ 
madának tetején egy agyagos, magas szervesanyag-tartal- 
mú réteg, amelyen belül, illetve közvetlenül a fölött alakult 
ki az ércesedés. Utóbbi egy alaphegységi völgyet kitöltő 
vízzáró dácittufa eróziós árkában lerakodott, rosszul osztá¬ 
lyozott törmelékes összlet. Keleti és nyugati irányban a 
vízzáró dácittufa határolja. Fedője gyakorlatilag vízzáró (k = 
10 8 m/s), rosszul osztályozott, agyagos törmelék. Feküje 
részben a vízzáró dácittufa, részben változó összetételű, de 
rossz vízáteresztő-képességű törmelékes üledék. Északi 
irányban az emelkedő alaphegységfelszín felé kiékelődik, 
attól vízzáró dácittufa és rossz vízáteresztő-képességű vagy 
vízzáró agyagos üledék választja el. Az érces összlet eredeti 
víztartalma 5%, átlagos porozitása 15-20%, permeabilitása 
1-10 mD. Az átlagos effektív szivárgási tényező 10~ 7 — 10 8 
m/s. Gyengén vízvezetőnek és tározónak minősíthető. 

A miocén (kárpáti) dácittufa összlet fúrás-hidrogeoló¬ 
giai mérések híján a maganyagvizsgálatok és analógiák 
alapján vízzárónak minősíthető. 

A legalsó miocén törmelékes összlet (az alapkonglome¬ 
rátummal) gyengén víz vezető. 

A miocén rétegek vize Na-Ca-(Ca-Na)-HC0 3 -os. 

Az alaphegységi képződmények ép állapotban gyakor¬ 
latilag vízzárók (k = 10 9 — 10 10 m/s), töredezettségük mérté¬ 
kétől függően vízvezetők és víztározók. Az egykori aprózó- 
dási zónában (a felső 10-20 méterben) a k-tényező értéke: 
2xl0 6 m/s. Vizük Na + , Mg 2+ , Ca 2+ HC0 3 -os. 

A felszín alatti vízrendszerek 

A lösz és a pannóniai képződmények vízföldtani egységet 
képeznek és talajvizet tárolnak, az utánpótlás közvetlenül a 
csapadékból származik. A pannóniai képződmények réteg¬ 
vize nem reagált a miocén rétegvizek nyomásváltozásaira. A 
miocén képződmények alsó — vízzáró réteg alatti — része 
közös rendszert alkot az alaphegység repedésvizeivel. Ezt 
jelezte, hogy a 9017 számú alaphegységi fúrás kanalazása 
közben az érces szintre szűrőzött fúrásokban is változott a 
vízszint, majd a perkolációs területen az érces fúrások 
szivattyúzása közben az alaphegységi megfigyelőfúrásban is 
vízszintcsökkenés volt észlelhető. A perkolációs területen az 
érces réteg vizének több alkalommal elvégzett hosszabb idejű 
(2 hét - 1 hónap) termeltetése a talajvíz szintjében nem 
okozott észlelhető változást. 

Az érces képződményben, amely a fedő irányában a 
felszíni vízfolyásoktól, illetve a talajvíztől és pannóniai réteg¬ 
víztől, a fekü irányában az alaphegységi repedésvizektől, 
oldalirányban pedig a kiékelődés és többnyire tufával való 
érintkezés miatt az alaphegységi repedésvizektől és az egyéb 


rétegvizektől elzárt — gyakorlatilag nincs vízmozgás. (A 
kompresszorozás során az alaphegység felé—kezdetben vita¬ 
tott, majd bizonyított — vízáramlás indult meg [Földing & 
Stefán 2001].) Dél felé horizontálisan lehetséges csak a 
gyenge vízáteresztő-képességnek megfelelő szivárgás, de víz¬ 
utánpótlás hiányában ez elhanyagolható. Ennek a zárt vízföld¬ 
tani rendszernek a következménye, hogy a 11-15 millió éves 
ércesedés máig fennmaradt — annak ellenére, hogy az urán 
90%-a oxidált, mobilis állapotú. Továbbá ennek köszönhető, 
hogy a kísérleti perkoláció területén hagyott kénsavas oldat és 
annak megnövekedett urántartalma tíz év alatt sem hagyta el a 
szennyezett térrészt. 


A kísérleti perkoláció módszerei és eredményei 

Fazekas & Vincze (1984) a Db-3 jelű fúrás ércanyagából 
két keverékmintát állított elő. Desztillált vizes, majd négyszer 
5 órán keresztül ismételt — 0,1 N H 2 S0 4 ; 2 pH — kénsavas 
kilúgzás során a minták urántartalmának 40, illetve 54%-át 
sikerült kioldani, ami arra utalt, hogy a finomszemű frakcióból 
a felszín alatti kioldás eredményes lesz. 

A kutatás időszakában felkért orosz szakértők 
(Dudukalov & Popov 1982) által a sóoldatos kísérletekhez 
javasolt lineáris elrendezésű P jelű kútháló (8. ábra) 1986- 

8. ábra. A dinnyeberki ércesedés központi területének fúrásai 
A kék szaggatott vonallal összekötött kutak a kezdeti sóoldatos kísérletek lineáris 
kúthálójának elemei, pirossal a hatszöges elrendezésű kísérleti perkolációs rendszer jelölt, 
középen az S-l jelű szívókúttal. 1 - alaphegységre szűrőzött fúrás; 2 - érces rétegre 
szűrőzött fúrás; 3 - pannóniai képződményekre szűrőzött fúrás; 4 - sóoldatos kísérlethez 
mélyült fúrás 

Figure 8. Boreholes in the Central part of Dinnyeberki őre deposit 
The wells connected by blue dashed lines are the elements of the linear well network of the 
initial brine tests. The red coloured wells along the circle are elements of the hexagonal 
experimental in situ leaching system, with S-l production well in the middle. 1 - Well 
monitoring the pre-Cenozoic basement; 2- Well monitoring the mineralized beds; 3 - Well 
monitoring the Pannonian formádon; 4 - Well drilledfór the brine test 

bán készült el, majd 1987-ben valósult meg a kísérleti ter¬ 
melést szolgáló hatszöges elrendezésű rendszer. Utóbbi az 
N jelű (nyomó-) kutakból és az S jelű szívó- vagy termelő- 
kútból állt (8. ábra). 

A lineáris kútháló besajtoló fúrásai az érctest alá 8 
méterrel mélyültek. Öblítéshez KCl-os, KOH-os és kemé¬ 
nyítős folyadékot használtunk. A szűrőzést nem rétegha¬ 
tárra, hanem 50 gammás vágási határra korlátoztuk. Az 
oldat lejutását az alaphegységbe annak vízelárasztásával 
terveztük megakadályozni. 

A kísérleti perkoláció alapkérdése a vízáteresztő-képes¬ 
ség. A szivárgási tényezőt és a permeabilitást többféle mód¬ 
szerrel határoztattuk meg és igen változatos eredményeket 
kaptunk (II. táblázat). 

Az 1988. évi tisztavizes kísérletek során az N jelű 
nyomókutakon az egyensúly beálltáig 1,5 bar túlnyomást 
hoztunk létre. Ekkor a nyomókutak együttes nyelési hoza¬ 
ma, illetve a középen mélyült S-l szívókút hozama 2,1 /perc 
(3 m 3 /nap) volt. A rétegvíz áramlási iránya délnyugatinak 
bizonyult. Az alaphegységi megfigyelőkút (F-5) termelés 
közbeni vízszintváltozásai arra utaltak, hogy csak a palást 
mentén alakult ki kapcsolat. A felső-pannóniai képződmé¬ 
nyek rétegvize nem reagált a miocén rétegvizek nyomás¬ 
változásaira. 

A kísérletek szerint a földtani környezet nem kedvezett a 
perkolációnak. A szakirodalom alapján minimálisan szük¬ 
séges 50 mD helyett a permeabilitás jellemzően 0,1-1 mD- 


nak bizonyult, és kedvezőtlen tényezőnek bizonyult a fekü 
vízzáró réteg hiánya is. 

A kísérleti perkoláció technológiáját Unyi (1988) és 
Fekete (1988) foglalta össze. A savazás 1988. 06. 23-ától 
20 g/l töménységű oldattal indult. Négy hónapon keresztül 
ezzel a töménységgel folyt a besajtolás. Az áteresztő- 
képesség növekedett, a nyelési hozam kétszeresére emel¬ 
kedett, miközben a kiemelt oldatmennyiség nem változott. 
A nyeletési nyomást 0,3-0,5 bárrá kellett emelni, így a 
nyomókutak együttes nyelési hozama 1,5-1,8 l/percre (2,2- 
2,6 m 3 /nap) változott és ehhez igazodott az S-l hozama is. 
A produktív oldat U-koncentrációja 3 hónap múltán kezdett 
emelkedni, a kezdeti 20-90 pg/literről a kísérlet leállásáig 
25 000 pg/literre. A megfigyelőkutak mintázása szerint a 
savas oldat az alaphegységbe és a fedőhegységbe nem jutott 
át. Az elterjedés a produktív rétegekben a nyomókutaktól 
számított 2,5 méternél nagyobb volt, de a 6 métert nem érte 
el. Az oldat szivattyúzással került három fogadótartályba, 
majd a szorpciós oszlop 1 m 3 Varion AP ioncserélő gyan¬ 
táján keresztül (2-3 m 3 /óra sebességgel) a 12 m 3 -es savkeze¬ 
lő tartályba ömlött. Tömény kénsav hozzáadásával — az 
előírt koncentráció beállítása után — az oldat a táptartá¬ 
lyokba, majd gravitációsan a hat nyomókútba jutott vissza. 
Hogy az oldat ne szökhessen az érces kontúron kívülre, 
gyenge depressziót kellett létrehozni. Ennek érdekében 
készült a hexagonális kútelhelyezés is. Másfélszeres túlnyo¬ 
mással az S-l szívókútból kitermelt 2,1 l/perc (3 m 3 /nap) 



9. ábra. A vezetőképesség, a SO^-ion és U-tartalom, valamint pH érték területi megoszlása a dinnyeberki ércesedés központi 
területén a különböző munkafázisok idején 

A fekete pontok az aktuális adatokat szolgáltató fúrásokat jelölik. A koordinátaháló EOV rendszerű 


Figure 9. Distribution of the condnctmty, the S0 2 f and U-content and the pHvalue on the Central part of the Dinnyeberki őre deposit 
during the different work phases 

Black dots indicate the wells providing the actual data. EOVprojection system 

hozamnál alakult ki egyensúly. A 2,5 méterre lévő F-4-es 
megfigyelőkútban a pH 10,1-ről 3,6-ra csökkent (9. ábra). 
(A pH kezdeti magas értéke a korábbi sózásos rétegvizsgá¬ 
latokból eredt.) Az U-koncentráció huszonnyolcszorosára, a 
vezetőképesség négyszeresére növekedett. Az érces szintre 
szűrőzött P-4-es kútban semmiféle változás nem jelent¬ 
kezett. Az alaphegységre és a fedőképződményekre szűrő¬ 
zött kutakban érdemleges változás nem következett be. Az 
S—1 kút kezdetben Ca-Mg-hidrokarbonátos vize fokozato¬ 
san Ca-szulfátossá alakult. Az F-4-es kút kezdetben 
nátrium-karbonátos, az utolsó vízmintában már kalcium- 
szulfátos volt. A belső megfigyelőkutakban nem történt 
változás. A korábbi kísérletek alapján feltételezett vízáram¬ 
lás a fekü felé nem indult meg. Az összes koncentrált 
kénsavfelhasználás — pontos adatok hiányában — 7 tonná¬ 
ra becsülhető. 


A terület felhagyása 

Rekultivációs terv (Koch et al. 1988) határozta meg a 
perkolációs munkák befejezésének menetét. A technológiai 
leírás szerint „ a savazási munkák befejezése után a savval 
átitatott kőzettömeget tiszta vízzel kell átmosni, hogy a 
rétegekben káros mennyiségű, a környezetet (felszín alatti 
vizeket) szennyező, illetve az esetleges későbbi savazási 
(oldási) munkákat károsan befolyásoló savmaradékokat 
eltávolítsuk ,, az alábbi határértékek eléréséig: (III. táblázat). 

III. táblázat. A rekultivációs tervben 
meghatározott határértékek 
Table III. Paraméter limits targeted by 
the remediation plán 


u 

2U0Ü pg/l 

pH 

5 7 

összes só 

4000 mg/l 

összes lebegő anyag 

200 mg/l 

összes l e 

20 mg/1 


Az 1989. évi gazdaságpolitikai változás és a bánya- 
bezárások fenyegető híre a kísérleti perkoláció megszakí¬ 
tására késztette a Mecseki Ércbányászati Vállalatot. A 
környezetvédelmi utómunkálat (mint pl. a savazott rétegek 
átöblítése) elmaradt. 

Az adalékmentes iszap a fúrástechnológiai előírások 
szerint (Koch et al. 1988) zárt rendszerben (vezércső-zagy- 
tároló) keringett, a palástcementezés bentonitos gélcement¬ 
tel történt, gázolaj fúrási célból nem került felhasználásra. 


A kísérleti perkoláció környezeti hatásai 

A kísérleti perkoláció befejezése után hat évvel, 1995- 
ben végeztünk először állapotfelmérést (Konrád 1995). 
Első lépésben a perkolációs terület fúrásaiból és a néhány 
kilométer távolságban fellelhető kutakból került sor víz¬ 
minta-gyűjtésre. 


Az első elemzési eredmények azt mutatták, hogy 

— az U-tartalom az érces megfigyelőkutakban nagy¬ 
ságrendekkel magasabb lett 1995-re, mint a perkoláció előtt 
volt (9. ábra). Ez az érték a nyomókutakban 1 000 és 17 000 
pg/l között változott; 

— a rendkívül magas S0 4 2 (a nyomókutakban 7000- 
28 000 mg/l, az érces megfigyelő kutakban 1500-12 000 
mg/l) és az összes oldott sótartalom, valamint a nyomókutak 
1 körüli pH-ja és a szabad sav jelenléte azt mutatta, hogy a 
kioldási folyamatok a perkolációs tevékenység után is foly¬ 
tatódtak; 

— az alaphegységi (F-5) és a pannóniai vizek (F-6, 
P—15), a távolabbi érces Dbg-23, Dbg-68 és Kacsóta B-2 
jelű fúrások, valamint a gémeskút vize nem szennyeződött a 
magas só- és urántartalmú oldatokkal; 

— az 1989. évi adatok alapján megállapítható volt, hogy 
a szennyeződés frontja déli irányban (az F-4 kút felé, ahol a 
magas szulfáttartalom jelzi a szennyezést) 2,5-6 m-rel 
túllépett a perkolációs terület kontúrján. 

A vízvizsgálatokat követő, 1995. évi kísérleti komp¬ 
resszorozás folyamán 

— a nyomókutakban megszűnt a szabad savtartalom, 
jelentősen csökkent az 2Fe, SOf, az oldott sótartalom, 
növekedett az U-tartalom és a pH értéke; 

— az érces megfigyelőkutakban csökkent a pH, kis 
mértékben emelkedett az U- és a szulfáttartalom; 

— valószínűsíthető volt, hogy a nyomókutak környeze¬ 
tének szennyezett víztömege került az F-jelű fúrások hatás¬ 
körébe az intenzív termeltetés hatására; 

— a nyomókutakban növekedett a pH (2,8-3,2 közötti 
értékre); 

— a megfigyelőkutak U-tartalmában kismértékű emel¬ 
kedés történt (2-4 mg/l), a nyomókutak magas U-tartalma 
(7-42 mg/l) a kompresszorozás befejezésekor mért értéke¬ 
ket tükrözte; 

— az N-l, N-3, és N-4 jelű kutakban csökkent, a többi 
nyomókútban állandósult, ill. kis mértékben növekedett a 
szulfáttartalom. 

A központi S—1 kút hosszú idejű termeltetése mellett 
vizsgáltuk a többi kút vízszintváltozását. Hasonlóan a koráb¬ 
ban tapasztaltakhoz, a pannóniai képződményekre szűrőzött 
kutak vízszintje nem változott. Az alaphegységre szűrőzött 
F-5 kút vízszintje kis mértékben csökkent, ami a korábban 
feltételezett (Unyi 1987) hidraulikai kapcsolatot bizonyította. 
Az F-8, F-9 és F-10 jelű kutak vízszintje — hasonlóan a 
többi érces rétegre szűrőzött kúthoz — csökkent. 

A tisztító kompresszorozás és az annak során vett víz¬ 
minták vizsgálati eredményei szerint (Földing & Stefán 
2004) 

— a vizsgált területen visszamaradt oldatok rendkívül 
szennyezetté váltak: 


^max 

so 2 ~ - 

max - 

Bm (bepárlási maradék) r 

P H mi„= 

fajlagos vezetőképesség n 


42 mg/l 
16 255 mg/l 
26,3 g/l 
2,8 

13 320 pS/cm; 


a pannóniai és alaphegységi vizek nem szennyeződ- 

tek a magas sótartalmú oldatokkal — noha az alaphegységi 
képződmények vizének ionösszetételében kis mértékű vál¬ 
tozás ment végbe; 

— a szennyezett víz a legmagasabb koncentrációban a 
nyomókutak körül helyezkedett el, amíg a központi rész 
kevésbé szennyeződött, azaz gyakorlatilag semmilyen 
irányban nem történt számottevő áramlás; az F-7, -8, -9, 
-10 kutak környezetébe nem jutott el a magas U- és só¬ 
tartalmú oldat; 

— a szennyeződés horizontálisan a központi S-l kút 
körül húzható, 10-12 m sugarú körön belül, vertikálisan 
pedig az érces réteg szintjében maradt. 

A rekultiváció szempontjából a legkedvezőbb folyamat 
az lett volna, ha az oldat annyira felhígul, szétoszlik és — a 
karbonáttartalom segítségével — közömbösítődik, hogy 
összetétele megfelel az előírásoknak. Az állapotfelmérés 
szerint nem ez, hanem a második legkedvezőbb helyzet állt 
elő: az oldat helyben maradt, így egyszerűen eltávolítható 
volt. 


A kármentesítés 

Az eredeti (kísérleti perkoláció előtti) állapot jellem¬ 
zéséhez nem álltak rendelkezésre adatok. A legkorábbi 
vízminőség-vizsgálatokra már a sóoldatos kísérletek után 
került sor. A különböző vízföldtani képződmények érin- 


A korábbi beavatkozások felmérése és értékelése 
(Lendvai 1995, Konrád 1995, Konrád et al. 1999) után a 
kármentesítés 1999. szeptember 14-én kezdődött meg, és 
2002. október 8-án fejeződött be. Ennek során tiszta víz 
besajtolásával öblítettük át a szennyezett rétegeket. 

A kármentesítő rendszer részei 

— az S-l és a hat darab N jelű kút, 

— az öblítővíz ellátását biztosító ásott kút és 

— az érces rétegre, az alaphegységre és a fedő összletre 
kialakított megfigyelőkutak (F-l-10; P—15) voltak. 

A kármentesítés elvi szelvényét a 10. ábra szemlélteti. 

A kármentesítés első évében (1999-ben) csak szivattyú¬ 
zás folyt. A rendszer hatásfokának növelése érdekében 
2000-2001-ben tiszta vizes besajtolásra álltunk át. A besaj- 
toláshoz használt víz a közeli gémeskútból származott. Az 
alacsony, napi 2-3 m 3 kapacitást a rendkívül alacsony 
áteresztőképesség okozta, ami a kármentesítés hatásfokát is 
jelentősen rontotta. Ezért 2002-ben kalcium-karbonáttal 
telített „mészvíz” besajtolásával kísérleteztünk. A felhasz¬ 
nált mészvíz Ca-koncentrációja 1,31 g/l, pH-ja 12,65 volt. 
Ennek eredményeképpen növekedett a műszaki beavatkozás 
hatékonysága, és az utólagos környezeti kockázat is csök¬ 
kent. 

A Dél-Dunántúli Környezetvédelmi Felügyelőség 
határozatában az alábbi határértékek elérését írta elő: (IV. 
táblázat) 



szennyezett oldatot 
tartalmazó 
térrész 


NyBNy 

wsw 


T.sz.f.msg. (m) 
Elev. a.sl (m) 


KÉK 

ENE 


10. ábra. A dinnyeberki kísérleti földalatti perkolációs terület kármentesítésének elvi vázlata (Földing & 
Stefán 2004) 

Figure 10. Draft chart of the remediation of the Dinnyeberki experimental in situ leaching site ( Földing & 
Stefán 2004) 


tetlen vizének minőségi jellemzésére a kutatás során mé¬ 
lyült Db-3, -5, és -7 jelű kutak 1982. évi adatait használtuk 
fel. A pannóniai képződmények és az alaphegység vizének 
vizsgálatára — mivel bebizonyosodott, hogy vízminőség¬ 
változás pár éves intervallumon belül nem történt — a 
megfigyelésre kialakított kutak (F-5, F-6) 1987. évi 
mintázási eredményeit, illetve ha lehetséges volt (a P-15 és 
9017 számú fúrások esetében) a sózás előtti állapot ered¬ 
ményeit dolgoztuk fel (Földing & Stefán 2004). 


IV. táblázat. A rekultivációhoz előírt határérté¬ 
kek 

Table IV Limit values specified fór remediation 


u 

401) pg/1 

Fajlagos vezetőképesség 

2000 pS/cm 

pH 

5-7 




































370 


Konrád Gyula et al.: A dinnyeberki uránércesedés földtana, kísérleti perkolációja és rekultivációja 


A kármentesítés folyamán az N jelű kutak U term tartalma 
exponenciálisan csökkent. A 2001. év végére 1 mg/l alá esett, 
2002 végére az előírt 400 pg/l-nél már alacsonyabb értékeket 
mértünk (kivéve az N-l jelű kutat, ahol az 750 pg/1 maradt). 
A tisztítás során a gyűrű körül elhelyezkedő F-7 - F-10 jelű 
kutakban a koncentráció mindvégig 100 jLig/1 U term alatt 
maradt, tehát a szennyeződés horizontálisan nem terjedt szét. 
A pannóniai képződményekre szűrőzött F-5 és P-15 
kutakban, valamint az alaphegységre szűrőzött F-6 kútban és 
a negyedidőszaki képződményekben mélyült gémeskútban a 
kármentesítés során nem emelkedett a koncentráció, azaz az 
U t erm értékek alapján a szennyeződés vertikális irányban sem 
terjedt tovább. A U term <400 pg/1 kármentesítési szennye- 
zettségi határértéket az F-l (2370 jJ.g/1), az F-2 (1400 pg/1) és 
az F-3 (1700 pg/1) kút esetében nem értük el. 

A kármentesítés első szakaszában a fajlagos vezető- 
képesség a szennyezett érces rétegben (az N jelű kutakban) 
5000-10 000 pS/cm között volt, a 2000. év végére 4000 
pS/cm alá csökkent, majd 2002-re elérte a 2000 pS/cm 
határértéket. 

A nem érces — pannóniai rétegekre és az alaphegységre 
— szűrőzött kutakban a kármentesítés hatására nem 
változott számottevően a fajlagos vezetőképesség. Értéke 
0,5-1 pS/cm között ingadozott. 

A pH értéke az N jelű kutakban a 2000. év végén kezdett 
emelkedni, a kezdeti 3,5-4-ről 7-re. A 2002-ben végzett 
mésztejes besajtolás hatását így egyértelműen nem lehetett 
kimutatni, hiszen egyes kutakban az erőteljes növekedési 
tendencia jóval korábban megindult. 

A közeg rendkívül alacsony áteresztőképességére, így 
a szennyeződés helyben maradására utalnak a pH értékek 
is. A kármentesítés elején ugyanis a korábbi nyomó- 
kutakban rendkívül alacsony pH értéket mértek, ugyan¬ 
ekkor a hatfúrásos gyűrűn belüli érces megfigyelő- 
kutakban magasabb, 4-5-ös pH értékeket találtak. Tehát a 
szennyezés óta eltelt több mint 10 év alatt sem egyen¬ 
lítődött ki a pH ezen a néhány méter átmérőjű területen 
belül sem. A kármentesítés az előírt 5-7 határértéket 
egyetlen esetben nem teljesítette: az N-l jelű kútban a pH 
3-4 volt a munka befejeztével. 



11. ábra. A dinnyeberki ércesedés és környezete vízföldtani modelljének 
rácshálózata a felszíni vízfolyás, a figyelőkutak és a dinnyeberki vízkút 
feltüntetésével 

Figure 11. Hydrogeological model grid of the Dinnyeberki őre deposit and its 
surroundings, indicating the surface water stream, the monitoring wells and the 
Dinnyeberki water well 

Az érclencse közvetlen környezetének a földtani fel¬ 
építése a részletes fúrásos feltárás alapján jól ismert, a 
tágabb környezet a KMRK (komplex mélységi radiometriai 
kutatás) és egyéb kutatófúrások alapján szerkeszthető meg, 
a modell peremei felé egyre kevesebb információval. A 
földtani feldolgozás alapján elkészített vízföldtani modell 7 
rétegű (V. táblázat és 12. ábra). 

A horizontális és vertikális szivárgási tényezőre a te¬ 
rületen végzett nagyszámú hidrodinamikai vizsgálat 
eredményeit, a porozitásértékekre ezen túlmenően szak- 
irodalmi adatokat (Csicsák 1999) vettünk figyelembe. 

A szivárgáshidraulikai modellben használt szivárgási 
tényező (k) és effektív porozitás értékeket a VI. táblázat 
tartalmazza. 


Vízföldtani modellezés 

2011-ben numerikus vízföldtani modell felállításával és 
alkalmazásával a visszamaradt szennyeződés esetleges 
terjedésének vizsgálatát is elvégeztük, kiemelt figyelemmel 
a Dinnyeberki község ivóvízellátását biztosító vízmű után- 
pótlódási területére. (Az ércesedéshez a Dinnyeberki köz¬ 
ségi vízműkút található a legközelebb, légvonalban mintegy 
1300 m-re. Déli irányban még távolabb, Kacsótán találhatók 
ivóvízkutak.) 

A modellezéshez a Processing Modflow Pro 7.0.34 
programot használtuk. A modellezett területet a 11. ábra 
mutatja. (A modell sarokponti koordinátái: EOV 
Y: 562 650-566 000; X: 82 350-85 550 [3350x3200m]). A 
hidrodinamikai modell rácshálójának cellakiosztása 
335x320 db, az alap rácshálózat 10x10 méteres. 


V. táblázat. A vízföldtani modell rétegei 
Table V. Layers of the hydrogeological model 


VUh.MI- 

rÉtec, 

Kc|vwlitiénj 

ítéleti rövid jellcnróe 

|. 

rk'gyedidíA/ak 

lösz, agyag 

2, 

Íélst7písnnűmai (Somlói F ) 

homok, agyagos homok 


m Eocén lörmelékes (Szászvári KJ 

kavicsos homok, agyagos 
honiok, kavicsi ts agyag 

4. 

uránérce?, miocén törmelékei 
{ Szászvári 17] 

magas szervcsimyag- 
tartalmi kavicsos 
homok, ka vicsos agyag 

\ 

miocén törmelékes (Szászvári K és 
Táti Dácillufa) 

kavicsos homok, agyagos 
homok, kavicsos agyag, 
dáduul'a 

6. 

repedezett alaphegjség (Korpád!, 
Cscrdi F„ Gyürjtiji f. cs Mórágy! K.) 

repedezett homokkő, 
riolit, gránit 

7 

alaphegység (Korpátli. Cserdi K, 
(iyurűlji K és Mónigyi K.| 

homokkő, rioli J. grhii. 

miocén elterjedés 


kvartsr (1) 


_ " 


réÍsÜ-pi1Tin6niai(2) 


ncpcdixohl alaphegység (6) 
alaphegy Kég (7> 



12. ábra. A vízföldtani számítások során a Modflow programban alkalmazott földtani modell felépítése (Ny-K-i szelvény az ércesedésen keresztül) 
Figure 12. Structure of the geological model used in the Modflow software during the hydrogeological calculations (W-E section across the őre deposit) 


VI. táblázat. A szivárgáshidraulikai modellben használt értékek 
Table VI. Values used in the filtration hydraulic model 


Modcllréteg 

Képződmény 

Szivárgási tényező 

Tiíléktór 

pomzitás 

horizontális | vertikális 

K (m/s) 

1. 

kvarter 

1*10 J 

lxlű' 

0,1 

2. 

fekö-pamioniai 

5nr 

5M0 1 

0,1 

3. 

miocén (felső) 

1*10* 

5*I0 J 

0,5 

4. 

miocén szerves (U-larlalmii) 

5xitr 7 

] X | (>- T 

0,5 

5.. 

miocén (alsó) 

5* 10 ' 

1x10 '■ 

0.5 

6, 

alaphegység (repedezett) 

5*10 7 

1*10 7 

0,5 

7, 

alaphegység (Cserdi, Mórágy!) 

1x10* 

1x10* 

0,1 


Meghatároztuk az ércesedés területéről 
induló vízrészecskék terjedési sebességét 
és útvonalát (áramképét) több idő- 
intervallumra és valamenynyi rétegre. Ezek 
közül az érclencséből induló részecskék 
100 éves áramképét mutatjuk be a 13. 
ábrán. 


Következtetések 

A dinnyeberki kutatás során Magyar- 
országon eddig ismeretlen típusú uránérc¬ 
felhalmozódás vált ismertté. A dúsulásra az 
egyik lehetséges magyarázat a permi 
formációk uránércének az áthalmozódása. 

13. ábra. Az érctestből indított vízrészecskék 100 éves 
áramképe a terület 10 000-es topográfiai térképén (EOV 
hálózat) 

Piros szín jelöli a szervesanyag-tartalmú rétegben, zöld a 
közvetlen fedő miocén képződményben, kék a pannóniai rétegek¬ 
ben haladó részecskéket 

Figure 13.100-years flow pattern of water particles starting 
from the deposit on the topographic map of the area (Scale 
1:10,000, EOV grid). 

Red colour indicates the particles moving in the organic malter 
containing bed, the green ones move in the immediate overlying 
Miocéné formádon, the blue ones in the Pannonian beds 

Az ércesedés alatti alaphegységben előfordul, és a 
környéken a felszínen is megjelenik a Korpádi Homokkő, 
amelyből ércindikációk ismertek (Vincze et al. 2011). 
Hasonlóképpen feltárt a Cserdi Formáció, amely ezen a 
területen uránérc szempontjából ugyan meddő, de a 
Somberek Smb-1 jelű fúrásban ismert belőle indikáció. A 
Kővágószőlősi Homokkő a közeli Goricai-blokkban kie¬ 
melt és lepusztuló helyzetben volt a miocén során, így 
elképzelhető, hogy az abból ismert érc urántartalma halmo¬ 
zódott át. Elképzelhető megoldás, hogy a környező alap- 
hegységi (perm homokkövek, riolit, gránit) vagy idősebb 
miocén képződményekből (pl. dácittufa) oldódott ki az urán. 
(Ebből a szempontból figyelemre méltó, hogy az érclencse 
északi peremén mélyült 9017 számú fúrás granitoid kőzeteiből 
Vincze et al. [2011] mikroteléres-mikroeres uránércet írtak 
le.) Ebben az esetben az üledékképződéssel egy időben, vagy 
azt röviddel követően érkező urántartalmú oldatok bejutottak a 
még laza üledékbe és — elsősorban a szervesanyag-tartalom 
redukáló hatásának köszönhetően — megkötődött a csak 
oxidált formában mobilis urán. 

Abból a megfigyelésből, hogy az urán kiugró koncent¬ 
rációban mindig a szervesanyag-tartalmú kőzetekhez kötő¬ 
dik, de nem minden szervesanyag-tartalmú kőzet érces, arra 
következtethetünk, hogy a szingenetikus ércképződés már 
korábban megtörtént, és a szervesanyag-tartalmú üledék 
csak „konzerválta” az áthalmozott szürke, ércásványos 
aleurolitban az uránt. Az izotópvizsgálatok (Fazekas & 
Vincze 1984) is ezt támasztják alá. 

Az érc kialakulásához szükség volt a telep urántartal¬ 
mának átrendeződésére, koncentrálódására is a késő¬ 
miocénben — akár fizikai, akár kémiai úton. Ezután a telep 
hidrogeológiai szempontból zárt rendszerré vált, az urán¬ 
tartalmú oldatok elszökni nem tudtak, az urán a telepen 
belül migrált, és a szervesanyag-tartalmú, vagy egyéb 
okból reduktív mikrokörnyezetben tovább dúsult. Az 
ércesedés kora ólomizotóp-mérés alapján 20, a további 
áthalmozódás kora 11-15 millió évnek adódott (Fazekas & 
Vincze 1984). (Az idősebb kort fenntartással kell kezelni, 
minthogy az érces összletben található savanyú vulkáni 
tufa egyértelműen Tari Dácittufa, tehát a kárpáti korszak 
végén képződött, mintegy 16 millió éve. Erre figyelmeztet 
Fazekas & Vincze (1984) is. Ma már az izotópok spektro- 
metriai módszerrel történt meghatározása sem tekinthető 
mérvadónak.) így az ércesedés idősebb lenne a befogadó 
kőzetnél. Ugyan nem zárható ki, hogy a tufaszint alatti 
törmelékes miocén üledékek jóval idősebbek, vagyis akár 
20 millió évesek is lehetnek, de a kavicsanyag válto¬ 
zatlansága, az egész összlet egységes litológiai arculata 
ennek ellentmondani látszik. Lehetséges magyarázat még, 
hogy egy közeli, idősebb miocén uránércesedés anyaga 
halmozódott át törmelékként a kárpáti korú képződmé¬ 
nyekbe, majd ott tovább koncentrálódott. Az eredeti 
állapotú ércben általában fennállt a radioaktív egyensúly, 
csak a kavicsokban mutatkozott Ra-többlet. Ez szintén arra 
utalhat, hogy a kavicsok urántartalma „hozott anyag”, tehát 
már ércesedetten halmozódtak át az idősebb miocénből, 
majd a jelenlegi helyükön — a később lezajlott átren¬ 


deződés során — uránt veszítettek, míg a kevésbé mobili¬ 
zálható rádium bennük maradt. 

A dúsulás általában a kavicsok bekérgezéseként, vagy a 
kavicsok belsejébe hatoló finom repedések mentén figyel¬ 
hető meg. A meddő kőzetben található azonos anyagú kavi¬ 
csok meddők, az eredeti állapotukban pedig uránban 
szegény bazaltkavicsok az érces rétegekben uránban a leg¬ 
gazdagabbnak mutatkoznak. Mindezek azt bizonyítják, 
hogy a kavicsok ércesedése utólagos. 

Hasonló típusú ércesedésre olyan alaphegységi környe¬ 
zetben lehet számítani, amelynek kőzetei áthalmozásra vagy 
kilúgzásra alkalmas uránt tartalmaznak. Nem kizárólagos 
feltétel az urán dúsult mennyisége, ha a kioldás és a megfelelő 
vízáramlás elegendő ideig fennáll. Alapfeltétel azonban a 
megfelelő — reduktív, leginkább mocsári — fáciesű és 
hidrogeológiai helyzetű fedőhegységi üledékek kifejlődése. 
Ilyenek előfordulására lehet számítani a Mecsek környe¬ 
zetében, ezért is indult meg Majoros György tervei szerint a 
nyolcvanas években a kis mélységű radiometriai kutatás 
(KMRK), melynek során még egy perspektivikus területet 
találtunk Bátaszékkörnyékén (Barabás et al. 1987, Barabás 
1992). Ott felső-pannóniai (s.l.) képződményekhez kap¬ 
csolódik egy klasszikus „roll típusú” dúsulás. Kutatását a 
MÉV kezdte meg a nyolcvanas évek végén, majd a kétezres 
években a WildHorse Energy Hungary mélyített néhány 
újabb fúrást (Barabás et al. 2008). 

2008-ban, a dinnyeberki uránérc legújabb kutatási 
fázisában a WildHorse Energy lemélyíttette a Db-46 jelű 
fúrást, amelynek anyagvizsgálati eredményei környezet- 
földtani szempontból is tanulságosak. A kísérleti perkoláció 
— a kedvezőtlen hidrogeológiai viszonyokból fakadóan 
mérsékelt sikeressége ellenére is — átrendezte az ércese- 
dést. Az érctest legalább tíz éven át savas közegben 
(pH = 1-4) állt, ami részben a kármentesítés után is fenn¬ 
maradt — hiszen egyes megfigyelő kutakban a pH értéke 
5-6 volt. A jelek szerint ez elég hosszú idő és elég agresszív 
környezet volt ahhoz, hogy még a gyenge áteresztő- 
képességű kőzetben is végbemenjen bizonyos migráció. A 
Db-46 jelű fúrás az egykori kísérleti perkoláció hatás- 
területén belül, a Db-3 fúrás mellett mélyült. Utóbbi 
karotázsgörbéje alapján az ércesedés eredetileg egybefüggő 
volt, de később az urán távozott a középső szakaszáról, 
részint a perkoláció, részint a későbbi, savas rétegvíz okozta 
mobilizáció és migráció következtében (7. ábra). A migráció 
lefelé irányult, míg végül a magas szervesanyag-tartalmú 
réteg a 107,5 m-es tengerszint feletti magasság környékén 
ismét megkötötte az uránt — extrém magas koncentrációt 
eredményezve. Ez a magyarázata a középső szint jelenlegi 
uránhiányának (rádiumtöbbletének), és az alsó szint urán¬ 
többletének. 

Környezetföldtani szempontból is tanulságos, hogy az 
ércesedés területén korábban folytatott radiometriai- 
radiogeokémiai kutatások nem találtak anomáliát. Sem a 
környék forrásainak, sem az érctest feletti (!) gémeskútnak a 
vize nem utalt urándúsulás közelségére, noha a kiemelkedő 
koncentrációjú érc a felszín alatt mindössze 39 méterrel 
helyezkedik el. A gémeskútba telepített radonérzékelő sem 

jelzett anomáliát. Ezek a megfigyelések a radioaktív 
hulladékok elhelyezési programjában természetes analó¬ 
giaként hasznosíthatók a földtani gát kiválasztásához és 
megbízhatóságának értékeléséhez. 

A numerikus vízföldtani modellezés alapján megálla¬ 
pítható volt, hogy az 50 éves elérési időkhöz tartozó 
áramvonalak nem érik el sem a felszínt, sem a fedő kvarter 
rétegeket. A vízbázis ebből következően, valamint a fedő¬ 
réteg jelentős vastagsága miatt, nem sérülékeny. Esetleges 
veszélyeztetettségét az érclencse irányából is vizsgáltuk, a 
szennyezett kőzettest határáról indított vízrészecskék 
pályájának modellezésével. Az áramlási irányok déliesek, 
elkerülve a dinnyeberki ivóvízkút utánpótlódási területét. 
Déli irányban 7 km-re található a legelső vízkivétel, és 
figyelembe véve, hogy 300 éves elérési időhöz 1,5 km-es 


úthosszt tartozik, valamint a számítások konzervatív 
megközelítéssel készültek, kijelenthető, hogy a szennye¬ 
ződés ezeket sem veszélyezteti. 

Abstract 

The Korpád Sandstone in the 9015 drill core situated in the Mecsek Mts consists of red mudstones and interbedded 
calcrete crusts with sandstones and conglomerates. Calcrete microfabrics reveal micritic mottles, rhizocretions, smaller 
root casts and Microcodium -1 ike aggregates. These features, together with the mineralogy, suggest a relatively dry 
climate with a low amount of rainfall (100-500 mm/year) during pedogenesis. Calcite cements are interpreted to have 
precipitated first in an oxidizing meteoric environment; then, after initial burial, under reducing conditions. 

Keywords: béta calcrete, rhizoliths, Microcodium, early diagenesis, Permian, Mecsek Mts 


Introduction 

In Southern Transdanubia, SW Hungary, Permian 
sequences are represented mostly by Continental siliciclastic 
and volcaniclastic rocks. They were deposited in Continental 
strike-slip and rift-related basins, belonging to the internál 
part of the Variscan orogenic domain (Szederkényi 2001; 
Vozárová et al. 2009). The syn-eruptive Cisuralian volcani¬ 
clastic deposits have a complex stratigraphic architecture 
and can be subdivided intő three lithostratigraphic units: the 
upper part of the Korpád Sandstone, the Gyűrűfű Rhyolite, 
and the lower part of the Cserdi Conglomerate (Barabás & 
Barabásné Stuhl 1998; Varga 2009). Among these units, 
the fine-grained siliciclastic deposits of the Korpád Sand¬ 
stone are distinctive with respect to the presence of 
palaeosols (Varga 2009). 

The alluvial Korpád Sandstone occurs in the subsurface 
of Southern Transdanubia and ranges up to 700 m in 
thickness, consisting of polymictic conglomerate, breccia, 
sandstone and mudrocks. This formation contains a sparse 
Early Permian macroflora (e.g. Pecopteris, Voltzites ) and a 
lowermost Permian microflora composed of the Potoniei- 
sporites and Vittatina assemblage (Barabás & Barabásné 
Stuhl 1998). Despite a long history of research (Barabás 
& Barabásné Stuhl 1998 and references therein; 
Szederkényi 2001), no palaeosols were ever recognized in 
this unit; however, a large amount of individual dolomité 
concretions and concretion aggregates together with animal 


burrows were described by Jámbor (1964) from the red 
siltstone samples (drill core Dinnyeberki 9015; Figure 1, A 
and B). Related to a current research project Varga (2009) 
reported that these carbonate concretions are, at least parti- 
ally, of rhizogenic origin, representing nodular horizons of 
calcrete profiles. 

The generál characteristics and palaeoclimatic 
significance of the Korpád calcrete 

The studied calcrete sample is characterized by the 
presence of root traces and associated biogenic structures 
(.Figures 1 and 2), showing béta microfabrics ( sensu Wright 
1990). Its microscopic features reveal micritic mottles, 
rhizocretions, smaller root casts and Microcodium- like ag¬ 
gregates (Klappa 1980, Kabanov et al. 2008). The rhizo¬ 
cretions are complex tubular structures up to 6-9 mm in 
diameter, with a wall structure of irregular micritic laminae; 
these form roughly concentric layers around the Central 
hollow fiiled by drusy calcite spar cement {Figures 1, D and 
2). In the pedogenic micritic laminae of rhizocretions, 
carbonate is replaced by tiny authigenic (non-luminescent) 
quartz, and this is present with euhedral crystal terminations. 
Root cast cements are predominantly equant calcite spar with 
a typical drusy fabric. Crystal sizes may reach 400-500 pm 
towards the centre of the pores. A distinct pattern of cathodo- 
luminescence zoning, representing different cement 

Figure l.A) Structural framework and generalized geological map of the Mecsek Mts (Konrád & Sebe 2010) and sample locality (sample code: 15/22; sample depth: 305.1 
m). 1 =Neogene; 2 =Jurassic and Cretaceous; 3 = Triassic; 4 = UpperPermian - Lower Triassic; 5 =Palaeozoic in generál; 6=observedfault; 1 = compiledfault; 8=observed 
reverse fault; 9 = compiled reverse fault; 10 = strike-slip fault; 11 = syncline; 12 = anticline; B) Generalized lithological column of the Korpád Sandstone Formádon in core 
9015 (Varga 2009); C); Red mudrock with pedogenic calcite nodules. Carbonate precipitation took piacé only in discontinuous areas in close association with roots; D) 
Photomicrographs of the Permian calcrete sample 15/22/1. The biological components of the soil became calcifiedfarming rhizoliths (rhizocretions, root casts), calcified 
füaments, and nodules (upperphotos). Rhizoliths occurin close vicinity to Microcodium-like calcite aggregates with relics ofdarkfinely dispersed inclusions (lowerphotos) 

generations, can alsó be observed ( Figure 2). The initial 
generation of the root cast cements is non-luminescent or has 
a very dűli luminescence; the second generation is brightly 
luminescent and contains thin, dűli or non-luminescent 
bands; the third generation has ahomogeneous bright orange 
CL. This cement occurs as the last void-fill in large pores; 
additionally, it can alsó be seen around the large rhizoliths 
(Figure 2, C and D ). 


should be noted that the Cisuralian calcrete occurs about 70 
m below the boundary of the Korpád Sandstone and 
Gyűrűfű Rhyolite ( Figure 1, B ). In the western part of the 
Mecsek Mountains, the -200 m thick overlying complex is 
interpreted by Varga (2009) as a strongly to moderately 
welded (high-grade) ignimbrite, so the recrystallization of 
Microcodium might have been caused by the heating effect 
(?) of the subsequent volcanic activity. 



Figure 2. Optical(left) andcathodoluminescence (CL; right)photomicrographs of thePermian calcretesample 15/22/2. A-B)Rhizocretion with complex tubularstructure 
(XPL and CL). In the Central hollow füled with drusy calcite spar cement, a distinct pattern of luminescence zoning representing different calcite cement generations is 
observed. Authigenic quartz crystals are marked by arrows; C-D) Rhizolith with calcite spar cementfllled voids (PPL and CL). Note the inclusion-rich calcite cement with 
homogeneous bright orange CL around the rhizolith 


The surroundings of the rhizocretions are enriched in the 
relic structure of in situ Microcodium aggregates ( Figure 1, 
D). Unfortunately, Microcodium appears as partly to totally 
recrystallized calcite grains, so primary morphology could 
nőt be determined; however, relics of dark, finely-dispersed 
inclusions are obvious. The shape of the aggregates is 
variable, ranging from spherical clusters to larger cylinders 
(’corn-cob’-like) around 150-200 pm in diameter, showing 
very similar characteristics to the typical kind of Micro¬ 
codium (’Microcodium a’; Kabanov et al. 2008). Occa- 
sionally, somé aggregates are replaced by limpid calcite spar 
with coarse anhedral crystals showing sutured contacts. It 


X-ray diffraction (XRD) studies of the calcrete indicate 
that the mineral assemblage of the parent matériái 
(mudstone which is rich in strongly altered glass-shards) is 
dominated by calcite and, subordinately, quartz. Albite, 
haematite, illite+muscovite, dolomité, smectite and chlorite 
are minor to trace components. Its clay fraction (<2 pm) 
consists of illite+muscovite (-80%), chlorite (-10%) and 
mixed-layer illite/smectite (5-10%). In calcrete nodules, 
calcite is the dominant mineral; quartz, albite and 
illite+muscovite are present in small proportions. 

Carbonate palaeosols which form only when eva- 
poration exceeds precipitation are generally considered as 

reliable palaeoenvironmental and palaeoclimatic indi- 
cators. Microbial decomposition releases C0 2 that Controls 
the dissolution and precipitation of pedogenic carbonate 
(Alonso-Zarza 2003). Drusy calcite spar commonly de- 
velops in a phreatic meteoric environment, representing the 
very early diagenetic events. Meteoric cements are typically 
non-luminescent with minor bright CL zones, reflecting the 
generally oxidizing natúré of shallow meteoric waters. After 
initial burial, reducing conditions develop and these result in 
luminescent calcites (Eliassen & Tat rőt 2005). The 
observed features in the rhizolith cements are consistent 
with this model. 

Chemical weathering of primary silicates in the parent 
matériái such as albite results in the formádon of clay 
minerals like smectite (Appelo & Postma 2009). Regarding 
hydrological conditions, smectite is predominantly formed 
in relatively dry climates with low amount of rainfall, where 
the rate of flushing of the soil is low, so that the solute 
concentrations become higher. Its formation is further 
enhanced when rapidly dissolving matéria! such as volcanic 


rock is available (Alonso-Zarza 2003, Appelo & Postma 
2009). When calcretes are associated with soils containing 
oxidized iron, smectite and illite — corresponding to the 
composition of the studied Permian calcrete — they 
probably indicate semiarid climates with rainfall averages 
of 100-500 mm/year (Retallack 1990, Alonso-Zarza 
2003). 

Bevezetés 

A zengővárkonyi alsó-kréta vasérc keletkezését és az 
ércet zömében alkotó ichnofauna (rákkoprolitok) geneti¬ 
káját sokan és sok megközelítésből vizsgálták (Wein 
1949; Szurovy 1949; Sztrókay 1952; Pantó 1955; 
Molnár 1957,1961; Fülöp 1960; Palik 1965; Hetényi et 
al. 1968; Vendl & Kisházi 1972; Bujtor 2006, 2007, 
2011, 2012a, b), de megnyugtató, tudományos érvekkel 
alátámasztott és ellentmondásoktól mentes földtani meg¬ 
oldás eddig nem született. 

Legújabban Bujtor László foglalkozott a témával, 
őslénytani szempontokból kiindulva (Bujtor 2006, 2007, 
2011,2012a,b). A zengővárkonyi Dezső Rezső-völgy alsó¬ 
kréta feltárásaiból gyűjtött sajátos faunát (brachiopodák, 
ammoniteszek, foraminiferák, tengeri sünök, szivacsok) 
és ichnofaunát (tízlábú rákok koprolitjai) tenger alatti 
hidrotermás tevékenységei hozza Összefüggésbe. A tízlábú 
rákok nagyarányú elterjedését szintén a hidrotermás 
működéshez, illetve az ahhoz kapcsolódó kemoszintetikus 
baktériumok megjelenéséhez köti. Következtetései azon¬ 
ban — a megfelelő földtani folyamatok értelmezésének 
hiánya (intruzív vulkáni test, peperitesedés), a képződmé¬ 
nyeket ért hidrotermás hatások időbeliségének félreisme¬ 
rése (a rákok megtelepedése megelőzte a hidrotermás 
működést és nem fordítva), valamint bizonyos decapoda 
(tízlábú rák) taxonok keverése miatt (az Axiidea és 
Gebiidea alrendágba tartozó „szellemrákok” és a mély¬ 
tengeri hidrotermás feláramlások közelében jellemző Bra- 
chyura alrendágba tartozó rákok életmódja és felépítése 
teljesen eltérő) — alaptalanok. A hidrotermás feláramlá¬ 
sok közelében egyáltalán nem szignifikáns cephalopodák 
(González et al. 1998; Desbruv^res et al. 2006) meg¬ 
lepően magas részarányát a zengővárkonyi lelőhelyen ő 
maga is bizonytalanságként értékeli. Kisújbánya mellett 
talált rákkoproiit tartalmú mészkőkavics előfordulásból a 
környező területek földtani hátterének alaposabb vizs¬ 
gálata nélkül messzemenő és dinamikailag valószínűtlen 


következtetést von le — a zengővárkonyi területről a Kis- 
újbányai-medencébe történő törmelékfolyást feltételezve. 

A jelen vitacikk szerzője a mecseki alsó-kréta magmás 
testekhez (telérek, teleptelérek, tenger alatti párnalávák, 
intruzív párnalávák, hialoklasztitok) kötődő hidrotermás 
események nyomait (hidrotermás paragenezisek, hidroter- 
más-metaszomatikus kőzetátalakulások, ércesedések) ku¬ 
tatva jutott el a zengővárkonyi vasércesedés helyszínére. Az 
érc genetikájának feltárása érdekében a Mecsekben analóg 
területeket keresve (a kora-kréta tenger alatti vulkanizmus 
nyomai Ófalutól Magyaregregyig nagy területen nyomoz¬ 
hatok) fellelt több, a zengővárkonyival megegyező gene- 
tikájú vasércesedést, illetve ércindikációt. Az egyre növek¬ 
vő mennyiségű földtani információ értelmezésével a vita¬ 
cikk szerzője saját legkorábbi értelmezéseit is — melyek a 
téma lezáratlansága miatt eddig csak konferencia absztrakt 
formában jelentek meg — részben revideálta, végső ered¬ 
ményeit egy összefoglaló műben (Jáger et al. 2012) 
közölve. 


Földtani háttér 

A Zengő várkony és Pusztakisfalu között található Dezső 
Rezső-völgyben feltáródó 180 m vastag vulkanoszediment 
összlet tulajdonképpen egy intruzív, bazaltos összetételű 
párnalávát, peperitet és hialokiasztitot alkotó teleptelér, 
mely valószínűleg a valangini korszak elején hatolt bele az 
akkor még konszolidálatlan mésziszapba. Ennek a folya¬ 
matnak számos jól nyomon követhető, látványos bizonyí¬ 
téka van. Mindenekelőtt azt kell tisztáznunk hogy a kora¬ 
kréta tektonikus aktivitás során keletkező kőzethasadé- 
kokban felfelé törő magma milyen fizikai paraméterekkel 
rendelkezett a környezetéhez képest. Nyilvánvaló hogy a 
laza üledékekkel fedett tenger alatti magmás működés során 
a feltörő kőzetolvadék sűrűsége nagyobb (~2,6-2,9 g/cm 3 , 
Stephen et al. 1984) mint a vízzel telített mésziszapé 
(~ 1,6-1,'7 g/cm 3 , Brunson & Molinelli 1982). Ennek 

következtében a feltörő magma a laza üledékbe (és nem 
annak felszínére) hatol, teleptelért formál, és mindaddig 
teleptelért képez, amíg a magma nyomása (P m ) némileg 
meghaladja a szedimentek litosztatikus nyomását (P s ) és 
szakítószilárdságát (T), vagyis ahol P ra > P s +T (Einsele 
1982). Csak ritkán fordul elő, hogy olyan nagy mennyiségű 
magmás anyag hatol be az üledékekbe, mely akár vulkáni 
szigetet is létrehozhat (Einsele 1982). Amikor a magma be¬ 
hatol a víztelített, laza üledékekbe, nagy mennyiségű pórus¬ 
víz távozik azokból, amit az üledék hirtelen fluidizációja és 
— a magmás kontaktuson — peperitesedés követ. Peperit 
tulajdonképpen a víztelített üledékek pórusvizének hirtelen 
felforrása során jön létre, amikor a hatalmas gőznyomás 
következtében a gőzmátrixú fluidizált üledék magmás 
anyaggal keveredik. Ennek a folyamatnak lehetünk tanúi a 
zengővárkonyi Dezső Rezső-vÖlgyben is, ahol a víztelített, 
konszolidálatlan üledékbe hatoló magma ahhoz hasonlóan 
viselkedett, mintha tengerfenékre ömlött volna, és a bazal- 
tos teleptelér belső, kb. 60 m vastagságú magja párnaláva 
megjelenést vett fel. A marginális részek a gyorsabb kihű¬ 
lésnek köszönhetően hialoklasztitosodtak, vagyis a szilikát¬ 
olvadék hirtelen megdermedése következtében üvegesed- 
tek, szétrepedeztek, majd későbbi folyamatok hatására 
agyagásványos, vas-oxidos, karbonátos átalakulást szen¬ 
vedtek. 

Kulcsfontosságú tény, hogy a 180 m vastagságú vulka- 
noszediment összletben végig nyomon követhetőek az 
egykori magmát befogadó, valószínűleg nagyrészt berriasi- 
valangini korú pepedtes mészkőzárványok, melyek a pillow 
bazaltok közötti teret töltik ki. Ezek a peperites, majd 
későbbi hidrotermás folyamatok során ércesedett mészkő¬ 
zárványok tartalmazzák a valóban diverz rákfaunára utaló 
koprolitokat, és ezek a szporadikus, de néhol akár méteres 
nagyságú vasoxid-hidroxidos zárványok képezték a vasérc¬ 
bányászat alapját az ’50 -es években (JÁGER et al. 2012), 
amit az 1956-os szabadságharc idején beállt áramszolgál¬ 
tatási hiány miatt bekövetkező bányavágatokat érintő 
vízelöntés után megszüntettek (Molnár 1957). Itt kívánatos 
megjegyezni az első kritikai észrevételt a „hidrotermás 
faunával” kapcsolatosan: a rákkoprolitok nyilvánvalóan a 
magmás tevékenység előtt már a berriasi-valangini üledé¬ 
kekben voltak, amit az intruzív, „párnásodott” és hialo- 
klasztitosodott vulkánit peperites mészkőzárványaiban való 
jelenlétük igazol. Megfigyelhetőek a koprolitokba benyo¬ 
muló, néhol azokból kilógó, apró, idiomorf szanidin- 
szemcsék, valamint a bazaltból származó piroxénkristályok 
is, melyekkel együtt nagymennyiségű átalakult koprolit 
található ezekben a peperitekben. Tehát a zengővárkonyi 
„szellemrákok” maradványai kétség kívül a vulkanizmus 
előtt, és jóval a hidrotermás tevékenység előtt már benne 
voltak a kora-kréta tenger mésziszapjában, mint ahogyan 
szintén megtalálhatóak ezen üledéklakó rákok járatai és 
koprolitjai a Keleti-Mecsek számos más pontján feltáródó, 
egyidejű vulkáni tevékenységtől és hidrotermás folyama¬ 
toktól mentes alsó-kréta mészkövekben és márgákban, sőt 
durvatörmelékes kőzetekben is (Jáger et al. 2012). 


A hidrotermás folyamatok és az alsó-kréta 
rákfauna kapcsolata Zengővárkonynál 

A peperitesedéskor bekövetkező efemer, de nagy 
energiájú pórusvízkiszökést a kőzetek repedéseibe beszi¬ 
várgó, majd felmelegedő tengervíz hidrotermás cirkulációja 
követte. Ez a folyamat csak a magmás test kb. 600 °C alá 
való hűlése után indulhatott el (ez számítások alapján egy 
ilyen vastagságú bazaltos teleptelér esetében a benyomulás¬ 
tól eltelt pár száz év), amit a szakirodalom „cracking tempe- 
rature”-nek is nevez (Ribando et al. 1978). E hőmérséklet 
felett a víz nem képes behatolni a kőzetrepedésekbe és ott 
cirkulálni. A tengervíz alacsony hőmérsékletű hidrotermás 
cirkulációját a bazaltok közötti térben kifejlődött ásványok 
primer fluidzárványainak sókoncentrációja is alátámasztja 
(Jáger et al. 2012). A hidrotermás esemény során a bazaltok 
között cirkuláló tengervíz szulfátja termofil szulfátredukáló 
baktériumok tevékenysége során kén-hidrogénné reduká¬ 
lódott, ami a bazaltból és hialoklasztitból hidrotermás 
hatásra felszabadult vassal piritet és markazitot képezett, A 
szulfátredukálók metabolikus folyamatának fontos katali¬ 
zátora volt az intruzív pillow bazaltok között lévő mész- 
iszapzárványok rákkoprolitjainak jelentős szervesanyag¬ 
tartalma, illetve az ezen koprolitokból szintén hidrotermás 
hatásra képződő folyékony szénhidrogén mint elektron 
donor (Jáger et al. 2012). Az intruzív pillow bazaltok 
közötti térben keringő, felmelegített tengervízből ezeknek a 
folyamatoknak a során ritka esetben nagyméretű vas- 
szulfidos kicsapódások, mineralizált feláramlási csatornák 
maradtak vissza. A szulfátredukció megindulásához feltét¬ 
len szükséges szerves anyagot így maguk a koprolitok 
valamint az összlet növényi törmeléke szolgáltatta (Jáger et 
al. 2012). így tehát nem eredményezhettek ezek a vas-szul- 
fidos hidrotermás képződmények bakteriális élelemforrást a 
rákok számára, mivel képződésük jóval a koprolitok felhal¬ 
mozódása után történt, sőt, keletkezésükhöz maguknak a 
rákkoprolitoknak, illetve a belőlük keletkezett szénhidro¬ 
géneknek volt meghatározó szerepük. Számos csiszolatban 
és kézipéldányon is jól tanulmányozható, hogy az átalakult, 
alig, vagy egyáltalán nem felismerhető koprolitok környe¬ 
zetében több esetben is található bitumen (akár cm-es 
nagyságban), ami — hasonlóan a kelet-afrikai rift mentén 
található Tanganyika-tó vastag üledékeiben előfordulóhoz 
(Simonéit 1988, 1990; Simonéit et al. 1996; Simonéit & 
Rushdi 2002; Tiercelin et al. 1989, 1991, 1993)— a nagy- 
mennyiségű szervesanyag hidrotermás átalakulása során 
képződött. 

Mivel a vulkanoszediment összlet felső részén kifejlő¬ 
dött fiatalabb, áthalmozott hialoklasztit- és bazaltdarabokat 
is tartalmazó karbonátos rétegben és a fedő mészkő alján 
sem találhatóak hidrotermás tevékenységre utaló nyomok 
—- ahogy ilyen hosszan tartó hidrotermás tevékenység egy 
ilyen kis vastagságú magmás betelepülésnél nem is volna 
elképzelhető — a Bujtor (2006, 2011) által leírt allochton 
brachiopoda fauna méretnövekedését is inkább egyéb 
tényezők befolyásolhatták. 

A mecseki alsó-kréta „szellemrák” fauna és 
környezete 

Palik (1965) a zengővárkonyi vasérc eredetét illetően 
valóban perdöntő felfedezést tett, amikor felismerte az ércet 
alkotó rákkoprolitokat. Azonban nyitott maradt a kérdés, 
vajon mi okozta ezen üledéklakó rákok elterjedését a 
nemegyszer mélytengeri környezetet jelző mecseki alsó¬ 
kréta üledékekben? Zengővárkonynál a vulkanoszediment 
összletben végig nyomozhatóak a koprolitok, sőt az összlet 
felsőbb részében található ichnofauna el is tér az összlet 
alján található faunától, és ez az üledékvastagság (ami az 
intruzív és mészkőzárványokat magába foglaló pillow ba¬ 
zalt - hialoklasztit összlet vastagságával közel azonos volt) 
nyilvánvalóan összehasonlíthatatlanul nagyobb időinter¬ 
vallumot képvisel, mint egy esetleges magmás teleptelér 
betelepülése során létrejövő hidrotermás esemény élet¬ 
tartama (noha tudjuk hogy a teleptelér intrúziója jóval 
később történt, mint a rákok élettevékenysége). A kérdés 
valóban nem egyszerű, és a hidrotermásan teljesen elbontott 
rétegsort vizsgálva szinte lehetetlen is megválaszolni, mivel 
a forróvizes oldatok az elsődleges bizonyítékokat szinte 
teljesen tönkretették. Találhatók azonban bizonyítékok a 
hidrotermák által nem érintett vulkanoszediment összlet 
tetejére települő áthalmozott és agyag- és márgarétegekben, 
valamint a Mecsek számos más berriasi-valangini üledé¬ 
keiben is: ezek pedig nem mások, mint szárazföldi növények 
törmelékének előfordulásai, melyekhez kapcsolódva ezen 
rákok járatai és koprolitjai mindig megtalálhatóak (Hidasi¬ 
völgy, Várvölgy, Magyaregregy, Pusztabánya, Jánosi- 
puszta, Szászvár alsó-kréta üledékei: Márévári Mészkő 
Formáció; Magyaregregyi Konglomerátum Formáció; 
Hidasivölgyi Márga Formáció). A zengővárkonyi rákfauna 
tehát azért volt eddig olyan enigmatikus, mert a goethites 
koprolitok a kőzetcsiszolatokban könnyen felismerhetőek 
és látványosak voltak, pedig ezeknek a „szellemrákoknak” 
(Axiidea és Gebiidea alrendág; Dworschak et al. 2012) a 
koprolitjai és járatai a Mecsek más, hidrotermás hatásoktól 
mentes alsó-kréta karbonátos kőzeteiben is megtalálhatóak, 
de a rákjáratokat vagy vékony tufacsíknak vélték, vagy 
magukat a koprolitokat sem vették észre. Ennek oka, hogy 
ezen koprolitok nontronit közberétegzett szeladonitból, 
illetve szeladonitból állnak, és felismerésük számos csiszo¬ 
lat készítése után is nehéz feladat. Zengővárkonynál növényi 
törmelékeket azért csak a vulkanoszediment összlet tetején 
található áthalmozott üledékekben, márga jellegű kőze¬ 
tekben láthatunk, mert a peperitesedés és a hidrotermás 
hatások miatt ezek jórészt megsemmisültek, jóllehet egy 
esetben egy erősen átalakult, faszenes növényi maradvány 
előkerült az egyik zengővárkonyi peperitből is. 

A mecseki alsó-kréta „szellemrák” fauna recens, rokon 
képviselői főleg callianassid „szellemrákok” (Axiidea 
alrend ág) (Jáger et al. 2012), melyek járatai — a rák nevé¬ 
hez stílusosan illő szóval — „kísértetiesen” hasonlítanak a 
Mecsekben feltárt rákjáratokéra. Ezeknek az alig pár cm-es 
rákoknak az életmódja járatrendszerükhöz kötött; annyira, 
hogy a szabad tengeraljzatra egyáltalán nem, vagy csak igen 


kivételes esetben jönnek ki, minden életfunkciójukat a 
járatrendszerben végzik (Dworschak et al. 2012), (éppen 
ezért kapták a „ghost-shrimp” vagyis „szellemrák” kifeje¬ 
zést). Ezért félrevezető Bujtor azon szakirodalmi idézete 
(Van Dover et al. 1987), miszerint „A rákok, egyedszámu- 
kat tekintve meghatározó faunaelemei a recens hasadékok- 
nak" (értve ez alatt hidrotermás hasadékokat), mivel ezen 
rákok, melyekről Van Dover ír, valóban nagyon jellemzőek 
a tenger alatti hidrotermás feláramlások környékén, de nem 
inbentosz, hanem epibentosz életmódot folytatnak, és egy 
egészen eltérő felépítésű és életmódú rákokat csoportosító 
taxonba (Brachyura alrendág) tartoznak. Ezeknek nem sok 
köze van az apró, inbentosz „szellemrákokhoz”. A Mecsek 
alsó-kréta kőzeteiben a „szellemrákok” járatai és koprolitjai 
mellett minden esetben található volt növényi törmelék, a 
legtöbb esetben cm-es nagyságrend közelében, ezenkívül 
szakirodalmi adatok is alátámasztják néhány „szellemrák” 
esetében a döntően növényi törmelék fogyasztását 
(Dworschak et al. 2012), illetve mélytengeri fabehullások 
közvetlen környezetének iszapjában is megtalálták példá¬ 
nyaikat (Samadi et al. 2010). A szárazföldi eredetű növényi 
törmelékek nagyobb méretű felhalmozódásai a tengerfe¬ 
néken (tengerrengések, viharok vagyok folyók hordalék¬ 
beszállítása során Duggins et al. 1989) a szulfidokban gaz¬ 
dag reduktív, tenger alatti hidrotermás feláramlások környe¬ 
zetében található különleges élőhelyekhez hasonló környe¬ 
zetet teremtenek, nagymértékben növelve a béta-diverzitást 
(Smith et al. 2003; Vetter 1994; Vetter & Dayton 1998, 
1999; McLeod & Wing 2007; Cayré & Richer deForges 
2002; Palacios et al. 2006; Stockton & DeLaca 1982; 
Smith & Hamilton 1983; Smith 1985, 1986; Grassle & 
Morse-Porteous 1987; Snelgrove & Smith 2002). A 
növényi detrituszokkörnyezetében, mint lokálisan anoxikus 
élőhelyeken megtelepedő szulfát redukálok, metanogének, 
szulfid oxidálok és más kemoszintetizáló mikroorganiz¬ 
musok, valamint a rájuk épülő magasabb rendű élőlények 
relációinak megismerése a geológia és tengerbiológia leg¬ 
újabb kutatásai közé tartozik (Fagervold et al. 2012), így a 
hasonló mecseki alsó-kréta környezetek vizsgálatát különös 
figyelemmel kell végezni, mert esetünkben a vulkaniz- 
mussal és a hidrotermás tevékenységekkel néhol részleges 
átfedés lehetséges, ahol a helyes genetikai sorrendek meg¬ 
állapítása és bizonyítása elsődleges feladatunk (Jáger et al. 
2012 ). 


A zengővárkonyi sekélytengeri fauna 
áthalmozódása a Kisújbányai-medencébe? 

Bujtor azon elképzelése, miszerint a kisújbányai, kb. 
500 m-es tengermélységű környezetet mutató, rákkoprolit- 
tartalmú karbonátos kavics a kb. 200 m-es tengermélységű 
zengővárkonyi területről halmozódott volna át, nemcsak a 
fenti adatok alapján válik feleslegessé és valószínűtlenné, 
hanem egyszerű dinamikai okokból is, hiszen a két terület 
között a késő-krétában másfélszeres térrövidüléssel szá¬ 
molva (Császár 2005) a 12 km-es távolság alig 1,5 fokos 




382 


Jáger Viktor és Bu.jtor László vitája a zengővárkonyi alsó-kréta hidrtermás faunáról 


lejtőszöge nem túl valószínű kiindulási pontja egy ilyen 
hosszú utat megtevő tenger alatti üledékfolyásnak, ezen¬ 
kívül szükségtelen is ez a kicsit erőltetett elképzelés, hiszen 
a Keleti-Mecsek alsó-kréta üledékes formációiban minde¬ 
nütt előfordulnak az Axiidea és Gebiidea rákok járatai és 
koprolitjai, növényi törmelékek társaságában, sőt, szálban 
álló, a zengővárkonyi vasérccel megegyező genetikájú 
vasérc is található nem messze Kisújbányától (Jáger et al. 
2012 ). 


Tenger alatti hidrotermák, melyek a Mecsek 
más pontjain található alsó-kréta „szellem¬ 
rákok” élettevékenysége során működtek? 

Az alsó-kréta tengeri mésziszapba települő teleptelérek 
környezetében megjelenő hidrotermás működés pozitív 
hatása az inbentosz rákfaunára nézve azonban nem zárható 
ki teljesen, ugyanis a legújabb szakirodalmi adatok közöl¬ 
nek ilyen környezetben megfigyelt callianassid rákokat (Lin 
et al. 2007, Komái & Fujiwara 2012). A mecseki kora-kréta 
tenger alatti vulkánok lejtőin is minden bizonnyal léteztek 
ilyen hőforrások (Jáger et al. 2012), bár a tanulmányozott 
rákjáratok alapján az elsődleges tényezőt és táplálékforrást 
ezen esetekben is a nagymennyiségben behordott növényi 
törmelék és az azon megtelepedett baktériumok szolgál¬ 
tathatták. Ezen növényi törmelékdarabok megfigyelhetőek 
a legkülönbözőbb alsó-kréta formációkban található rákjá¬ 
ratok közelében is, melyeket hidrotermás tevékenység biz¬ 
tosan nem ért. Számos ichnofosszília (zoophycos, chond- 
rites) alapján bizonyítható hogy a kora-kréta sekély- és 
mélytengeri üledékekben egyaránt jellemző volt a nagyobb 
mennyiségű szerves anyag behordása és bomlása során 
fellépő anoxia, jóllehet az üledékfelszín oxigénnel jól ellá¬ 
tott volt (Jáger et al. 2012). Éppen ezért kell kellő körülte¬ 
kintéssel eljárnunk a hidrotermás folyamatok időbeli viszo¬ 
nyait és faunát érintő szerepét vizsgálva, mivel a látszólagos 
és megalapozatlan eredmények félrevezetoek lehetnek a 
további kutatások szempontjából. 

Összefoglalás 

1. A zengővárkonyi vulkanoszediment összlet egy 180 m 
vastag intruzív „pillow bazaltból”, hialoklasztitból álló 
teleptelér, mely nagymennyiségű peperitet tartalmaz, 
vagyis a magmás anyag mésziszapba hatolt és nem annak 
felszínére. 

2. Az intruzív „pillow bazaltok” közti peperites mészkö¬ 
vekben nagymennyiségű rákkoprolit található, a koprolitok- 
ban gyakran idiomorf szanidinszemcsék, környezetükben 
bitumen található, a peperit pedig intenzív hidrotermás 
átalakulást szenvedett, vagyis ezen koprolitokat hátrahagyó 
rákok még a vulkáni működés előtt és jóval a hidrotermás 
tevékenységet megelőzően a tengeraljzat üledékeiben éltek. 


Ebből adódóan az utólagos hidrotermás folyamatok éppen 
ezen koprolitdús üledékekben hoztak létre vasércet, és nem 
fordítva, vagyis nem a hidrotermás tevékenység után kerültek 
bele a koprolitok a 180 m-es vastagságban nyomozható 
peperites kőzetekbe. 

3. A fenti tények alapján ezen rákok élettevékenységét és 
táplálékszerzését nem befolyásolhatta a jóval később fellé¬ 
pő hidrotermás tevékenység, sőt, éppen fordítva, ezen kop¬ 
rolitok szervesanyaga és a belőlük hidrotermás hatásra 
képződött szénhidrogének termofil szulfátredukálók közre¬ 
működésével fontos szerepet játszottak a vas-szulfid kürtők 
kialakulásában. 

4. A zengővárkonyi lelőhelyen található ichnofauna 
egykori inbentosz „szellemrákjainak” (döntően az Axiidea 
valamint Gebiidea alrendág) nincs köze a recens mélyten¬ 
geri hidrotermás feláramlások közelében olykor nagy sűrű¬ 
ségben előforduló, és teljesen eltérő ökológiájú Brachyura 
alrendágba tartozó rákokhoz, így ez utóbbi taxon képviselői 
nem szolgáltathatnak analógiát a mecseki üledéklakó rák¬ 
faunára nézve. 

5. A zengővárkonyi vulkanoszediment összletben is 
található szárazföldi növénymaradványok okozhatták ezen 
rákok nagyobb arányú megtelepedését az iszapban, amit a 
mecseki alsó-kréta üledékek feltárásaiban megtalált nö¬ 
vénymaradványoknak és rákjálatoknak (valamint autochton 
koprolitoknak) szinte törvényszerű együttes előfordulása is 
megerősít. 

6. A kisújbányai koprolittartalmú mészkőkavics dina¬ 
mikai okokból is valószerűtlen — a zengővárkonyi terü¬ 
letről a kisújbányai medencébe való — áthalmozási magya¬ 
rázatra nincs szükség, hiszen a Kisújbánya környéki alsó¬ 
kréta mészkövek és törmelékes üledékek egyaránt tartal¬ 
mazzák ezt az ichnofaunát. 

7. Bizonyos esetekben, főleg a Hidasivölgyi Márga és 
Magyaregregyi Konglomerátum Formációk lokális 
képződményeiben nem zárható ki a tenger alatti hidro¬ 
termás működés inbentosz rákfaunára gyakorolt kedvező 
hatása sem, azonban ezekben a képződményekben a 
hidrotermás működésre utaló nyomok illetve paragenezis 
csak egy esetben volt bizonyítható, ugyanakkor számot¬ 
tevő növényi törmelék ez esetben is megtalálható volt az 
üledékekben. 

Bevezetés 

A Mecsek hegység alsó-kréta üledékes összletéhez 
kapcsolódó enigmatikus vasérctelep keletkezése, gene¬ 
tikája és a tágabb földtani környezetbe történő ellent¬ 
mondásmentes beillesztése régóta (Sztrókay 1952; 
Pantó et al. 1955; Molnár 1961; Palik 1965; Hetényi et 
al. 1968; Bujtor 2006, 2007; Jáger & Molnár 2009) 
komoly intellektuális kihívás a magyar geológiában. Az 
értelmezés nehézségei elsősorban az igen rossz feltártsági 
viszonyokra, a mindössze néhány méteres kőzetkibúvá¬ 
sokra, az erős tektonizáltságra, a korreláció korlátozott¬ 
ságára, vagy egyenesen lehetetlenségére, valamint az ana¬ 
lógiák teljes hiányára vezethetők vissza. Ebből követke¬ 
zően csak részadatok állnak rendelkezésünkre, amelyek¬ 
ből a kirakható összkép hézagos és töredékes, egyúttal 
többféle értelmezést enged meg. A részadatok alapján 
kialakított többféle értelmezés csak a végkövetkeztetés 
levonásával kerül egymással ellentmondásba. 

Éppen ezért a helyesnek vélt értelmezés felmutatásánál 
indokolt a rendkívüli óvatosság. Nemcsak kívánatos, ha¬ 
nem kötelező valamennyi részadat (legyen az a geológia 
bármely területéről származó, így akár földtani, szedimen- 
tológiai, ásványtani, petrográfiai, őslénytani, rétegtani, 
sőt, akár ökológiai, biológiai stb.) hosszas mérlegelést kö¬ 
vető beillesztése egy olyan modellbe, amely sokkal inkább 
magába foglalja és integrálja, semmint kizárja az alternatív 
magyarázatok lehetőségét, hiszen a tényekre alapozott 
modell megalkotása az egyetlen célravezető megoldás. 
Esetünkben, ha valamely részadat nem illeszkedik a fel¬ 
állított modellbe, akkor nem a részadatot kell figyelmen 
kívül hagyni, vagy helytelenül értelmezni, hanem a mo¬ 
dellt kell elvetni és/vagy módosítani, esetleg újat fel¬ 
állítani. 


Földtani háttér 

A Mecsek hegység késő-jura-kora-kréta fejlődéstörté¬ 
nete nagy vonalakban ismert. A késő-jurában folyamatos és 
nyugodt üledékképződés zajlott, amit a tithon idején zavartak 
meg a vulkáni működés első jelei. A vulkáni tevékenység 
kontinentális riftesedéshez köthető, amelynek eredménye¬ 
ként a mecseki kéregrész levált a stabil Európáról. A vulkáni 
működés maximuma feltehetően a berriasi idején volt, de a 
valangini idején is folytatódott (Bujtor 1993). A vulkáni 
tevékenység erejére és a benyomuló magma menynyiségére 
jellemző, hogy nemcsak vulkáni testeket, hanem vulkáni 
felépítményt is létrehozott (Wein 1961), amely a tengerszint 
fölé emelkedő vulkáni szigeteket eredményezett (Császár & 
Turnsek 1996). A vulkáni felépítmény eróziója folytatódott, 
és a jóval fiatalabb kort idéző ősmaradványok azt jelzik, hogy 
a vulkáni szigetek sokáig léteztek. Ősmaradványok alapján 
még az hauterivi-barremi idején is (Császár 2002). 

A különleges kevert kőzet, a peperit és a 
magmás folyamatok 

Ebben a földtani keretben kell megtalálni a zengő- 
várkonyi vasércképződés helyét és genetikáját. Ebben az 
őskörnyezetben minden feltétel megvolt ahhoz, hogy külön¬ 
leges, vulkáni-üledékes kevert kőzetek, úgynevezett pepe- 
ritek keletkezzenek. Azonban fontos azt aláhúzni, hogy a 
peperit képződése egyáltalán nem korlátozódik a laza üle¬ 
dékbe teleptelérként behatoló magmaintrúzióra és kontak¬ 
tusára. Annak ellenére nem, hogy a peperit alapdefiníciója 
sensu White et al. (2000) alapján a peperit helyben képződő 
kőzet. Képződése során a rendszerint nagy víztartalmú és 
konszolidálatlan, vagy részben konszolidált üledékbe ha¬ 
toló magma szétesik és elkeveredik az üledékkel. Ám az 
alapdefiníció kiegészül azzal, hogy a fogalom alkalmazható 

a hasonló genetikájú keverékkőzetekre, amelyeket a láva és 
egyéb vulkanoklaszt üledékkel történő bármilyen jellegű 
érintkezése hoz létre. Skilling et al. (2002, p. 13) felhívja a 
figyelmet arra, hogy peperit bármilyen környezetben 
kialakulhat, ahol magmás működés és üledékképződés 
egyszerre zajlik. Peperit tehát nemcsak a víztelített üledék 
pórasvízének hirtelen felforrása során jöhet létre. Helytelen 
értelmezéshez éppen az vezethet, amikor nincsen jó feltárt- 
ság, hanem csak peperit-szerű kőzettömböket, blokkokat 
látunk. Erre hívja fel a figyelmet Skilling et ah (2002, p. 13), 
amikor megjegyzi: „...a minden kétséget kizáró értelmezés 
megkívánja a jó minőségű, háromdimenziós feltárások 
részletes tanulmányozását. Fáciesek, amelyek szövetileg 
hasonlítanak a peperitre, de más folyamatok eredményekén t 
képződnek, nehezen különíthetők el, különösen peperit- 
tömbök esetében. ” Márpedig sehol a Mecsekben (Zengő- 
várkony környékén meg különösen) nem találhatók jól feltárt, 
háromdimenziós feltárások, amelyekben a peperit nagy 
kiteljedésben tanulmányozható és elkülöníthető lenne 
például a fluidális peperitektől. A fluidális peperit a peperit 
kitörési megfelelője, és eddig kis figyelmet kapott a kutatások 
során. White et ah (2000) és Skilling et ah (2002) alapján 
nem árt az óvatosság A Jáger által bemutatott peperit alapján 
tehát egyáltalán nem jelenthetjük ki azt, hogy a zengő¬ 
várkonyi Dezső Rezső-völgy vulkanoszediment összlete 
teleptelér volt. Biztosan csak azt állíthatjuk, hogy megismer¬ 
tünk a Mecsekből is olyan vulkáni-üledékes kevert kőzetet, 
amely a vulkáni működés és az üledékképződés egyidejű 
jelenlétére utal. Ami nem meglepő, hiszen jól illeszkedik a 
terület fejlődéstörténetébe. 

Mészkőzárványok és a vulkanoszediment 
összlet 

Nem felel meg a valóságnak Jáger azon állítása, hogy a 
Dezső Rezső-völgy szelvényében „...végig nyomon követ¬ 
hetőek az egykori magmát befogadó, valószínűleg nagyrészt 
berriasi-valangini korú peperites mészkőzárványok...” A 
völgynek a Bujtor (2012a) által közölt két feltárás közötti, 
középső, és legjobb feltártságú részében csak hialoklasztit, 
tömeges bazalt, hólyagüreges bazalt és párnaláva nyomoz¬ 
ható, mészkőzárványok még nyomokban sincsenek. A 
völgynek ebben a szakaszában megfigyelhető folyásos szer¬ 
kezetek alsó része hólyagüregekben gazdag, majd felfelé, 
középtájon a hólyagüregek csökkenő száma egyértelműen 
vízfelszín alatti bazaltláva-folyásra utal (Corcoran 2000). 
A szelvény ezen részében egyáltalán nincsenek mészkő¬ 
zárványok (ez egyébként Jáger et ah 2012, 3. ábráján is jól 
követhető: ott sincsenek jelölve mészkőzárványok). Igen 
fontos azonban az a tény, hogy Jáger berriasi-valangini 
korú peperites mészkőzárványokról ír, melyek rétegtani 
azonosításában Nagy (1963) munkájára hivatkozik, saját 
calpionella-vizsgálatokat nem végzett. Ezzel pedig elvész 
egy igen fontos biosztratigráfiai vizsgálati lehetőség, 
nevezetesen az, hogy a peperites blokkok korát datáljuk és 
megpróbáljuk időrendi sorrendbe illeszteni azokat. Az 


elmúlt 30 évben a calpionella-sztratigráfia nagyot fejlődött. 
Nagy István és Btlik István úttörő munkáinak megjelenése 
idején (1965-1985) a calpionella zonáció a tithon-valangini 
emeleteket még mindössze 6 zónára osztotta fel (Trejo 
1980). A mai felosztás már 19 zónát különít el (Blau & 
Grün 1997). Ez a finomrétegtani tagolási lehetőség alkal¬ 
mas arra, hogy a tithon-berriasi és valangini mészköveket, 
mészkőzárványokat és peperiteket, tehát az ezekhez kap¬ 
csolódó magmás eseményeket biosztratigráfiailag pontosan 
datáljuk, így a Mecsek hegység egyéb területeiről (Zengő- 
várkonyon kívül) ismertetett feltárásokat korrelálni lehessen 
a zengővárkonyi, kisújbányai és bolondúti szelvényekkel. 
Jáger ezt a finomrétegtani vizsgálatot nem végezte el, így 
az egyéb lelőhelyein bemutatott koprolitfauna kormeghatá¬ 
rozása a 40-50 évvel ezelőtti adatokra támaszkodik, ami 
legalábbis kérdésessé teszi azt, hogy miként vethető össze 
akár a kisújbányai (calpionella és ammonitesz rétegtannal 
zóna-szinten datált: Bujtor 2011), akár a zengővárkonyi 
Dezső Rezső-völgyi szelvénnyel (Bujtor & Janssen in 
press). Amíg ez nem történik meg, indokolatlan egyidejű 
eseményekként vizsgálni (vagy a megfigyelt jelenségekre 
történeti sorrendet felállítani, és bizonyított események 
láncolataként bemutatni), összevetni ezeket a feltárásokat és 
koprolitfaunájukat. Ne feledjük, hogy itt több mint 10 millió 
év eseményeit látjuk szeleteiben, és jelenleg nincs a 
Mecsekből olyan tithon-valangini szelvény, vagy korrelált 
szelvénysor, amely alapján az időbeliségi tényezőket az 
egyes szelvények vonatkozásában ismernénk. 

A tengeraljzati hidrotermális tevékenység 
megdönthetetlen bizonyítékai és a kapcsolódó 
biológiai aktivitás 

Amennyiben elfogadjuk a Jáger kritikai hozzászólásá¬ 
ban leírtakat, nevezetesen azt, hogy a zengővárkonyi vasérc¬ 
képződés a laza üledékbe hatoló teleptelérhez köthető, értel¬ 
mezhetetlenné válnak azok a jól dokumentált és megdönt¬ 
hetetlen bizonyítékok, amelyeket Jáger & Molnár (2009) és 
Bujtor (2012b) bemutatnak, azaz a hidrotermális hasadé- 
kokhoz kötődő fekete füstölők és maradványaik, valamint 
gyökérzónájuk, mely jól láthatóan a párnalávák kihűlési 
kérgéhez kapcsolódik. Amennyiben a zengővárkonyi vulkáni 
összlet valóban a laza üledékbe hatolt teleptelér lett volna, 
úgy ilyen struktúrák nem képződnek. Létezésük tehát azt 
bizonyítja, hogy a párnalávák az üledék felszínére, tehát az 
egykori tenger aljzatára ömlöttek. A másik megkérdőjelez¬ 
hetetlen bizonyíték, amely Jáger vélekedése ellen szól, az a 
füstölők roncsaiból vett anyagminták kén-stabilizotópos 
elemzése. Ezt elsőként Jáger & Molnár (2009) végezték el, 
majd Bujtor & Szdmger (in press) megismételt. Mindkét 
méréssorozat igencsak negatív ( 34 S%e: -40,39 és -19,27 
közötti) izotópadatokat adott, ami az egykori bakteriális bio¬ 
lógiai tevékenységre utal. Márpedig ilyen baktériumsző¬ 
nyegek akár mély vízben (Van Dover 2000), akár sekély 
vízben (Dando et al. 1995) kizárólag az üledék és/vagy a 
kürtő/vulkanit felszínén (vagy legfeljebb sekély, néhány 

centiméteres mélységben) telepednek meg és élnek, mélyen 
az üledékben, vagy a magma-üledék kontaktuson sohasem. 
Aliani et al. (1998) azt is bemutatja, hogy ezek a baktérium- 
szőnyegek a hidrotermális feláramlási zóna közvetlen 
közelében, attól legfeljebb 5 méteren belül alakulnak ki. A 
negatív kén-izotóp adatok tehát bakteriális életre utalnak, ami 
a kürtők közvetlen közelében, a felszínen, vagy a sekély 
üledékben élő baktériumflórára enged következtetni. Ezek a 
bizonyítékok a tenger aljzatán élő hidrotermális ökoszisz¬ 
témára utalnak, és az azt tápláló, a füstölőkhöz kapcsolódó 
bakteriális élettevékenységhez kapcsolódnak. 

A zengővárkonyi fosszilis 
makrofauna 

A nem fotoszintézis-alapú fosszilis ökoszisztémák (ide 
értve a hidrotermális hasadékrendszerek faunáit is) azono¬ 
sításának egyik alapvető kritériuma Callender & Powell 
(1992) szerint a monotipikus és az átlagosnál nagyobb ter¬ 
metű faunaelemek megléte a fosszilis anyagban. Márpedig 
a zengővárkonyi brachiopoda-auna pontosan ilyen 
jellegzetességeket mutat (Bujtor 2006, 2007). Jáger ezt 
az érvet akként üti el, hogy: „...brachiopoda fauna méret¬ 
növekedését is inkább egyéb tényezők okozhatták". A kora¬ 
kréta idején a két legmarkánsabb lehűlési epizód éppen a 
berriasi-valangini idejére esett (Weissert & Erba 2004), 
tehát a kréta időszakot általában jellemző meleg éghajlat 
atipikus volt ekkor. Egy ilyen hűvös periódusban éppen az 
igazolná Jáger vélekedését, ha valóban sekélytengeri 
Lacunosella brachiopoda-populációt vizsgálva azt látnánk, 
hogy azok méretnövekedést mutatnak. Szerencsére ilyen 
összehasonlító anyagunk van a stramberki mészkőből, 
amelyből Neicvasilová (1969, 1977) zátonyfáciesből írt le 
igen gazdag (1100 példányból álló) Lacunosella- faunát. 
Ám ezen ezres populáció átlagmérete mindössze 58%-a a 
zengővárkonyi Lacunosel la-populÁció átlagméretének 
(Bujtor 2007, fig. 4). Ez a tény Jáger vélekedésével ellen¬ 
tétes irányba mutat, hiszen a zengővárkonyi brachio- 
podafauna nem sekélytengeri fauna, míg a stramberki 
anyag zátonyfáciesű, tehát valóban sekélytengeri. Ugyan¬ 
akkor megjegyzendő, hogy a Mecsekből — ugyanebből a 
rétegtani szintből — ismerünk valódi sekélytengeri bra- 
chiopodafaunát (Vadász 1935), az azonban teljesen eltérő 
taxonokat tartalmaz (pl. Crania, Thecidea, Megaihyris) és 
a hasonló populációkhoz képest semmilyen méretnöve¬ 
kedés nem jellemzi. Jáger másik érve, hogy az alacsony 
földrajzi szélesség okozta a brachiopodák méretnöveke¬ 
dését, alátámasztás nélküli állítás és önmagában értelmez¬ 
hetetlen, ezért érvként elfogadhatatlan. 

A zengővárkonyi decapoda-fauna 

Jáger azt írja, hogy: „félrevezető Bujtor azon szakiro¬ 
dalmi idézete (Van Dover et al. 1987), miszerint „A rákok, 
e gyedszámukat tekintve meghatározó faunaelemei a recens 


hasadékoknak” (értve ez alatt hidrotermás hasadékokat), 
mivel ezen rákok, melyekről Van Dover ír, valóban nagyon 
jellemzőek a tenger alatti hidrotermás feláramlások környé¬ 
kén, nem inbentosz, hanem epibentosz életmódotfolytatnak, 
és egy egészen eltérő felépítésű és életmódú rákokat 
csoportosító taxonba (Brachyura alrend) tartoznak . ” 
Állításom egyáltalán nem félrevezető, hanem igaz. Jáger 
megjegyzésének akkor lett volna alapja, ha ezen állításomat 
csak a Bythograea taxonra szűkítve fogalmazom meg. Mint 
látjuk (Martin & Haney 2005) legalább 33 család 125 faját 
ismerjük a recens hidrotermális hasadékokból és hideg- 
szivárgásos közösségekből, mely közül egy a Bytho- 
graeidae család. Sokkal inkább az a helyzet, hogy néhány 
hasadék-specifikus decapoda taxontól (pl. Alvinocariidae, 
Kiwaiidae) eltekintve, vízmélységtől függően igen gazdag 
és meghatározó faunaelem a decapodataxon valamennyi 
hidrotermális hasadékon — így a zengővárkonyin is. 
Ugyanakkor tény, hogy a mélytengeri hasadékok rendelkez¬ 
nek specifikus, mélytengeri decapodataxonokkal (pl. 
Bythograeidae), ám ez nem zárja ki, hogy sekélyebb víz¬ 
mélységben ne lennének egyéb taxonok ugyanolyan nagy 
faj- és egyedgazdagságban. Ezen túlmenően széles körben 
elfogadott és bizonyított (Wolff 2005, Desbruyeres et al. 
2006, Hoyoux et al. 2009), hogy a rákfélék a puhatestűek 
után a legalakgazdagabb és leggyakoribb taxon a mély¬ 
tengeri speciális élőhelyeken (pl. hidrotermális hasadékok, 
hideg-szivárgásos közösségek, bálnatetemek, elsüllyedt 
uszadékfa stb.). 

A cephalopodák szerepe és súlya a 

zengővárkonyi hasadékfaunában 

A recens és fosszilis hidrotermális hasadék-faunák 
felfedezése egyaránt a mélytengeri (2-5000 méteres víz¬ 
mélység) kifejlődésekhez kötődik. Főleg fosszilis elő¬ 
fordulásaik felismerésében nagy segítséget jelentenek a 
hasadék-specifikus taxonok (pl. siboglinid férgek, alvino- 
cariid rákok, mytiloid kagylók, neomphalid csigák). Ugyan¬ 
akkor a sekélytengeri hidrotermális hasadékfaunák felisme¬ 
rése a fosszilis anyagból igen nehéz, mint arra Taraszov et 
al. (2005) rámutatott, mert egyrészt hiányoznak a hasadék- 
specifikus ősmaradványok, másrészt megjelennek a — 
valóban — sekélytengeri élőlények (pl. „szellemrákok”: 
Axiidae, Callianassidae). Az általam (Bujtor 2007, p. 193) 
bemutatott zengővárkonyi makrofaunában az ammonite- 
szek 10,8%, míg a belemniteszek 4,4%-ot tesznek ki. Ez a 
tény igazán releváns, ugyanis ezen utóbbi lények valóban a 
fotikus nektonba tartoznak, s mint ilyenek, jelenlétük 
valóban meglepő a faunában. Ezek emellett alkalmasak 
korjelzésre is. Jelenleg megjelenés alatt álló munka (Bujtor 
& Janssen in press) eredményei szerint a zengővárkonyi 
hidrotermális hasadékrendszer a kora-valangini idején már 
működött és a kora-hauterivi idején még biztosan létezett. 
Ám mivel itt atipikus hasadék-faunával találkozunk, sem a 
cephalopodák, sem ezeken belül a belemniteszek elő¬ 
fordulása nem meglepő — még akkor sem, ha évekkel 

ezelőtt, kutatásaim kezdetén annak tűnt. Már azt is tudjuk 
(Voight 2000), hogy a recens cephalopodák igenis felke¬ 
resik a hidrotermális hasadékrendszereket, ahol aktívan 
vadásznak és táplálkoznak az ott élő gazdag élelem¬ 
forrásból. Ezt a Graneledone cf. boreopacifica gyomortar¬ 
talmának elemzése bizonyítja, mely kizárólag a hidro¬ 
termális hasadékokról ismert csigafajok héj- és csak onnan 
ismert soksertéjű férgek testmaradványait tartalmazta. De 
ma már az is bizonyított, hogy a cephalopodák között is 
akadnak mélytengeri, hasadék-specifikus fajok (pl. Vulccm- 
octopus hydrothermalis: González et al. 1998). Ezek 
alapján egyáltalán nem meglepő, ha egy fosszilis hidro¬ 
termális hasadék faunájában cephalopodák maradványaira 
bukkanunk. 


Az összkép 

A zengővárkonyi (pontosabban Dezső Rezső-völgyi) 
vulkanoszediment összlet bazalt párnalávából és hialo- 
klasztitből álló vulkáni test, amely az egykori tenger aljza¬ 
tára hatolt, ott jellegzetes vánkos-szerkezetet alakítva ki. A 
vánkosok találkozási pontjainál jellegzetes hidrotermális 
kürtők épültek fel, amelyek jól dokumentáltan a párnalávák 
felszínére települtek. A Mecsek hegység egyéb pontjain a 
magmás anyag nemcsak a tengeraljzatra, hanem a laza 
mésziszapba is behatolt. A vulkanoszediment összlethez 
peperit képződése is társult, de ma ezen peperit genetikája 
(üledékbe hatoló, ffeatikus, esetleg egyéb) nem ismert. 

A párnalávák hólyagindexe alapján a zengővárkonyi 
Dezső Rezső-völgy vulkanoszediment rétegsora 200-300 üt¬ 
és vízmélységben keletkezett és ömlött a tenger aljzatára a 
vánkos szerkezetet felvett bazaJtos magma, amely tenger- 
aljzati aktivitás a hegység más pontjairól is jól ismert (pl. 
Takanyó-völgy). Ezt a mélységbecslést támasztja alá a Lacu- 
nosella brachiopoda taxon környezeti igénye is (Krobicki 
1994). 

A mélytengeri keményfelszínen élő bythograeid deca- 
podataxonok mellett ma már mind a recens, mind a fosszilis 
anyagból jól ismerjük az inbenthosz életmódú, laza üledék¬ 
ben lakó axiid és gebiid decapodataxonokat a hidrotermális 
hasadékrendszerekből, egészen a sekély (tidális öv) víz¬ 
mélységektől a több száz méteres vízmélységekig. Ezért elő¬ 
fordulásuk, vagy akár együttes előfordulásuk nem zárható ki, 
bár ennek azonosítására a koprolitok nem alkalmazhatók. 

Jól ismert, hogy az eltérő életmódú decapodataxonoknak a 
táplálkozási módtól függően átalakulhat a pylorikus struk¬ 
túrája, amely a gazdaállat által hátrahagyott koprolitszemcsék 
különböző keresztmetszeti képében tükröződik. Az eltérő 
belső koprolitstruktúra alkalmas bizonyos, táplálkozási módra 
utaló következtetések levonására, de tökéletesen alkalmatlan 
taxonómiai megfeleltetésre és a recens taxonok alapján az 
életmódra utaló biztos következtetések levonására. 

A Mecsek hegység alsó-kréta rétegsorából leírt igen 
gazdag rákkoprolit-fauna a világon egyedülálló diverzitású és 
egyedszámú. Értelmezésére különleges környezetet/ környe¬ 
zeteket kell feltételezni, mert csak azok biztosíthattak olyan 


ökológiai feltételeket, amelyekben ez a gazdag és különleges 
anyag keletkezett és válhatott kőzetté. Egyetértve Jáger 
kritikai hozzászólásának azon állításával, hogy a vulkano¬ 
szediment összletben eltérő koprolitegyüttesek ismerhetők 
fel, statisztikai elemzések alapján ezen eltérő asszociációk 
alkalmasak önálló biofáciesek azonosítására (Bujtor & 
Szinger in press). Ezen az úton tovább haladva, a többi 
mecseki alsó-kréta üledék koprolit-asszociációit statisz¬ 
tikailag elemezve, lehetőséget látok új eredmények felmu¬ 
tatására, és mind a hidrotermális hasadékfauna, mind a 
sekélytengeri uszadékfa-közösségek sikeres és megnyugtató 
elkülönítésére. 

Számomra is a kisújbányai feltárás mészkőkavicsainak 
eredete a legproblematikusabb eleme az ősföldrajzi rekonst¬ 
rukciónak. Azonban Jáger lejtőszögszámítás alapján levont 
következtetésével nem tudok egyet érteni, mert a lejtőszög 
önmagában nem ad magyarázatot arra, hogy a kisújbányai 
feltárás (aminek mészkőkavicsait Jáger nem látta és nem 
vizsgálta) konglomerátum rétegének mészkőkavicsai a 
koprolitok mellett miért tartalmaznak csak Zengővárkonyból 
ismert brachiopodákat, amelyek ugyancsak az átlagosnál 
jóval nagyobb méretűek? Amíg erre nincs jobb magyarázat, 
vagy Kisújbánya közelében nem találunk újabb hidrotermális 
hasadékfaunát, addig továbbra is fenntartom, hogy ezek a 
mészkőkavicsok zengővárkonyi eredetűek. 

Éppen Jáger et al. (2012) mutat rá arra, hogy a Mecsek 
hegység egyéb pontjain feltárt koprolit-asszociációk eltérőek 
a zengővárkonyi tói. Sőt, kritikai hozzászólásában ki is emeli: 
„...Zengővárkonynál a vulkanoszediment összletben végig 
nyomozhatok a koprolitok, sőt az összlet felsőbb részében 
található ichnofauna el is tér az összlet alján található fau¬ 
nától”. Ez kulcsfontosságú felismerés, amelyre sem itt, sem 
a hivatkozott cikkében (Jáger et al. 2012) nem fordít kiemelt 
figyelmet, holott éppen ez a különbség alkalmas arra, hogy az 
eltérő ichnofosszíliák alapján az eltérő biofácieseket el 
lehessen különíteni és azokat megfelelő módon a helyükre 
üleszteni. Ez a felismerés a valódi kulcs althoz, hogy az 
elsüllyedt uszadékfákhoz kapcsolódó rákfaunát elkülönítsük a 
hidrotermális hasadékhoz kapcsolódó rákfaunától! 

Kiegészítés 

Jáger Viktor kritikai hozzászólása számos olyan téve¬ 
dést tartalmaz, illetve ismerethiányra utal, amiket minden¬ 
képpen helyre kell igazítani, ugyanis érvrendszere felállítá¬ 
sánál ezekre hivatkozott, tényként használta fel és hibás 
következtetésekre jutott. Azért indokolt tehát ezekre hang¬ 
súlyt fektetni, hogy az olvasóban objektív kép alakuljon ki a 
Jáger által felhasznált és hivatkozott művek valódi adat- 
tartalmáról és helyes kontextusáról. 

A formafaj és biológiai faj kölcsönös 
megfeleltethetőségének korlátái 

Amikor Vialov (1978) felállította a Favremidae nyom- 
fosszüia-családot, felhívta a figyelmet arra, hogy a recens, de 

különösen a fosszilis koprolit-formafajok nem feleltethetők 
meg a recens vagy fosszilis decapodafajoknak. Pontosan ez az 
oka annak, hogy a Favreinidae taxont ma legfeljebb a Deca- 
poda taxonba sorolják, de további, alacsonyabb szintű rend¬ 
szertani egységhez nem sorolják be, és elemeire sem szedik 
szét. Ezért biztos következtetést levonni, hogy melyik koprolit 
nyomfosszília-faj alapján milyen rákra és annak milyen élet¬ 
módjára lehet következtetni, meglehetősen zavaró, elnagyolt. 
Az pedig elfogadhatatlan, hogy Jáger a mecseki kora-kréta 
(140-145 millió évvel ezelőtti) koprolitok gazdaszervezeteit 
irodalmi hivatkozásokat mellőzve, saját kutatási eredmények 
nélkül infraordo szinten megfelelteti a recens felsőrendű rák- 
taxonoknak. Az óvatosság már csak azért is indokolt, hiszen a 
fanerozoikumból eddig alig 100 decapoda koprolit fajt írtak le 
(Blau 2000), míg a leírt fosszilis decapoda fajok száma 3 300 
(De Grave et al. 2009). 

A szellemrákok koprolitjai és járatai a Mecsek 
más kőzeteiben is megtalálhatók 

Fenti állítást fogalmazza meg Jáger, amikor hivatkozik 
Dworschak et ak (2012) munkájára. Dworschak et al. 
(2012) valóban az Axiidea és Gebiidea infraordo szintű 
taxonok külső morfológiáját, anatómiáját és életmódját 
mutatják be igen részletesen, ide értve az ezen taxonokba 
sorolt fajok legkülönfélébb járatainak bemutatását is 
(Dworschak et al. 2012, p. 167, fig. 69.31). Ám ebben (a 
Jáger által is idézett) műben egyetlen szó vagy ábra sincs 
arról, hogy ezen taxonok fajai milyen koprolitot hagynak 
hátra , ez miként néz ki, milyen a keresztmetszete, miként 
azonosíthatók a fosszilis anyagban és milyen recens taxo- 
noknak feleltethetők meg! Ez a hivatkozás tehát azt a célt 
szolgálja, hogy a koprolitokat kényszeresen megfeleltesse 
ezen két taxon fajainak. 

A rákok emésztőrendszerének és fenotípusának 
eltérő evolúciós tempója 

A rákok emésztőrendszere meglehetősen konzervatív 
evolúciós tempójú. Ebből következően számos decapoda- 
faj (akár igencsak eltérő életmódú és ökológiájú) képes 
hasonló, vagy akár ugyanolyan koprolit nyomfosszíliát 
hátrahagyni. Ezek a fajok önálló biológiai fajok, gyökeresen 
eltérő életmódúnk lehetnek, és akár merőben eltérő táplál¬ 
kozást is folytathatnak, mégis gyakorlatilag ugyanolyan 
nyomfosszíliát hagynak hátra, mint egyéb, ugyanabba a 
magasabb rendszertani egységbe tartozó fajok. A jelenségre 
Schweigert et al. (1997) hívta fel a figyelmet, kiemelve, 
hogy a fosszilis anyagból koprolitok alapján azonosítani 
az egykori rákot és életmódját nem megalapozott. A rák 
emésztőrendszerének előbél-traktusa és azon belül is az 
úgynevezettpylorikus struktúra (Felgenhauer 1992) felel a 
koprolit alakjának és belső szerkezetének kialakulásáért. 
Ekként a létrejövő koprolit és annak belső struktúrája 
konzervatív, és számos, egészen eltérő rendszertani helyű és 
életmódú decapodataxonnál ugyanaz a szerkezet figyelhető 
meg. Ezt támasztja alá az a tény is, hogy van olyan deca- 


poda-koprolit nyomfosszília-faj (.Palaxius salataensis ), 
amelyet a karbontól a paleogénig ismerünk. 

Nem csak bythograeid rákok élnek a hidrotermális 
hasadékrendszereken, ahonnan gazdag 
„szellemrák” faunákat is jól ismerünk 

Martin & Haney (2005) cenzusa alapján akkori 
ismereteink szerint mintegy 33 Decapoda-család 125 faját 
írták már le hidrotermális hasadé kokból és hideg-szivár- 
gásos közösségekből. Ezek között természetesen ott vannak 
a bythograeid taxonok, ám szerepelnek köztük szép szám¬ 
mal a „szellemrákok” is (pl. Axiidae, Callianassidae, Calo- 
caridae). Wolff (2005) elemzésében már 47 Pleocyemata 
alrendbe tartozó (Caridea, Anomura, Brachyura infraordo), 
kizárólag hidrotermális hasadékokra korlátozódó felsőren¬ 
dű rákfajt említ. Lin et al. (2007) Taiwan partjainál 130-320 
méteres vízmélységben felfedezett hidrotermális hasadé- 
kokból ismertetnek „szellemrákokat”. Ezek a Callianas¬ 
sidae taxonba (Axiidea infraordo) tartoznak. Korábban 
Türkay & Sakai (1995) ugyancsak callianassid taxont 
(Paraglypturus calderus n.g., n.sp.) ismertet tengeri hidro¬ 
termális feláramlási zónákból, 63-114 méteres vízmélység¬ 
ből. Ez ismét aláhúzza, hogy a sekély tengeri hidrotermális 
hasadékok és feláramlások különleges faunával rendel¬ 
keznek, amelyben sok a sekélytengeri elem és hiányoznak a 
mélytengeri hasadékok jellemző taxonjai. Ezt a megfigye¬ 
lést támasztja alá Kiél (2010) is, szintén nem fotoszintézis¬ 
alapú fosszilis életközösségek (hideg-szivárgásos faunák) 
elemzésével. Látható, hogy amint a fotikus öv alá érünk, 
mind a hideg-szivárgásos, mind a hidrotermális élőhelyeken 
megjelennek a csak ezekre jellemző taxonok, amelyek 
száma és részesedése a teljes ökoszisztémában a mélység 
növekedésével nő. 

A növényi törmelék még nem az elsüllyedt 

uszadékfán megtelepült fosszilis közösség 
bizonyítéka 

Hiba az apró növénytörmelékeket, mint amilyet Jáger et 
al. (2012, fig. 25B) bemutat összekeverni az elsüllyedt 
uszadékfa-közösségek nyomaival. Az ott bemutatott mikrosz¬ 
kopikus növénytörmelék önmagában inkább csak a part 
közelségére utal. Az elsüllyedt uszadékfa-közösségnek nem 
ez a kritériuma (lásd: Pailleret et al. 2007). Sokkal inkább 
méteres fadarabok (vagy ezek nyomai) és a hozzájuk kap¬ 
csolódó, nem csak decapoda, hanem bivalvia, annelida és 
egyéb élőlények maradványai. Ezek között kétségtelenül ott 
vannak a decapoda rákok (amelyek mélytengeri elsüllyedt 
uszadékfákon telepedhetnek meg), de ott vannak egyéb élő¬ 
lények és azok nyomai is. Hoyoux et al. (2009) kimutatta, 
hogy az alapvetően dögevő életmódú galatheid rákok (pl. 
Munidopsis andamanica ) sikeresen térnek át növényi 
törmelék fogyasztására. Mivel már Palik (1965) felhívta a 
figyelmet galatheid rákantennák jelenlétére, így egyáltalán 
nem meglepő és nem is zárja ki, hogy a J ÁGER et al. (2012) által 
leírt uszadékfa-közösségekben előforduló callianassid rákok 

mellett galatheid rákfajok éljenek mind a hasadékokon, mind 
pedig a környezetükben — legyen az akár elsüllyedt 
uszadékfa-közösség. Ezt a lehetőséget támasztja alá az a 
megfigyelés, ami egyrészt Felgenhauer (1992), másrészt 
Hoyoux et al. (2009) anatómiai megfigyelésein alapszik. Ezek 
alapján a növényevő életmódra áttérő galatheid fajoknál 
megfigyelhető, hogy az urocardialis struktúra dorsalis része 
betüremkedik, és ott olyan képletek jelennek meg, melyek a 
pylorikus kamrában az Atya innocous anatómiai képleteke 
hasonlítanak. Már Felgenhauer (1992, p. 50) megállapítja, 
hogy a pylorikus kamra teteje az adott rák életmódjától 
függően módosu Ihat, és ettől függ a rák bélrendszerét elhagyó 
koprolitszemcse belső szerkezete. Érdekes megfigyelni, hogy 
a Lepidophthalmus loumanensis recens callianassid „szel¬ 
lemrák” faj koprolitja (Felgenhauer 1992, fig. 9E) mennyire 
hasonlít a Zengővárkonyból jól ismert Palaxius deca- 


ochetarius nyomfosszília-faj koprolitjának keresztmetszeti 
képére (PANTÓetal. 1955, Palik 1965, Bujtor 2012a). Ennek 
ellenére Vialov (1978) és Schweigert et al. (1997) eredmé¬ 
nyeit figyelembe véve sem azonosítja senki a biológiai fajt a 
formafajjal. Ezt még Peckmann et al. (2007) sem tette meg, 
pedig ott a rák testfosszüiával együtt vált kőzetté a koprolit¬ 
szemcse. 

Horváth István 


2012. január 27-én, 73 éves korában, rövid betegeskedés után otthonában 
elhunyt Horváth István geológus, a Magyar Állami Földtani Intézet tudo¬ 
mányos főmunkatársa. Sokunk kedves kollégája és barátja volt, aki kiváló 
természete, rendkívül sokoldalú szakmai tudása révén mindig hajlandó volt 
az együttműködésre, s a közös munkát mélyreható szakmai és feladat¬ 
szervezési tanácsaival, kiváló szorgalmával, pontosságával mindig eredmé¬ 
nyesen segítette, s juttatta azt sikerre. A hirtelen távozása okozta hiányt, az 
Intézet témáinak megoldásában elsősorban vízföldtani —regionális vízföld¬ 
tan, vízgeokémia-— szénhidrogén-földtani, környezetvédelmi és az elkészült 
szinte bármely földtani tárgyú jelentés véleményezése terén fogják sokáig 
érezni volt munkatársai. 

Horváth István 1938. május 10-én Budapesten született. Itt végezte az 
általános iskolát, majd utána a már korán jelentkező szakmai érdeklődésnek 
megfelelően a Geológiai Technikumban tanult tovább, amelyet 1952-1956 
között végzett el. Ezután két évet a Pécsi Uránércbánya Vállalatnál bánya¬ 
geológusként dolgozott, majd 1958-ban sikeresen felvételizett az Eötvös 
Loránd Tudományegyetemen, s ott 1963 júliusában kapott geológus diplo¬ 
mát. Családjában ő volt az első, aki diplomát szerzett. 

Ezután visszatért a Pécsi Uránércbánya Vállalathoz, s ott a Kísérleti Kutatási Üzem Ásvány-Kőzettani Laboratóriu¬ 
mában a permi uránércesedés speciális genetikai kérdéseinek vizsgálatában, majd a dunántúli eocén és oligocén képződ¬ 
mények hasadóanyag-prognózisának elkészítésében vett részt. 

1965-1967-ben a Kutató-Mélyfúró Üzem keretei között tevékenykedő ún. Pesti Csoportnál dolgozott. Itt előbb a Budai¬ 
hegység korábban megismert tórium-ércesedését vizsgálta, majd a Börzsöny-hegységben légi felderítéssel talált 
uránanomália földi azonosításán és értékelésén dolgozott. 

1968-ban csatlakozott az I. Mongol-Magyar Földtani Expedícióhoz, amely Kelet-Mongólia 1:200 000-es földtani 
térképezését végezte. Itt ismerkedett meg az orosz geológusok által alkalmazott magas színvonalú geológiai alaptevé¬ 
kenységgel, amelynek a fő feladata a terület földtani képének és ásványi nyersanyagainak felderítése volt. Részt vett itt az 
arid területeken alapvető kutatási módszernek számító rendszeres légifénykép-értékelésben, a képződmények helyszíni 
azonosításában, a terület földtani képződményeinek ásvány-kőzettani, geokémiai és tektonikai-fejlődéstörténeti jellem¬ 
zésében. 

Kiváló szakmai helytállásának bizonyítékaként az 1970-ben induló és munkáját 1971 szeptemberében befejező II. 
Mongol-Magyar Földtani Expedíció főmérnöke lett, ami a 15 fős geológus-geofizikus csoport szakmai munkájának 
megszervezését, a feladatok személyekre való lebontását, az elvégzett munkák ellenőrzését jelentette. Részt vett a jelentés 
megírásában is a terület permnél idősebb képződményeinek jellemzésével. Majd 1971 nyarán már a Magyar Állami 
Földtani Intézet állományában a következő, a III. Mongol-Magyar Térképező Csoport terepi munkáját is ő szervezte meg, 
és tanította be annak jórészt tapasztalatlan fiataljait az 1:200 000-es kelet-mongóliai térképezési munka elvégzésére. így 
Mongóliában összességében véve közel dunántúlnyi terület földtani térképezésében vett részt, s ennek mintegy negyedén 
lényegében ő volt a szakmai munka irányítója. Tapasztalatainak megfelelően 1993-1994-ben részt vett a magyar földtani¬ 
geofizikai szakemberek mongóliai tevékenységéről készült publikációk összeállításában. 

Itteni szakmai tevékenységének tényszerű elismerését jelentette, hogy a feldolgozott területen talált Cu, Sn és W 
lelőhelyek hasznosításáról készített ipari jelentést vele bíráltatták el 1974-ben. 

A Magyar Állami Földtani Intézetben 1972-ben kezdte meg munkáját, s itt dolgozott csoportvezető, osztályvezető, 
főosztályvezetőként, majd 1995 után a Vízföldtani osztályon tudományos főmunkatársként nyugdíjba meneteléig (2007. 
december 1.), sőt még azután is 2011 végéig. 

Bár Horváth Pista eddig itthon és Mongóliában is elsősorban idős üledékes, illetve magmás kőzetekből felépített 
hegyvidéki területeken dolgozott, 1972 januárjában mégis az Intézet Síkvidéki osztályára osztották be. Megtréfálta a 
döntéshozókat! Az osztályon folyó 1:100 000-es térképezési-térképszerkesztési munkába bevetette a Mongóliában tanult 
rendszeres légifénykép-értékelési módszert, amelynek a segítségével fiatal képződmények fejlődéstörténetének nyomo¬ 
zásában elért sikerei feltűnést és elismerést váltottak ki. 1980-ig dolgozott a Síkvidéki osztályon. Az ebben az időben 
szerkesztett alföldi 100 000-es földtani térképek és magyarázó szövegeik megszületésében neki is érdemi része volt. 

1976-ban a Központi Földtani Hivatal a Földtani Kutatás kiváló dolgozója kitüntetést adományozta számára. 

Sokoldalúsága következtében került be a nagy reményekkel kecsegtető mányi eocén barnakőszén-terület tektonikai 
térképének megszerkesztésével megbízott alkalmi szakértői csoportba, mert az első olvasatban korábban készült térképet 
a bányászati munkálatok megkezdéséhez a felhasználók alkalmatlannak találták. A térkép 1978-1979-ben készült el, a 
melyet a bányászati munkálatoknál is felhasználtak. 

Már a hetvenes évek elején a KGST Földtani Bizottsága határozata alapján előtérbe kerültek az ország szénhidrogén¬ 
prognosztikus munkálatai. Horváth Pista alföldi térképszerkesztési munkálatai révén 1973-ban és 1974-ben eredményesen 
működött közre a Síkvidéki Osztályra kirótt feladat, a ceglédi, majd a törteli terület szénhidrogén-földtani értékelésében. 

Ennek nyomán figyeltek fel adottságaira, eredményes tapasztalatszerzésére, és így kinevezték a Dunántúli¬ 
középhegység és a Mecsek-Villányi-terület szénhidrogén-földtani viszonyainak, prognózisának felderítésére szervezett 
csoport vezetőjének. Az úttörő jellegű munkát 1981-1984 között kiválóan végezték el, és jelentésük például szolgál azóta 
is minden hazai hasonló témájú feladat megoldásához. Egyidejűleg 1979-ig az Intézet tudományos titkári feladatait is 
ellátta. 

Bár Horváth Pista „hivatalos” szénhidrogén-prognosztikus tevékenysége ezzel tulajdonképpen befejeződött, mégis 
még 1994-ben is eredményesen vett részt olyan izgalmas témák kidolgozásában, mint a földgázprognózis térfogatgenetikai 
módszerének tökéletesítése, a Pannon-medence üledékeinek éréstörténete és a metán-migráció ezzel való összefüggése, 
továbbá a felszín alatti vizek gáztartalma kialakulásának törvényszerűségei. 

Ezzel lényegében egyidejűleg jelentős részt vállalt a hazai érckutatások általános programjainak kidolgozásában. 
Ennek nyomán került sor hegyvidéki területeink patakhordalékainak rendszeres vizsgálatára, a Tokaji-hegység vulkáni 
képződményeinek sokoldalú, elsősorban Au- és Hg-ra irányuló geokémiai felmérésére, és ezzel párhuzamosan kezdték 
meg a karbon gránit és eocén andezit alkotta Velencei-hegység részletes földtani térképezését. A Velencei Térképező 
Csoport vezetésével Horváth Pistát bízták meg, s a munkát 1978-2004 között sikeresen befejezték. Megjelent a hegység 
1:25 000-es földtani térképe a hozzátartozó, az Intézet Tájegységi térképmagyarázó sorozatában közreadott magyarázóval 
együtt. Ezenkívül mintegy 15 db, elsősorban magyar, de részben angol nyelvű publikációban ismertették itthon, és külföldi 
konferenciákon is a több, mint 25 éves céltudatos munka fő eredményeit és a térképezés során felismert szakmai 
csemegéket. Ilyenek a karbonatit-telérek, az intruzív breccsák, az eocén vulkanizmus okozta kőzetelváltozások, az alkáli 
ultrabázisos telérkőzetek, a devon korú karbonátos kontakt-kőzetek, az alunit-, pirofillit- és barit-előfordulások, valamint a 
nadapi Au-indikációk. Horváth Pista közreműködésével 1999-ben jelölték ki a cseppfolyós gázok felszínalatti elhelye¬ 
zésére alkalmas nadapi területet. 

A velencei-hegységi terepmunkák befejezése után Pistát kinevezték az Intézet Geokémiai és Kémiai osztályának 
vezetőjévé. Itt két fontos országos programot vezetett. Az egyik a kvarter folyóvízi hordalékok toxikus és nem toxikus 
nyomelemeinek eloszlását, területi változékonyságát bemutató kép kialakítását, a másik a hegyvidéki területek 
patakhordalékai begyűjtésével és nyomelemvizsgálatával a hazai ércprognózis előkészítését célozta. 

Még javában folyt a Velencei-hegység feldolgozása és az eredmények értékelése, amikor a Magyar Állami Földtani 
Intézet megkapta a kis és közepes aktivitású radioaktív hulladékok végleges elhelyezésére szolgáló telephely kialakítá¬ 
sának földtani előkészítésére szóló megbízást. Az 1995-2010 között sikeresen megoldott feladatnak Horváth Pista már a 
program szintű megfogalmazásában— 1990-1995-ig, már, mint az Anyagvizsgálati Főosztály vezetője — is jelentős részt 
vállalt, majd nem-csak a végül is megfelelőnek ítélt bátaapáti-üveghutai, hanem a megelőző vizsgálatok alapján elvetett 
udvari és diósberényi terület hidrogeológiai, hidrogeokémiai értékelése is az ő feladatává vált. Ennek keretében részt vett a 
hidrogeológiai viszonyok részletes tér- és időbeli vizsgálati rendszerének megtervezésében, döntő részt vállalt a vízkémiai 
adatok gyűjtésében és értékelésében, továbbá az eredményekről született jelentések hidrogeokémiai részének 
elkészítésében. 

Ezen túlmenően a nagyaktivitású radioaktív hulladék végleges elhelyezésére kijelölt nyugati-mecseki Bodai Aleurolit 
Formáció, továbbá a már működő, de bővítendő borsosberényi (Nógrád m.) terület hidrogeológiai jellemzésénél is igénybe 
vették szakértelmét. 

Bátaapátiban a hidrogeológiai munkálatokon túl részt vett a nagyszámú mélyfúrás adatainak földtani értékelésében, és 
a gránitot fedő löszformáció sokoldalú jellemzésében. Irányította a laboratórium kőzetvizsgálatokat és nyilvántartást 
vezetett az eredményeikről. 

Az üveghuta-bátaapáti radioaktív hulladék elhelyezésének hidrogeológiai előkészítése érdekében bevezetett vizsgálati 
rendszer és annak eredményei nagy elismerést váltottak ki a szakma vezető szakemberei körében. Egyik beszámolója után 
javasolták Pistának, hogy adja be ezt az anyagát MTA doktori disszertációnak. 

A bátaapáti területet, illetve annak egyes részleteit bemutató publikációk jelentős részében szerzőtárs volt, s mindig 
érdemben járult hozzá a dolgozatok mondanivalójának megfogalmazásához. 

Teljes átfedésben a bátaapáti munkálatokkal Horváth Pista magára vállalta a hazai felszín alatti vizek sokoldalú 
geokémiai vizsgálatát célzó intézeti téma vezetését is. 1994-2010 között mintegy 50 db ilyen tárgyú jelentés született. Ezek 
közül csak nyolc darab jelent meg nyomtatásban. Az egyes hazai földtani régiók föld alatti vizeinek geokémiai jellemzésén 
túl, amely ezek felhasználásának távlati tervezéséhez elengedhetetlenül szükséges, jelentős, közvetlen gyakorlati 
szempontú eredmények is születtek a keze nyomán. Ezek közül talán első helyen érdemel említést a nemzetközi szem¬ 
pontból is kényes helyzetű Szigetköz vízföldtani és környezeti monitoringrendszerének kialakítása, amelyet Tóth György 
kollégájával közösen végeztek el, továbbá a másfél évtizeden át (1994-2008) rendszeresen gyűjtött adatok vízkémiai 
részének értékelése, amely elsősorban Horváth Pista érdeme. 

Érdemi része volt a hazai arzénes vizek elterjedési és keletkezési törvényszerűségeinek kidolgozásában, továbbá az 
országhatárokon átnyúló víztesteknek a szomszédos országok szakembereivel való közös jellemzésében. 

Sokoldalú ismeretei alapján Horváth Pista bekerült a Dunántúli-középhegység bányászati karsztvízsüllyesztési problémáit 
elemző szakértői csoportba. A karsztvizek megvédésére született döntést az általuk készített jelentés alapozta meg. 

Horváth Pista 1972-2010 között mintegy 15 alkalommal volt néhány napos külföldi tanulmányúton. Ezek mindig egy-egy 
aktuális közös feladat megoldását segítették elő, vagy a figyelemreméltó eredmények külföldi bemutatását, megvitatását 
célozták. Elsősorban szomszédainkhoz (Csehszlovákia, Jugoszlávia, Szovjetunió), kivételesen Finnországba küldték ki. 

Áttekintve Horváth Pista szakmai tevékenységének és rendkívül értékes eredményeinek hatalmas méreteit, óhatatlanul 
felmerül, hogy miért nem haladt ezeknek megfelelően előre a virtuális tudományos ranglétrán. Igaz messzemenően kivívta 
kollégáinak szakmai elismerését, és vitathatatlan tekintély volt szokatlanul széles körben, amit nem csak szakmai 
képzettségének, hanem egyéb magasfokú természettudományi, társadalomtudományi és általános műveltségének 
következménye volt. Azonban tudományos címeket nem szerzett. Egyértelmű, hogy miért nem! Ugyanis egyrészt többre 
értékelte a szakmai eredményeket, s ezek megszerzésére hajtotta a tudományos kíváncsiság, másrészt tudván, hogy a 
rábízott feladatokat kiválóan meg tudja oldani, mindig másfél-két embernek is sok munkával terhelték le. Pedig 8-10 db 
olyan publikált vagy adattári jelentése is van, amelyből viszonylag csekély átalakítással sikeresen vehette volna az 
akadályokat az egyetemen és az Akadémián is. 

Horváth Pista mindig csapatban dolgozott, ahol azonban ő volt a Mester, a többiek pedig a Tanítványok, és így együtt 
szolgálták az adott Feladat megoldását. A feladatok pedig óriásiak voltak: el kellett végezni az országos és regionális 
geokémiai térképezést, ki kellett alakítani a radioaktív hulladék biztonságos elhelyezését megalapozó kutatásokat, az 
áramlási rendszerek regionális, szerves és szervetlen vízgeokémiai értékelését, a talajvizek és rétegvizek állapotértékelését. 

Mindezen közben Horváth Pista munkatársaival kialakította azt a hidrogeológiai műhelyt, mely egységes rendszerben 
vizsgálja a felszín alatti vizeket az akkreditált mintavételektől, a rendszeres és kiegészítő kémiai és mennyiségi monitoring 
vizsgálatokon keresztül az áramlási transzport- valamint víz-kőzet kölcsönhatás modellezésekig. 

Bodrog Basin Regions of Hungary and Slovakia. Enwat (Interreg IIIA) project. — A Magyar Állami Földtani Intézet Évi Jelentése 

Kőváriné Gulyás Erzsébet 


Tagtársunk, Kőváriné Gulyás Erzsébet 2010. szeptember 10-én tragikus 
körülmények között életét vesztette. A tényt két év után is nehéz tudomásul 
venni, elfogadni. 

Szakmai tanulmányait az ELTE TTK Geológus szakán kezdte 1974-ben. 

Már itt kitűnt kiváló szervezőképességével, amelyet élete végéig megőrzött. 

Az évfolyam társasági életének motorja, majd a végzett hallgatók össze- 
tartója volt. Ha alkalom akadt, évfolyamtársainak gyakran szervezett talál¬ 
kozót, szinte mindig tudta, hogy kit hova sodort az élet. 

1979-ben végzett okleveles geológusként. Első munkahelye a Magyar 
Állami Földtani Intézet (MÁFI) lett — ahol már hallgatóként is — dr. 

Hajós Márta mellett kezdte szárnyait bontogatni, diatomavizsgálatokban 
vett részt. Doktori képzése során több hónapot töltött a Szovjetunióban 
majd Angliában és Amerikában, ahol orosz, angol és francia nyelvtudását 
fejlesztette tovább. A diatomakutatások kapcsán több nemzetközi konfe¬ 
rencián is részt vett ahol előadásokat is tartott. Gyakorlatias életszemlélete 
az alkalmazott földtan felé irányította figyelmét. A diatomakutatással 
azonban nem hagyott föl, szabadidejét is feláldozva több régészeti és az 
utóbbi időben meg több biológiai kutatási megkeresésnek tett eleget. Doktori disszertációjának védésére sajnálatos 
módon nem került sor. 

1981-től a Földmérő és Talajvizsgáló Vállalat (FTV) Mérnökgeológiai Irodáján, az Építésföldtani osztályon helyez¬ 
kedett el. Scheuer Gyula és Szentirmai Lászlóné irányítása mellett építésföldtani, építéshidrológiai, építésföldtani 
térképezési feladatok mellett a hazai felszínmozgásos területeken a magaspartok állékonyságát is vizsgálta. A „Pince¬ 
program” keretében szinte valamennyi érintett település pincéinek, üregeinek felmérésében részt vett, kiemelkedően ezek 
közül Szentendre, Eger és Noszvaj. A pincerendszerek felmérését akár hétvégenként is végezte a munka- és privát idejének 
átcsoportosításával. 

1992-től a Közép-Duna-völgyi Vízügyi Igazgatóságon folytatta szakmai tevékenységét, ahol vízföldtani, vízbázis¬ 
védelmi feladatokban vett részt (Szentendre déli vízbázis védőterület kijelölése, Tésa-Perőcsény, Perbál, Pilisborosjenő). 
2004-től felszín alatti vizekkel foglalkozó csoport vezetője. 2009-től a vízbázisvédelem és a felszín alatti vizek mennyiségi 
és minőségi védelem területi munkáit szakmai referensként végezte, irányította. 

Az Európai Uniós csatlakozás során Hollandiában kéthónapos továbbképzésen, valamint számos, a felszín alatti vizeket 
érintő nemzetközi programon vett részt (Görögország), a Soros Alapítvány segítségével Finnországban, az Egyesült 
Államokban és Angliában volt ösztöndíjas. 

Zsókának kiváló memóriája volt, sokat járt terepre, nagy helyismerettel rendelkezett, visszaemlékezett apró részletekre 
is, tárgyalások-megbeszélések apró momentumaira, munkáját lelkiismeretesen végezte, saját elképzelései szerint is 
vezérelve. Célratörősége, időnként a saját elképzeléseinek keresztülvitele, lobbanékonysága, igazságérzete miatt többször 
került konfliktushelyzetbe. Kitartását és állóképességét a több hetes árvízi védekezés során is bizonyította. 

Szakmai kíváncsisága, érdeklődése széles skálán mozgott. Az 1980-as években MÁFI-ban (FTV-ből is visszajárva) a 
Filozófiai vitakör aktív tagja, a számítástechnika földtani alkalmazása kezdetektől érdekelte, a rétegtan-kőzettan-őslénytan 
kapcsolódó szakterületei sosem hagyták hidegen. 

Munkája mellett a családjának ügyes-bajos dolgait intézte, családjával és barátaival a természetet járta, kórustag volt. E 
mellett időt tudott szakítani szakmai kirándulások, programok, évfolyam-találkozók szervezésére is. 

Tagja volt a Magyar Hidrológiai Társaságnak, a Magyar Geofizikusok Egyesületének és a Magyarhoni Földtani 
Társulatnak, ahol 2006-tól a Mérnökgeológiai és Környezetföldtani Szakosztály titkári feladatait is ellátta mindenki 
megelégedésére. 

Mondják, hogy színésznek a legszebb halál, ha az a színpadon éri őket. Zsóka életét a földtan nagy színpadán, az 
Alpokban, Liezen mellett, a Totes Gebirge hegységben, Tressenstein csúcsa alatt vesztette el. E térségbe egy következő 
tanulmányút előkészítése kapcsán utazott, ismerte a térséget, járt már ott. 

Tagtársunk tragikus halála nemcsak családjának, barátainak, évfolyamtársainak, de a szakmának, munkatársainak, a 
Társulatnak is nagy veszteség. Mindig emlékezni fogunk barátságos, vidám természetére, közvetlenségére. 

Események, rendezvények - 

Földtudományos Forgatag — Interaktív geokiállítás és vásár 
2012. november 17-18. 

Magyar Földtani és Geofizikai Intézet 
1143 Budapest, Stefánia út 14. 

November harmadik hétvégéjén került sor a MFT Földtudomá¬ 
nyos Forgatag elnevezésű, a földtudományokat és az ezzel foglal¬ 
kozó intézményeket népszerűsítő kiállításra. Már az előzetes érdek¬ 
lődés is reményt keltő volt, de a látogatók 2000 körüli száma minden 
várakozást felülmúlt. 

A kiállítók népes tábora (Magyar Földtani és Geofizikai Intézet, 
Magyarhoni Földtani Társulat, Bakony-Balaton Geopark, Bükki 
Nemzeti Park, Duna-lpoly Nemzeti Park, Elgoscar 2000 Kft., ELTE 
Ásványtani Tanszék, múzeumok, ELTE Általános és Alkalmazott 
Földtani Tanszék, Geoproduct Kft., Magyar Bányászati és Földtani 
Hivatal, Magyar Olaj- és Gázipari Nyrt., Magyar Természettudomá¬ 
nyi Múzeum, Magyar Tudományos Akadémia, Csillagászati és 
Földtudományi Kutatóközpont, Földtani és Geokémiai Intézet, 
Miskolci Egyetem Műszaki Földtudományi Kar, Novohrad-Nógrád 
Geopark, Vidékfejlesztési Minisztérium Nemzeti Parki és Tájvédel¬ 
mi Főosztály) biztosította a rendezvény sokszínűségét, azt, hogy 
mindenki megtalálja a számára legizgalmasabb eseményt. 

Az ismeretterjesztő előadások csalogató címei rengeteg érdek¬ 
lődőt vonzottak, emiatt az előadásokat duplán kellett megtartani. Az 
előadók (Vadász Gergely, Ősi Attila, Kercsmár Zsolt, Harangi 
Szabolcs és Wesztergom Viktor) lelkesen magyaráztak a tömegnek. 

Az épületet és a Magyar Földtani és Geofizikai Intézet kiállí¬ 
tásait bemutató sétákat övező rendkívüli érdeklődés miatt azokat is 
meg kellett duplázni. Vezetőjük Péterdi Bálint volt, akinek amúgy 
erős hangja suttogásig szelídült a nap végére, de a lelkesedést látva 
ezt egyáltalán nem bánta. 

A geojátszóházat a kisebb gyermekek vették birtokba, az általuk 
készített díszeket, hasonlóan a kiállítóstandokon kapott kisebb aján¬ 
dékokhoz, emlékül hazavihették. 

A Forgatag sikere azt igazolja, hogy ilyen jellegű rendezvények¬ 
re a földtudományok iránti érdeklődés miatt van igény, éredemes 
rendszeresen hasonló kiállításokat szervezni. 

Palotás Klára 

Az Európai és Globális Geopark Hálózat tagja lett a 
Bakony-Balaton Geopark 

„A megszelídült vulkánok és dinoszauruszok földje” nemzet¬ 
közi összehasonlításban is páratlanul gazdag földtani örökségét, 
aktív geoturisztikai tevékenységét ismerték el 

A portugáliai Aroucában megrendezett 11. Európai Geopark 
Konferencián a projektgazda Balaton-felvidéki Nemzeti Park Igaz¬ 
gatóság (BfNPI) delegációja 2012. szeptember 20-án este átvette az 
Európai Geopark Hálózat (EGN) és az UNESCO által támogatott 
Globális Geopark Hálózat (GGN) teljes jogú tagságáról szóló 
okleveleket. A magas rangú elismerést az UNESCO részéről Patrick 
McKeever, az EGN részéről Nikolaos Zouros elnök és Andreas 
Schüller alelnök adta át Puskás Zoltán igazgatónak, Korbély 


Barnabás geopark projekt koordinátornak és Knauer Anna turisz¬ 
tikai szakreferensnek (utóbbi két szakember nagy sikerű előadást is 
tartott a rendezvényen). A BfNPI delegációjának kíséretében jelen 
volt Zolnai Mária, a Vidékfejlesztési Minisztérium Környezet¬ 
ügyért felelős Államtitkára titkárságvezetője is. 

A konferenciát — amelyre a világ számos országából mintegy 
400 résztvevő érkezett — Jósé Manuel Barroso, az Európai 
Bizottság elnöke videóüzenetben nyitotta meg, és mások mellett a 
Bizottság lisszaboni képviseletének nevében beszédet mondott 
Gönczy Katalin is. A Bakony-Balaton Geopark kihirdetésének 
jelentőségét és presztízsét tovább emeli, hogy az EGN Koordinációs 
Bizottsága idén összesen hét új pályázat sorsáról döntött, és a hazai 
nyertesen kívül csupán egy katalán geopark jutott be a tagok közé. 
Az Európai Geopark Hálózatnak ezzel immár 18 ország területén 52 
tagja van. Az EGN tagsággal együtt a Bakony-Balaton Geopark 
teljes jogú tagja lett az UNESCO által támogatott Globális Geopark 
Hálózatnak is: e szervezet 27 ország 91 geoparkját tömöríti. 

A geoparkokban számos olyan földtani, felszínalaktani értéket 
találunk, amelyek ritkasága, tudományos, ismeretterjesztési és ok¬ 
tatási jelentősége vagy pusztán szépsége egyaránt kiemelkedő. A 
Bakony-Balaton Geopark több mint 3100 krm-es területe igen gazdag 
ilyen értékekben: elég utalni a Tihanyi-félszigetre, a Bakony vadre¬ 
gényes szurdokvölgyeire, a Tapolcai-medence emblematikus vulkáni 
tanúhegyeire, a Káli-medence festői kőtengereire, az Úrkúti-őskarszt 
sajátos sziklavilágára, a télsőörsi Forrás-hegy nemzetközi jelentő¬ 
ségű feltárására, vagy éppen a több száz barlangra, köztük az évente 
több mint 100 ezer látogatót vonzó Tapolcai-tavasbariangra. Mind¬ 
emellett a terület élő természeti értékeinek, kulturális örökségének és 
hagyományainak védelme és bemutatása is fontos! A „szelíd”, fenn¬ 
tartható jellegű geoturisztikai programokon és szolgáltatásokon 
keresztül egy geopark a helyi gazdaság fejlődését is szolgálja. Alap¬ 
vető feladat a földtani örökség jelentőségének tudatosítása a látoga¬ 
tók és a helyben élők körében, a helyi közösségek és szervezetek 
bevonása. Hazánkban elsőként (és mindmáig egyedüliként) a BfNPI 
indított sikeres geotúra-vezető tanfolyamokat. 

Mivel a geopark irányító szervezete, a Balaton-felvidéki Nem¬ 
zeti Park Igazgatóság már évtizedes hagyományokkal rendelkezik 
a földtani értékek bemutatása terén, a Turisztikai és Oktatási 
Osztály valamint a projektet gondozó munkatársak jóvoltából a 
Bakony-Balaton Geopark lakóit és látogatóit sok programlehető¬ 
ség, felfedeznivaló várja: a terület földtani örökségét élménysze- 
rűen bemutató látogatóhelyek, képzett geotúra-vezetők geotúrái, 
természetismereti túrák, erdei iskolák és tanösvények. 

Korbély Barnabás 

Személyi hírek _ 

Dr. Dénes György német kitüntetése 

A Magyarhoni Földtani Társulatnak több évtizeden át, jelenleg 
a Tudománytörténeti Szakosztályban jegyzett tagját, a Magyar 
Karszt- és Barlangkutató Társulat tiszteletbeli elnökét, dr. Dénes 
Györgyöt a Német Szövetségi Köztársaság elnöke a német-ma¬ 
gyar tudományos együttműködésben, a kutatás és az oktatás terü¬ 
letén évtizedek óta végzett, kiemelkedően eredményes munkás- 

ságáért a Német Szövetségi Köztársaság Érdemrendjének Érdem¬ 
kereszt a Szalagon rendjelével tüntette ki, 

A kitüntetést július 17-én, munkásságát méltatva, ünnepélyes 
keretek között, hozzátartozói, barátai és kutatótársai jelenlétében 
rezidenciáján adta át dr. Mátéi Ion Hoffmann német nagykövet 
Dénes Györgynek. 

Szívből gratulálunk! 

Tóth Ál mos 

Gyászhírek 

Fájdalommal tudatjuk, hogy örökre eltávozott Dr. Juhász 
András (1930-2012) tiszteleti tagunk, Huszárné Szabó Lívia 
(1953-2012) és Knauerné Gellai Mária (1946-2012) tagtársunk. 

Emlékük szívünkben és munkáikban tovább él! 


Könyvismertetés - 

Pavol Rybár, Mário Molokác, Kovács Zoltán Károly: 
Felső-magyarországi bányászati útvonal 

A könyv szerzői: prof. Pavol Rybár és Mário Molokác, a 
Kassai Műszaki Egyetem tanárai és Kovács Zoltán Károly, a Mis¬ 
kolci Egyetem földrajz szakos doktorandusz hallgatója. 


A Felső-magyarországi bányavárosok, Rudabánya és Telki¬ 
bánya (a mai Magyarországon), valamint Gölnicbánya, Igló, Jászó, 
Rozsnyó és Szomolnok (Szlovákiában). 

Ismerjük-e őket kellően? Ismeijük-e helyüket, szerepüket a 
Magyar Királyság gazdaságában, a bányászatban és a műszaki 
haladásban egyáltalán? Ezekre a kérdésekre keresi a választ ez a 
könnyen kezelhető, szép kiállítású, a Milagrossa Kft. kiadásában 
a debreceni Kapitális Nyomdában előállított 224 oldalas köny¬ 
vecske. 

A könyvből nem csak e városok bányászatát, hanem legérté¬ 
kesebb műemlékeit és azok időnként hányatott sorsát is megis¬ 
merhetjük. 

Bár soha nem tartozott a Felső-magyarországi bányavárosok 
közé sem Miskolc, sem Kassa, mégis róluk is olvashatunk. Ponto¬ 
sabban: e két város egyetemének bányamérnök-képzéséről egé¬ 
szen a kezdetektől napjainkig. 

A könyvet sok szép fotó és több hasznos térkép egészíti ki. 

Az Európai Unió Európai Regionális Fejlesztési Alapja által 
támogatott kiadvány magyar, angol és szlovák nyelvű, kereske¬ 
delmi forgalomba nem kerül. Korlátozott számban prof. Pavol 
Rybárnál és Hartai Évánál, a Miskolci Egyetem Ásványtani- 
Földtani Intézetének docensénél szerezhető be. 

A szerzőknek gratulál a szép és hasznos munkához, az olvasót 
pedig arra buzdítja, hogy mielőbb induljon útnak és keresse fel 
ezeket a szép történelmi múltú bányavárosokat! 

Bohus Géza 

